text:
搜尋結果: #余拜仁
OASIS | 余拜仁:表演藝術如何「說好香港故事」?
千呼萬喚之下,香港終於勉強地開番(少少)關,大家都立即蠢蠢欲動準備好安心地出行,適值韓國首爾最近搞緊一個大型表演藝術市場Performing Arts Market in Seoul(PAMS),不但係亞洲局內,以至係全球各地嘅表演藝術製作人,創作團隊,以至係文化單位嘅行政同藝術總監都聚首一堂,睇下嚟緊有咩可以一齊合作,搵下下一個驚為天人嘅人才或者意念,為咗唔好錯過呢個盛會,都梗係要飛過去湊下熱鬧,同時香港目前正係籌備緊喺2024年舉辦香港首個演藝博覽會,此行都順便可以去取下經考察下. PAMS喺亞洲區內係歷史好悠久嘅演藝界大事,短短幾日行程入面就要車輪戰式睇嘢,傾嘢,官方活動包括圓桌會議,小組討論,資源配對,以及演藝節目等等,除此之外,參加者仲有大量嘅Networking機會,活動與活動之間,大家喺走廊同茶水間都會交頭接耳密密酙,好多有趣嘅交流都係咁樣碰撞出嚟,仲記得當年去德國Düsseldorf 嘅tanzmesse,英國Edinburgh嘅Fringe,同埋意大利Venice嘅Biennale等等,好多行家同業最珍惜嘅,其實都係呢啲非官式嘅自由時間. 喺防疫至上嘅精神下,香港對外嘅文化交流其實都少咗好多,今年嘅PAMS係以舞蹈為重點,有賴本地一眾有心有力有視野同業嘅努力,香港先不至於完全缺席喺亞洲,以至世界地圖之上,其中城市當代舞蹈團(CCDC)一如傳統給合日本同南韓兩地嘅伙伴,合力引介東亞地區新晉舞蹈藝術家,來自香港嘅陳偉洛同毛維都有個人作品上演,另一方面,不加鎖舞踊館(Unlock)嘅新任行政總監李漢廷同藝術總監李偉能亦都獲邀出席當中嘅討論同分享環節,加深舞團同其他區內區外同業嘅聯繫,聽聞交流成果都頗為豐碩,不少行家都好關心同好奇佢哋未來嘅發展. 話說香港最快喺2024年就會有自己板本嘅香港演藝博覽會,計劃邀請大約1,000名本地,內地,以及海外藝術家同策展人出席,根據官方嘅口徑,目的就係向世界展示香港嘅文化實力,當然同特區政府依家所有工作一樣,亦都一定要做到「說好香港故事」呢個核心任務,工作團隊目前正就包括運作形式同規模大細等等細節進行研究,而文化體育及旅遊局今次亦有派員嚟到首爾考察取經,除咗現身支持香港嘅代表同團隊,仲拜訪咗韓國文化體育觀光部同韓國國際文化交流振興院等,至於博覽會最終會搞成一個點樣嘅模樣,就真係要留待時間去見證.
OASIS | 余拜仁:世界級廣東話音樂劇之育成
香港嘅文化界同演藝界近期有好多佳作出現,有啲喺戲院,有啲喺劇場,其中有一部本土原創音樂劇,歷經前後八年嘅醞釀同打磨,終於正正式式上到舞台同觀眾見面,不但有口皆碑,而且一票難求,加場之後仍然難以滿足異常熱烈嘅需求;一方面唔少睇過嘅觀眾都想二刷,甚至三刷四刷,另一方面口耳相傳之下,好多本身走漏眼,忙緊其他嘢,以至唔記得要買飛嘅觀眾都大嘆走寶,群起搶奪最後入場機會,最後只有十八場嘅幸運兒有得親身欣賞呢一套不論係編導演,曲詞唱,台燈聲等等台前幕後都交出100分成績嘅世界級香港劇場作品:《大狀王》. 音樂劇係全球流行嘅藝術及商業形式,兩大重鎮嘅美國紐約Broadway同英國倫敦West End,大小劇院林立,全都各具特色,全球觀眾著迷,日夜川流不息;仲記得喺倫敦留學期間,受惠於學生飛嘅恩澤,同埋偉大嘅「臨場散飛」票務系統,基本上每一套當時得令嘅音樂劇都有睇過,例如《歌聲魅影》,《孤星淚》,《Matilda》,《Wicked》等香港觀眾較為耳熟能詳作品,其國際巡演版本先後都嚟過香港,其他亦包括《Kinky Boots》,《Come From Away》同《Company》等等.剛巧其中一位當年都會穿梭West End劇院群嘅倫敦學友亦都係今次《大狀王》嘅座上客,大家完場後傾起都不約而同地讚嘆呢一個本土作品水準極高,絕對拍得上上述任何一套叱咤一時嘅世界級大作. 《大狀王》嘅好係全方位體現嘅:單單係第一幕 ,喺大約20分鐘入面,不論係人物建立,抑或係情節鋪陳都相當紮實,主人翁方唐鏡以其驚世辯才橫行公堂,多行不義卻無人能阻,同時亦已佈下懸念,原來天外有天,人外有「人」;然而音樂劇不同於傳統話劇,單係人物立體,情節豐富都唔足夠,創作團隊明顯亦都深明此道,於是乎喺呢一場公堂戲之上,就用上唔同嘅舞台調度手法,呈現包括百姓受人擺佈,狀師愚弄眾生等場面,非常奪目;當然,不得不提嘅仲有曲詞部分,短短一幕開場戲,音樂一再變奏,曲風之間嘅過渡自然流暢,歌詞不但有效推進劇情,而且用字生鬼有趣,既讓人聽到關鍵嘅資訊,又不失清裝劇嘅時代氛圍,每一個環節都見深厚功力,難怪首幕既終,現場即時掌聲雷動,人人皆極期待往後發展,雀躍之情籠罩整個劇院. 《大狀王》由西九文化區自由空間委約,並由自由空間聯同香港旗艦劇團香港話劇團聯合主辦及製作,台前幕後均係香港本地文化界嘅頂尖人才:作曲,編曲兼音樂總監高世章,作詞岑偉宗,編劇張飛帆,導演方俊杰,編排導演及編舞林俊浩,主演劉守正及鄭君熾等等喺;喺長達八年嘅創作歷程,克服咗唔同方面嘅困難同挑戰,最終交出一份令人引以為傲嘅功課,實在可喜,然而一個咁優秀嘅作品只演十八場,同時又好可惜,據知有關方面都聽到坊間包括加場,以至長做嘅聲音,期望盡快會有消息,以饗廣大同好.
OASIS | 余拜仁:藝術穹蒼遊
香港同世界嘅距離好似愈嚟愈遠,人流,物流,資金流,以至情感上嘅交流都一樣,孤島上嘅我哋都由焦慮變成麻木;疫症令人開始反思人類同大自然嘅共生關係,其實我哋有無辦法可以聆聽更多宇宙嘅聲音呢?透過火箭穿梭機,天文望遠鏡,同埋全球科學家嘅幫忙,當然可以,同時原來藝術家喺當中都有角色,都可參與:嚟自墨西哥嘅音樂家Nahum首先利用人造衛星收集數據,結合人工智能系統,繼而透過演算法產生專屬「語言」,喺富有詩意嘅獨特語系中,觀眾可以細心聽聽大自然對人類所講嘅說話,沿路聽著海風,除咗可以將沉重化做輕鬆,當中仲有無其他意思?投入熾熱之中,腦部一邊清空,燃燒著嘅森林其實又有乜嘢想講? 呢個結合科學同藝術於一體嘅項目名為《Stories From Home》,旨在引起全球觀眾對生態議題嘅關注,當地球最近數十年經歷住史無前例嘅變遷,點樣嘅書寫同敘述先可以跟得上其急速節奏同步伐呢?《Stories From Home》近日正式嚟到香港,並且分為多個部分,包括一連三場嘅網上工作坊,Nahum連同創意程式員及作家詩人帶領參加者深入探索外在世界,學習以詩意嘅敘事方式去將觀察所得寫成故事;另一場重頭戲則係名為〈Act 1〉嘅視聽演出,結合錄像,人工智能,視覺幻象同埋現場音樂,Nahum回顧同分享佢一路以嚟同星際有關嘅創作,而香港樂隊石山街都會參與其中,成員對此都表示榮幸,其中楊彤透露:「是次音樂會從太空同世界各地收集咗不同數據及聲音,並透過AI演算法將死物擬人化,化成充滿感情嘅詩句,而我們再喺呢個基礎上去理解,從而創作不同聲效及音樂去回應,十分有趣……整體感覺十分空靈,有別於我們以往嘅創作.」一連三場嘅〈Act 1〉本月底到下月初就會喺香港藝術中心上演,不論你係藝術愛好者抑或科學狂熱,相信都能從中搵到自己嘅切入點,聆聽宇宙,觀照自身. 《Stories From Home》係「文化按摩師藝術節2022」嘅其中一個節目,藝術節嘅宗旨係藉住藝術貫通我城嘅人同事,以藝術去回應生活,體會生活中嘅文化,藝術節以「按摩」為題,寓意文化藝術「可以舒筋活絡,打通經脈」,其實除咗肢體之外,思想都同樣需要按摩;整個計劃主要為青少年,成年人同埋退而未休嘅朋友而設,活動種類廣泛,包括但不限於導賞團,講座,工作坊,實習,學徒計劃及藝術創作,一方面擴闊參加者嘅藝文視野,另一方面鼓勵佢哋分享喺藝壇嘅所知所感,以至落手落腳化身成為新一代嘅「文化按摩師」,進而影響更多生命.
OASIS | 余拜仁:記得林家謙
香港人依家嘅生活困難有好多,想出去行下玩下又要計得掂「3+4」呢條數,出唔到去留番喺度要搵啲娛樂都唔係咁易,好似想買張正價飛入紅館睇騷都係難過登天,呢大半年嚟幾乎每一個流行音樂會都係一票難求,如果你無特別人脈幫到手,又唔識用軟件攻陷票務系統,基本上每一個門票開售日子都係受難日一樣,輕則「321,321,321」等足大半日,重則就連網站都入唔到,唔好以為就咁玩完,其實都只係無間地獄旅程嘅正式開始;廣大樂迷開始終日流連各大討論區同TG Group,瘋狂出Post求飛:「真歌迷自用」之聲此起彼落,同時又要Mon住有無善心人「原價加手續費轉讓」,過程中仲要避開諸如自己先落訂對方後潛水同假飛等等陷阱,一般嚟講好多人都係時間浪費咗,精神消磨咗,最終仍然係一無所得. 所以,能夠成功獲得一票在手,本身已經贏咗,如果撞到一個精彩豐富嘅演出製作,就更加係六合彩頭獎級嘅收穫;最近,唔少人都享有到呢種福氣:合共7場嘅《Summer Blues林家謙演唱會》上周日順利完成,為紅館騷帶嚟唔同突破,坊間反應普遍相當正面,唔少人睇完一場又想睇多一場,只係睇到一場嘅就難免覺得失落同唔夠喉.主人翁林家謙2019年正式以獨立唱作人身分出道,慢慢走入大眾嘅視線,短短三年時間就成功登頂走進香港流行樂壇神殿紅館,唱足七場四面台,到底有咩過人之處呢? 唱作人嘅強項係可以一手包辦唱歌作樂,寫歌畀自己唱,畀人哋唱,以至自己再拎番別人的歌嚟唱,所以當開騷嘅時候,作品嘅選擇同維度可以好多好闊,變化亦大,今次《Summer Blues》都盡見呢個好處,既有林家謙自己嘅首本名曲,亦有佢為香港樂壇其他歌手創作嘅作品,所以就算如佢本人所講,出道三年累積嘅個人單曲唔係好多都好,整個製作喺歌曲嘅豐富同多元程度上,實在不成問題,佢同時將自己為其他同行創作嘅作品巧妙地擺放喺演唱會嘅不同部分,並且誠邀當中嘅知音同路人一齊分享呢個重要時空,於是乎佢嘅嘉賓環節並唔係純粹搵個Friend唱兩句間下場,畀主人翁抖抖氣換件衫咁簡單. 林家謙同團隊嘅心思遠遠唔只放喺嘉賓環節之上,而係見於成個《Summer Blues》嘅唔同方面,包括點樣用唔同嘅作品去闡述演唱會嘅主題「Summer Blues」,同時為咗貫徹主題「美麗回憶,記得就好」,佢唱完歌單上嘅最後一首歌之後,就算係終極尾場,亦都無再好似好多其他歌手咁遵從紅館傳統,換套便服出嚟唱多幾首先走,忠於自己想法,圓滿執行細節.
OASIS | 余拜仁:舞蹈界的一頭牛
有日聽開收音機,有一個關於「香港機遇」嘅節目宣傳,一名科研機構巨頭話「矽谷其實係演化出嚟,唔係打造出嚟⋯⋯你仲要跟住人哋個模式嚟做,只會愈行愈慢」;當時一聽已經覺呢位學者言簡意賅,同時諗諗文化藝術發展,何嘗唔係一樣?下下大大聲由上而下話要「打造」呢樣果樣,結果有幾多嘢係成功過?反而靜靜地由得民間自然地去生長,演變同轉化,隨時仲多驚喜(唔代表官方,以至商界從此咩都唔做,做人嘅嘢,過猶不及唔好,斷章取義都唔好).睇番疫下呢幾年嘅藝文界,面對嘅困難當然好多,同時可喜嘅發展都有唔少,當中包括一啲獨立藝文空間嘅成立同營運,閱讀界有七份一書店,留下書店同獵人書店等等,表演藝術界則有小田工作室同牛吉地等等,漸漸成為咗一道又一道嘅全新風景,其中牛吉地最近順利搬遷,新階段嘅發展都令人相當好奇. 牛吉地係由幾位志同道合嘅表演藝術同業成立同營運,用番佢哋喺Social Media嘅用語,使命之一係「We share a space」,期望成為到同業之間嘅共享工作室;紮根新蒲崗剛剛好有兩年多嘅時間,喺踏入三歲嘅日子,牛吉地搬咗去區內另一個位置,地主之一嘅本地編舞及舞者陳偉洛(阿洛)睇番過去兩年嘅發展,坦承中間都有一段迷迷糊糊,唔係好知點樣行落去嘅日子,「第一年剛剛開始,係有多啲活動發生,我哋幾個(創辦人)都好想『搞啲嘢』,包括創作上,交流上,之後疫情係打亂咗大家嘅步伐,唔只我哋,成個行業都係,就連租用情況都會好受影響;然後去到第二年,我哋幾個本身都各有各忙,就連會都少開咗,真係純粹做多咗租場嘅嘢.」的而且確,單係阿洛本人,過去一年就有四個創作,如果觀眾夠活躍同勤力嘅話,基本上平均每隔幾個月就會睇到佢嘅演出,加上往往佢都係連編帶跳,耗費嘅心力,時間同精神絕對係想像得到. 剛巧喺牛吉地喬遷之際,阿洛自己都同時交出咗全新力作—《愛若有如果》,「力作」係有好多個層面,首先係觀眾反應相當不俗,已經唔易;然後,今次係佢創作生涯入面首次擔任編舞而自己係無一齊落場去跳嘅,即係作品嘅最終呈現係完完全全交晒俾其他表演者;同時,喺佢同四位各具表演特色同個人性格嘅表演者合作期間,過程同結果都係同樣快樂,滿足同稱心,如果扣連番作品嘅命題,就係「好有愛」,「我自己都同好多編舞合作過,同時亦會聽過同見過表演者佢哋其他嘅合作,所以知道呢樣嘢係一啲都唔易」.呢個作品嘅維度好闊,既講唔同範疇,唔同領域嘅愛,對自己,對他人,對世界等等,又以舞蹈創作呢個形式去對現時舞蹈創作環境提出自身嘅批判,阿洛形容今次創作歷程係幸運嘅,「首先大家都好信任大家,呢樣嘢係錢都買唔到,然後大家對一啲課題嘅睇法就算唔會完全一樣,但都係非常接近嘅,於是乎就好能夠理解,好容易明白大家做緊咩,一齊行緊去邊.」 目前阿洛又已經埋首喺下一個創作入面,係同《愛若有如果》截然不同嘅另一個製作,除咗個人作品之外,同時都好期待牛吉地喺佢同其他同業嘅主理下,又會為獨立藝文空間生態構成一幅點樣嘅全新畫面.
OASIS | 余拜仁:這是關於對人的尊重
大半個社會過去一個星期都係一片愁雲慘霧,為著近年,以至近十年以嚟這宗非常罕見嘅嚴重舞台意外傷心,擔心同掛心;正所謂:「最緊要人無事」,身體受傷嘅,我哋都習氣祝福佢哋盡快康復,吉人天相,心靈受創嘅,我哋都互相支撐,手牽手肩並肩共度難關.事故發生之後,除咗嚴正問責,期望盡快搵出今次肇因之外,演唱會嘅製作流程,成本控制,風險管理,以至最關鍵嘅:對人嘅管理同安排,全部都成為咗大眾聚焦嘅地方,其中舞蹈員嘅待遇就尤其受到關注. 喺香港流行樂壇入面,「紅館」係極之特別嘅符號,不論新人或者舊人,出道或者告別都好,「開紅館」都係非常重要嘅儀式,絕對係個人成績表上十分關鍵嘅一筆;同時,「開紅館」亦有其特別嘅模式,其中勁歌熱舞,或者起碼載歌載舞都係不可或缺嘅(分別只係環節嘅長與短),就算平日真係習慣就咁企喺度或者坐喺度唱歌嘅歌手,一旦有機會登上呢個殿堂,普遍都難免「從俗」跳番或者至少搖番幾首歌,似乎咁樣先至符合到唔少樂迷對「演唱會」嘅預期. 既然舞蹈係咁重要,咁舞蹈員嘅待遇應該好好啦係咪?咁又似乎係無必然關係.部分資深舞蹈員慨嘆,近年演唱會嘅規模愈搞愈大,預算愈加愈多,但係真係花喺舞蹈員身上嘅錢,咁多年嚟嘅升幅係完全唔合比例,當中嘅分配更係落後於台前嘅樂手同幕後嘅Crew member;錢多錢少係一回事,保護得足唔足夠又係另一回事,眾所周知,舞蹈員係靠身體搵食嘅,佢哋平時自己當然會勤力練功,好好養護,然而踩台演出會有好多突發事件,唔係話你個人夠小心就可以,一旦不幸出事嘅話,唔只影響到果一場,果一次演出,仲有機會影響埋其後嘅工作機會,影響深遠. 主辦單位依家普遍都應該有買保險,問題係買得足唔足夠呢?保障範圍包啲咩?賠償嘅錢有幾多?Claim錢易唔易同快唔快?甚至會唔會「有後果」?有行內人透露,個別主辦單位會視Claim保險嘅人係麻煩友,除咗唔願意幫手,甚至會將對方放入黑名單,減低日後錄用機會,於是乎,舞蹈員就會面臨兩難,明明有需要Claim又唔夠膽,真係唔Claim嘅話最終又係自己蝕底. 以上嘅行業問題相信只係冰山一角,更多唔同崗位肯定會有更多其他問題,歸根究底,呢啲全部都係關乎對人嘅尊重,大家有無將唔同嘅單位都視作平等嘅伙伴呢?「己所不欲,勿施於人」嘅黃金律雖然老土,但係有用,只有重新重視番人嘅價值,各種問題先有機會慢慢改善.
OASIS | 余拜仁:珍惜眼前人和事
傳說中第六波疫情好快又有機會出現,就喺坐五望六嘅小小空間,呢個城市總算係恢復番少少嘅元氣同生氣,幾乎每一個流行樂演唱會都係全票售罄,求票聲音此起彼落,就算係過去被認為門檻稍高嘅劇場節目,成績一樣亮麗,好似香港話劇團搬演法國創作人Pascal Rambert嘅《姊妹》都因為觀眾反應熱烈而臨時加場,加完又再旋即爆滿,唔少尾場觀眾都慶幸:「好彩入到場」;《姊妹》係話劇團全新劇季第一個同觀眾見面嘅作品,而呢個喺備受疫情來回折騰嘅新劇季就以「同『戲』連枝」(Together in Theatre)為題,一眾同話劇團,以至本地話劇界關係極深,同時影響極大嘅代表人物將會陸續登場,都叫唔少劇界粉絲甚為期待. 香港話劇團屬於本地旗幟藝團,喺迎來成立45周年嘅大日子,劇團決定邀請番某種老朋友返嚟一齊玩,台前幕後主演主創,個個崗位都有,其中金馬獎影帝謝君豪重回熟悉嘅舞台,主演以兩代人因家族生意而爭權奪利為題嘅《天下第一樓》,除咗有謝君豪呢位話劇團前首席演員之外,劇本本身屬於話劇團前駐團編劇何冀平嘅成名之作,先後應邀到過歐美日韓台等地巡迴演出,以至被改編成電視劇,水準絕對有保證;除咗話劇團有周年誌慶,位於中環嘅香港大會堂同樣慶祝緊落成啟用60周年,話劇團將會重演金牌編劇杜國威嘅《愛情觀自在》,作品上一次演出係喺1998年,以幽默筆觸寫出咗愛情同無常嘅真諦,事隔24年,我城方方面面都變遷巨大,物非人非,又且看呢套經典作品有否變形走樣,做到歷年不變. 講起人物變遷,話劇團嚟緊都有重大變化,擔任藝術總監一職長達14年嘅陳敢權(Anthony)將會卸任交棒,佢由80年代開始就同劇團結緣,從事過唔同崗位,直言「劇團已是我的家」;疫情過去幾年反反覆覆,Anthony直指對創作人嘅心靈都造成嚴重打擊,「可謂劇團營運最艱難嘅時期」,期望疫情早日受控,讓同業重回舞台,並祝願劇團繼續秉承傳統,製作卓越作品,發揮到「以戲劇提升思考,撫慰心靈」嘅重要作用. 尋晚落筆之際驚聞噩耗,中英劇團前藝術總監古天農與世長辭,享年69歲;由於消息嚟得突然,業界都相當震驚,古天農係本地資深劇場工作者,曾任中英劇團藝術總監一職長達26年,帶領團隊創作出大量經典劇作,孕育出一代又一代嘅劇場精英,滋養咗本地文化藝術場域,貢獻良多,希望在此致以最深切嘅悼念.
(余拜仁):點解香港故宮要收錢?
文化藝術愛好者近嚟應該相當唔得閒,表演場地同博物館全部復常,各大文化機構同藝術團體都蓄勢待發推出一系列精彩節目同活動,嚟緊又有另一項旗艦項目將會同觀眾正式見面:香港故宮文化博物館(香港故宮).位於西九文化區嘅香港故宮宣布咗會喺下月2號,即係回歸紀念大日子嘅翌日開放俾公眾參觀,去開香港博物館嘅觀眾,或者係過去一年都享用過西九另一大型博物館M+免費入場優惠嘅大家,可能都想當然香港故宮「(至少開幕初期)都唔會收錢嘅」,呢個期望恐怕都要幻滅喇,事關館方決定,就算係開幕頭一年,都只有星期三會容許訪客免費參觀七個專題展廳,另外兩個特別展覽係唔包括在內嘅. 開幕要收錢嘅呢個安排,已經引起坊間一啲討論,收幾多錢又係另一令人相當關注嘅點,如果只睇七個專題展廳,入場費係$50港元,想睇埋另外兩個特別展覽呢,全費就係$120港幣,兩者都有半價特惠安排;消息一出,立即有人翻出世界各地嘅博物館收費去比較,例如舉世聞名嘅英國Tate,法國Pompidou,以及美國MOMA等等,睇下人哋嘅個展同特展點樣收錢,甚至連北京同台灣兩地故宮都會拎埋嚟並列參考.個人嚟講唔會同意一刀切指明文化機構「要/唔要收錢」,畢竟入面涉及好多考量,微觀嘅有館方財政情況,展覽營運成本,宏觀嘅有當地經濟水平,觀眾參觀文化,每一樣都要考慮清楚,同時呢個都只係「價錢」問題,另一更加關鍵嘅就係「價值」,到底館方有咩展品,策展人眼界同功力去到邊,以至係到底個館同當地人嘅關連係點,無價值嘅話,價錢再低其實都係徒然. 到底香港故宮係點,就要日後再見真章,反而佢嘅近鄰M+似乎都穩步成長中,有日閒日時段經過,都有唔少人排隊入內,先唔講入去本身係為咗打卡,買嘢,食嘢,定係睇展,一個文化場地「有人」真係最基本嘅元素,否則其他嘢都係空談;當日其中一個人頭湧湧嘅位就係佢全新開放嘅戲院,作為M+嘅成員之一,呢間戲院當然不同於坊間一般商業營運嘅院線,除咗同M+大樓一樣係由世界知名建築師操刀設計,佢嘅放映內容係更加令人期待,一方面回應到M+相關展覽,另一方面亦會去拉闊觀眾對「視覺文化」嘅想像同詮釋,以開幕季為例,七十部嚟自香港同世界各地嘅作品輪流登場,當中不乏香港人比較熟悉嘅電影,例如《阿飛正傳》(4K修復版嘅香港首映),除咗M+館藏,策展人又會特別邀請著名創作人揀選對佢哋創作生涯影響深遠嘅作品去同觀眾分享,維度廣闊,豐富精彩,詳情就交番俾影迷們自己好好探索.
(余拜仁):《緬甸歲月》:從文學到舞台
戲院,Gym房,卡拉OK等等嘅設施一一復常,全部都人頭湧湧,劇場,劇院都係一樣,自421以嚟,多個本地藝團同藝術家都帶嚟重磅節目,例如不加鎖舞踊館喺牛棚藝術村呈現嘅年度製作《品品》,城市當代舞蹈團同台灣衛武營共同製作嘅《再生瑪莉亞》,前進進戲劇工作坊喺西九文化區自由空間搬演嘅《鐵行里》,以及浪人劇場以《1984》同《動物農莊》作者,英國知名作家George Orwell第一部小說《緬甸歲月》為靈感來源創作嘅同名劇作等等, 各有各嘅捧場客,各有各嘅特色值得被關注同持續討論. 喺香港嘅表演藝術生態入面,星期五六日就係黃金時間,或者殺戮戰場,海量嘅節目同活動都喺呢個兵家必爭之地排住隊發生,好似上面提及嘅《再生瑪莉亞》,《鐵行里》同《緬甸歲月》就正正係喺同一個周末同觀眾見面,觀眾隨時都要走幾場,否則就有機會錯過咗心儀嘅創作人同節目;同時可能大家都餓騷已久,各個演出嘅票房成績都係相當唔錯,不但錄得全場爆滿,而且 《緬甸歲月》就連額外加場都係一票難求:單睇牌面都唔難理解,一方面《緬甸歲月》儘管唔算係文壇大熱作品,但係George Orwell位居享譽世界嘅大文豪行列,始終都有一定叫座力,另一方面浪人劇場藝術方向鮮明,一直專注於改編香港文學成為劇場演出,喺過去十五六年嘅歲月都累積咗一班固定觀眾,團隊今次更喺核心框架下引入嘗試:首次改編外國長篇小說,或者都有加分. 多得社交媒體嘅提醒,正正就喺2014年,同樣係5月中旬,當時喺上環文娛中心看睇過浪人劇場改編自香港文學家韓麗珠長篇代表作《縫身》嘅同名劇作,講述人係點樣透過同另一個身體嘅接合或切割,希望換嚟徹底嘅圓滿或燦爛,當年為咗有一個更完整嘅觀劇體驗,更加刻意趕喺入場之前速讀咗原著,結果呢?完場後嘅一個Status update或者都言簡意賅咁交代咗:「相逢/相縫?由文學到劇場,沒有少,也沒有多;氣息相近,卻無足夠賦予」;的確,改編文學成為劇作係好有挑戰性,原汁原味將情節「做一次」,把文字「讀出嚟」,隨時引發「不如返去睇書」嘅疑竇,相反,大刀闊斧嘅改寫改編改動,則容易惹嚟「走樣」同「離譜」等批評,兩面不是人. 8年後嘅今日,喺初夏時份再睇浪人劇場嘅作品,《緬甸歲月》似乎喺上述兩端中拎到唔錯嘅平衡,忠於原著故事同情節嘅同時,導演/文本/舞台設計譚孔文自身對小說以至作者嘅闡釋同演繹,亦係顯而易見嘅,於是乎觀眾睇緊嘅《緬甸歲月》,既係George Orwell筆下原本嘅,同時間更重要亦係經譚孔文提煉過嘅.有咗構思同諗法之後,點樣呈現喺舞台就係另一個學問,浪人劇場固然有其既定嘅美學追求,今次創作中佢哋亦都特別邀請咗年輕舞蹈藝術家李偉能擔任編舞,嘗試喺表演風格中做更多嘅探索,儘管單睇成品未必能夠一眼看出二人嘅分工,然而今次創作喺場面上,畫面上係豐富嘅,同時有關嘅肢體動作同設計實實在在協助到精神嘅傳達,場景嘅建構,以至立意嘅深化,有別於一啲其他戲劇x舞蹈嘅劇場合作,僅僅流於「搵啲嘢做下,搵啲位郁下」嘅層次;誠然,喺藝術風格碰撞同匯流嘅過程中,難免會有混沌同消耗,然而喺整體效果令人驚喜之下,還是繼續期待呢一個組合會有更多交流.
(余拜仁):多元宇宙並非奇異博士獨有
421復常以嚟,過去一個星期成個社會即刻多番好多活力同生氣,戲院,Gym房,球場⋯⋯四圍都人頭湧湧,嚟緊仲有大量嘅劇場同音樂廳演出陸陸續續上演,云云節目之中,有個名為《品品》嘅創作聽落都幾特別:首先佢同傳統嘅藝術表演唔同,觀眾唔駛喺同一個指定時間去到場地,一齊留喺自己個位由頭坐定定睇到落尾,相反,3小時嘅演期,觀眾可以自由進出唔同演區範圍,「睇啲咩」,「點樣睇」完全係視乎個人喜好;其次,今次節目仲結集咗嚟自戲劇界嘅編劇,導演,演員,同埋舞蹈界嘅編舞,舞者等多位唔同背景嘅創作人,一個時空可以睇到唔同嘅創作方法同風格,都係一次相當難得嘅機緣;最後,有啲朋友都會反映,劇場作品有時較為艱澀難明,唔係太有信心入場,今次都可能唔駛過慮擔憂,事關《品品》嘅創作起源,係一樣全人類都共通嘅經歷—「食」. 《品品》呢個名本身都有幾層含義,首先係視覺上,兩個「品」字合共就係六個「口」,象徵住今次演出係由六個房間組成,六個創作人各自創造咗屬於自己嘅空間,去同觀眾分享佢哋嘅創作,人人自成一格,所以睇一個騷,其實都係睇緊六個騷,同時每時每刻觀眾都只可以睇到六份一個騷;喺長達3小時嘅演出中,隨住時間流動,以及觀眾嘅進進出出,人去人來,六位房間主人亦都會適時調整同回應,於是觀眾唔再係純粹置身於觀眾席嘅旁觀者,房客嘅一舉一動都會留痕,都會成為形塑當下空間嘅一種參與. 另一方面,睇到「品」字,讀者可能都會聯想到「品味」同「品嘗」等等同食有關嘅詞彙,而「食」亦正正係團隊創作嘅起源,由對「食」嘅聯想開始,六人各有不同嘅呈現同闡釋,並且更進一步地轉化,同時「食」又只係一個起點,事關佢同好多日常生活片段同細節都有關連,最直接嘅當然就係我哋身體狀況,以至生活節奏等等,於是觀眾喺當下品味緊嘅,唔只純粹只係一樣食物,一種味覺,仲可以進而擴闊去到生存,生活同生命.疫情之下,觀眾當然無得喺劇場進食(其實無論有無疫情都好,劇場本身一般都係不准進食嘅,唔似得戲院咁),但係據了解六位創作人都搵到各自唔同嘅方法,同觀眾用視覺,聽覺,以至嗅覺去品味人生,都令人有啲期待. 《品品》呢個節目下個星期五六日一就會喺牛棚藝術村上演,單係呢個場地又有大把故事可講:藝術村嘅前身係一個牲畜檢疫站同牛隻屠宰中心,本身同「食」都係大有關係,及後改建成為多個本地藝術家工作室,一幢幢紅磚平房建築背後都承載住唔同嘅創作點滴,頗有歷史同文化意義,由於想俾觀眾有個更佳嘅觀賞,留駐,以至走訪體驗,今次每場演出可以容納嘅觀眾人數都唔係太多,聽講啲飛已經賣咗七成以上,讀者呢排可能睇緊鄧不利多同蝙蝠俠,如果都想轉轉口味,睇下甚至走入一個都可能幾瘋狂嘅多元宇宙,自己就要盡快把握機會.


c: text/html

text:
開箱試伏:綠聯LP-E6/LP-E6N充電器
其實點解已經有原裝充電器之餘仲要買多個充電器呢?其實原因好簡單,我部EOS 80D同唔少Canon機一樣係冇機身充電,咁如果你喺戶外嘅時候冇晒電只能夠用尿袋配合假電池繼續幫部機供電啦,但呢個充電器對我嚟講最大好處唔係可以同時差兩粒電,而係Micro-USB供電,咁當你喺戶外嘅時候叉電就方便好多啦係咪?
講返個充電器先,佢嚟到嘅時候就係個本體同埋一條都幾短下嘅USB-A to Micro-USB線.
個本體都其實好輕巧,直流低壓輸入亦都令到佢個機身可以造得好薄,長期袋喺身應該不成問題.
同原廠充電器其中一個幾顯著嘅分別就係有兩隻彈弓腳喺呢個充電器上面係搵唔到,但至於嗰兩隻腳本身嘅用途係咩我就唔清楚了.
使用嚟講都唔會複雜嘅,燈號一係紅一係綠,紅色就叉緊電,綠色就叉滿咗㗎啦.
但亦因為佢係Micro-USB供電,所以都有一個幾顯著嘅缺點,就係佢嘅充電效率都頗為低,叉一粒嘅時候就8V/750mA,兩粒嘅時候就每粒8V/500mA,對比原廠叉電器都仲係有一定嘅差距,但都其實係受礙於USB嘅電壓只係5V,所以都好難喺充電電流上面有更大嘅突破.
如果佢用USB Type C而Support PD嘅話可能就可以用到更高嘅效率嚟叉電喇,咁當然我相信個價格上都會見到明顯嘅分別啦,然而前提都係大家嘅尿袋同AC to USB-C嘅充電器都Support PD啦.
不過整體嚟講我覺得都唔錯嘅,至少喺戶外冇三腳插頭嘅時候都可以幫啲相機電池叉電,點都好過冇.
Link: https://u.chrischan514.com/ugreen-lp-e6n
售價:¥49

robotstxt: allowed

filter: keep


text:
Wikipedia:講在生嘅人
喺任何維基百科頁插入在生嘅人嘅傳記內容嗰時,編者要特別謹慎.編者需要對呢啲資料保持高度敏感,並且嚴格遵循美國嘅所有適用法律以及我哋所有嘅內容政策,尤其係:
我哋一定要確保文章嘅正確性.[1]緊記堅持使用高質素嘅參考.所有受挑戰或者可能受挑戰嘅引文同埋材料一定要得到可靠而且已經發行咗嘅參考以內文引用方式支持.有關在生嘅人(或某啲情況下,啱啱死咗嘅人)嘅無來源或少來源嘅爭議內容,無論係負面,正面或者係好有疑問嘅,唔使討論都應該即刻刪走[2].持續或者極嚴重違反呢個政策嘅用戶可以被封鎖.
生人傳記(BLP)一定要寫得保守而又要照顧有關人士嘅私隱.維基百科係百科全書,唔係小報新聞.作出編輯判斷嗰時一定要時刻照顧對相關在生嘅人可能受到嘅傷害.呢個政策唔只適用於生人傳記文章,亦都適用於喺其他頁,包括討論頁入面出現嘅生人傳記內容.插入同埋復原材料嘅人要承擔提證責任.
寫作風格改
語氣改
生人傳記應該以負責任,謹慎同埋不偏不倚嘅語氣編寫,避免輕描淡寫同埋誇大其詞.文章應該以不分派別嘅方式記錄同主題有關而可靠嘅二手資料發表嘅內容,以及喺某啲情況下由主題人物發表嘅關於佢哋自己嘅內容.文章應該概括以可靠來源敘述嘅行為同埋成就,唔好過度重視最近發生嘅事件.除非啲可靠來源普遍以呢種方式描述,否則唔好用有爭議嘅標籤,冗長嘅語言或缺乏精確度嘅術語去標籤一個人.應該利用清晰,直接嘅語言,直接講事實出來.
平衡改
- 想知多啲:Wikipedia:掛羊頭賣狗肉
可以經可靠嘅二手來源查證到嘅批評同表揚,只要啲材料係以負責任,保守同埋無私嘅語氣表示,都應該包含.唔好畀特定嘅觀點太多篇幅;少數群體嘅觀點甚至完全唔應該包含.必須注意文章結構,以確保整體描述同埋章節標題大致上係中性嘅.要提防依靠罪惡關聯嘅主張,以及帶有偏見,惡意或過度宣傳嘅內容.
最終主義中表達嘅概念——每篇維基百科嘅文章都係一部發展緊嘅作品,因此一篇文暫時唔平衡係可以嘅,因為佢最終會成形——唔並適用於傳記.鑑於佢對傳記對像生活嘅潛在影響,傳記幾時都必須對佢嘅對象公平.
攻擊頁改
- 想知多啲:Wikipedia:攻擊頁 同埋 Wikipedia:即刻刪除嘅標準
如果冇符合政策嘅版本可以揀,無來源而且語氣負面嘅頁,尤其係嗰啲似乎主要係開嚟貶低主題嘅,就應該即刻刪除;請睇下面嘅#一概刪除,預防開頁同埋禮貌清空.非管理員應該用{{db-attack}}或{{db-negublp}}標籤佢哋.開呢類嘅頁,尤其係重複或者惡意噉做,會成為即刻封鎖嘅理由.
可靠來源改
受到挑戰或可能受到挑戰改
維基百科嘅來源政策—求證得到—規定,所有引文同埋任何受到質疑或可能受到質疑嘅材料,都必須有可靠而已經發布嘅來源以內文引用方式佐證;達唔到呢個標準嘅材料可能會被刪除.呢個政策擴展咗嗰個原則,並補充冇來源或者來源不良嘅在生嘅人嘅爭議性材料,應該唔經討論,即刻刪除.政策對任何負面,正面,中立,或者只係有疑問嘅材料,同埋佢出現喺傳記定係其他文章都適用.如果材料嘅來源淨係得小報新聞,就唔應該加落文章.當材料係查證得到而又值得留意嗰時,佢就會出現喺更可靠嘅來源之中.
避免濫用第一手來源改
- 想知多啲:Wikipedia:非原創研究
使用第一手來源時要格外小心.唔好用審判記錄同埋其他法庭記錄或其他公共文件,來支持關於在生嘅人嘅斷言.唔好用包含個人資料,例如出生日期,房屋價值,交通引用,車輛登記以及家庭或公司地址嘅公共記錄.如果一手資料已由可靠嘅二手來源討論過,或者可以接受依靠佢來增補二手來源,但要遵守本政策,無原創研究同埋其他來源政策嘅限制.[註 2]
自行發布嘅資源改
避免自行發布資源改
唔好以自行出版嘅資源(包括但不限於書籍,雜誌,網站,網誌同埋推文)作為在生嘅人嘅資料來源,除非文章主題係由佢撰寫或出版.「自行發布嘅網誌」嘅語境係指個人同埋團體網誌.有啲新聞機構擁有佢哋稱之為網誌嘅網上專欄,只要作者係專業人士並且網誌受報紙嘅完全編輯控制,呢啲都算係可接受來源.讀者留低嘅帖文永遠唔會被接受為來源.請睇下面嘅#圖片,了解我哋關於自行發布圖片嘅政策.
使用當事人自行發布嘅嘢做來源改
有啲在生嘅人會出版關於佢哋自己嘅資料,例如通過新聞稿或個人網站.只有以下情況先可以將呢類材料用作來源:
- 佢冇過分自我宣傳;
- 佢唔涉及對第三方嘅主張;
- 佢唔涉及同主題冇直接關係嘅事件嘅主張;
- 對佢嘅真實性冇合理懷疑;同埋
- 呢篇文章唔係主要基於呢啲來源.
避免八卦同埋反饋循環改
避免重複八卦.問下自己來源係唔係可靠;個材料係唔係真實;以及即使係真嘅,佢同關於該主題嘅無私文章相唔相關.慎防依賴用咗鼬鼠字同埋將材料歸因於匿名來源嘅來源.重要注意循環報導—喺維基百科文章嘅材料俾來源攞咗,之後個來源喺維基百科文章中引用以支持原始編輯.
刪除來源不明或者來源不良嘅有爭議材料改
立即刪除關於在生嘅人嘅任何有爭議材料:
- 來源不明或來源唔好;
- 係對來源嘅原創解釋或分析,或來源嘅綜合(睇埋Wikipedia:非原創研究);
- 依賴自行發布嘅資源,除非由生人傳記所述嘅人編寫(睇上面#使用當事人自行發布嘅嘢做來源);或者
- 依靠滿足唔到求證要求嘅來源.
請注意,三次打回頭規則喺呢類刪除唔適用,但喺生人傳記下乜嘢算係豁免可能會有爭議.有參與關於在生嘅人嘅誹謗性材料嘅編輯戰嘅編輯者,應該考慮喺管理員留言板上提出,而唔係依賴豁免.
管理員就算係編輯過文章或喺其他方式有關聯,都可以通過保護頁面或封鎖違規者,強制刪除明顯嘅生人傳記違規.喺唔太明確嘅情況下,佢哋應該喺管理員留言板上搵未參與嘅管理員去留意.請睇下面#管理員角色.
睇多啲,出面網頁同埋睇埋改
關於在生嘅人嘅外連結,無論係喺生人傳記定係喺其他地方,都要比其他主題嘅有更高標準.可疑或自行發布嘅來源唔應該收錄喺生人傳記嘅「睇多啲」或「出面網頁」部分;喺其他文章加入呢類連結時,請確保連結到嘅材料冇違反本政策.由生人傳記所講嘅人編寫或發布嘅自行發布資源可以謹慎噉包含喺個生人傳記嘅「睇多啲」或「出面網頁」部分(腸上面#使用當事人自行發布嘅來源).一般嚟講,唔好連去同本政策精神相抵觸或違反外連結指引嘅網站.如果個指引同本政策或任何其他政策唔一致,就以政策為準.
喺「睇埋」入面嘅連結,無論係放喺佢自己嘅部分定係喺註釋之中,都唔應該用嚟暗示任何有爭議嘅標籤,關聯或關於在生嘅人嘅主張,並且必須遵守維基百科嘅非原創研究政策.
有利於私隱嘅推定改
避免受害化改
寫緊只因一兩件事而值得注意嘅人嗰時,寫嗮每一個細節會構成問題——即使材料來源幾好都好.如有疑問,應該將傳記縮減為有嗮來源佐證,中立而切合主題嘅版本.呢樣喺描述主要或完全因他人行為受害而受到關注嘅在生嘅人尤其重要.無論有意定無意,維基百科編輯者唔應該參與或延長呢種傷害.
公眾人物改
關於公眾人物嘅嘢,會有大量可靠嘅已出版來源,生人傳記應該淨係記錄呢啲來源提及嘅內容.如果一項指控或事件值得注意,相關而且有嗮記錄,就可以收錄喺文章裏面——即使佢係負面而且當事人唔鍾意被提及.如果您搵唔到多個記錄指控或事件而又可靠嘅第三方來源,就唔好寫.
- 例子:「John Doe 同 Jane Doe 嘅離婚好混亂.」離婚對文章重唔重要,係唔係由第三方可靠來源發表?如果冇,就唔好寫.如果係重要,請避免用「混亂」並堅持事實:「John Doe 同 Jane Doe 離咗婚.」
- 例子:一名政治人被指有外遇.當事人否認,但多份主要報紙發表呢啲指控,並且存在公開醜聞.該指控屬於傳記,應該引用呢啲消息來源.不過淨係應該寫該政治人被指有外遇,而唔係外遇確實發生咗.
如果當事人有否認呢類指控,就要寫埋佢哋有否認,同時堅持對涵蓋該主題嘅所有來源作適當比重,避免錯誤嘅平衡.
冇咁出名嘅人改
即使一啲冇咁出名嘅人能夠獨立成文,好多維基百科文章都包含佢哋嘅材料.喺呢種情況下,請保持克制,淨係採用同佢知名度相關嘅材料,並專注於高質量嘅二手來料.當事人發布嘅材料係可以用,但要謹慎(睇上面#使用當事人自行發布嘅嘢做來源).可能損害個人聲譽嘅材料應特別小心處理;喺好多司法管轄區,重複一個誹謗指控係可以被起訴,同埋對非公眾人物嘅人士會給予更多保護.
個人資料嘅私隱同埋使用第一手來源改
由於盜用身份係一個嚴重嘅持續關注議題,好多人視佢哋嘅全名同埋出生日期為私隱.維基百科包含由可靠來源廣泛發佈,或者係同當事人有聯繫而又有合理推斷相信當事人唔反對公開嘅全名同埋出生日期.如果當事人投訴我哋列出佢哋嘅出生日期,或者嗰個人只係啱啱夠知名,噉就謹慎地只列出佢哋嘅出生年份,但前提係要有可靠來源.同樣,文章唔應該包含郵政地址,電郵地址,電話號碼或其他在生嘅人嘅聯絡方法,不過連結去當事人經營嘅網站一般都係可以.關於濫用第一手來源獲取有關當事人嘅個人資料請睇#避免濫用第一手來源.
共識顯示,收錄在生嘅人個人資料嘅標準要高過只存在驗證得到嘅可靠來源.[3]
如果有多個獨立可靠來源聲明列出咗唔同嘅出生年份或日期,共識係列出嗮所有呢啲出生日期/年份,並明確指出差異.喺呢種情況下,編輯者唔應該淨係列出佢哋覺得「最有可能」嘅一個日子/年份,或淨係寫一個至幾個可靠來源列出嘅單一日期.唔可以用原創研究推斷出生日期.[4]
如果您喺生人傳記或者維基百科嘅任何地方發現電話號碼,地址,帳號等個人資料,請將佢鏟走並聯絡監督團隊,等佢哋評估使唔使刪除編輯史.為減少觸發Streisand效應嘅機會,請使用平淡/通用嘅編輯摘要,並且唔好提及您會請求監督.
一個驗證咗係屬於當事人嘅社交媒體帳戶嘅文章自稱「今日係我50歲生日」可能屬於自我發布嘅來源,以報告完整嘅出生日期.如果冇理由去懷疑,佢可能係用得嘅.[5]
只係因為一單嘢而受注意嘅人改
維基百科唔係新聞,亦唔係乜嘢料都收一餐.喺新聞出現並唔代表適宜為嗰個人開獨立嘅維基百科文章.如果以下三個情況中咗是旦一樣,就唔應該開文:
- 如果可靠來源只係覆蓋嗰個人喺單一事件嘅背景.
- 如果嗰個人維持,而預期會繼續保持低調.噉嘅話,傳記強調事件會令佢比重太大並且同中立觀點有衝突.喺呢種情況下,合併內容去事件篇文再將人名跳轉過去會好啲.
- 如果事件唔重要或者個人嘅角色唔算重要或者記錄唔多.例如John Hinckley Jr.有一篇獨立文章,係因為同佢相關嘅單一事件,即企圖暗殺列根係大件事,而且佢嘅角色重要得嚟又有據可依.
事件或個人角色嘅重要性係以可靠來源嘅報導持續性來表明.編輯者必須了解本政策(WP:BLP1E)同埋僅以單一事件知名嘅人指引(WP:BIO1E)之間嘅明顯區別:WP:BLP1E只適用於生人傳記,啱啱死咗嘅人,以及低調人士嘅傳記.
此外,一啲特定主題嘅知名度指引,例如Wikipedia:知名度 (運動),列出咗支持某啲主要因某一事件而聞名嘅個人嘅知名度嘅條件.
被指控犯罪嘅人改
喺被法庭定罪之前,被指控犯罪嘅在生嘅人都應該假定無罪.指控,調查同埋逮捕唔構成定罪.對於非公眾人物嘅個人;亦即係話,公眾人物未涵蓋嘅個人,編輯必須認真考慮唔好喺任何文章包含表明嗰個人已犯下或被指控犯下罪行嘅材料,除非佢已被定罪.
如果唔同嘅司法程序導致睇落有矛盾而又唔會相互推翻嘅結果,就要包含足夠嘅解釋資訊.
人名私隱改
喺識別主要因單一事件而被討論嘅個人嗰時應該謹慎.當非公眾人物個名係被刻意隱藏或者冇被廣泛傳播,例如係某啲法庭案件,最好都係省略咗佢,尤其係噉樣做唔會導致內容嚴重丟失嘅話.決定寫唔寫個名落去嗰時,佢喺新聞媒體以外嘅二手來源(例如學術期刊或知名專家嘅著作)嘅發佈,應該比新聞報導中簡簡單單開個名得到更大重視.加入同文章主題冇直接關聯嘅在生嘅人個名之前,要考慮噉做係唔係有重要價值.
對於文章當事人嘅家庭成員同埋其他有關聯但係低調嘅人,一定要作有利私隱嘅推定.如果來源可靠嘅話,生人傳記當事人嘅任何直系親屬,前任或重要家庭成員個名或任何重要關聯人士個名可以成為文章嘅一部分,但要諗清楚呢啲資料係唔係可以幫到讀者更加理解到嗰個人.但係,如果冇恰當來源,唔屬於知名公眾人物嘅家庭成員個名就要鏟咗佢.
用生人傳記繼續爭議改
維基百科關於在生嘅人嘅文章可能包含同當事人相關嘅爭議或爭論嘅材料(相關,比重適當而且來源可靠).維基百科唔係為維基外爭議嘅各方提供繼續爭鬥嘅論壇.經驗證明,濫用維基百科來延續法律,政治,社會,文學,學術或其他爭議對傳記文章描述嘅當事人,爭議嘅各方同埋維基百科本身都有害.
由於潛在嘅利益衝突,如果編輯者係同另一個人發生重大爭議或爭論——無論係喺維基內外——或者係嗰個人嘅公開競爭對手,就唔應該編輯嗰個人嘅傳記或關於嗰個人嘅其他材料.更一般地,如果編輯者對生人傳記講嗰個人持有強烈負面或正面睇法,而又選擇編輯嘅話,佢哋應該特別小心噉以中立角度去編輯.
政策嘅可應用性改
本政策適用於維基百科上有關在生嘅人嘅所有材料,包括討論頁,編輯摘要,用戶頁,圖像,分類,一覽表,文章標題同埋草稿.
非文章空間改
有關冇來源或來源不良,而且同內容選擇無關嘅在生嘅人嘅爭議性材料應該被清走或刪除.喺就發唔發布有關在生嘅人嘅資料尋求建議時,要小心唔好喺討論頁上發布太多資料,以免詢問變得毫無意義.例如,你可以以呢一句開始討論:「呢條拎對嗰個人有嚴重指控;我哋應唔應該喺文章某個地方總結下?」同樣原則亦適用於有問題嘅圖像.已經討論過嘅有問題指控,可以喺刪除之後提供之前嘅討論做參考.
生人傳記政策一樣適用於用戶同埋用戶討論頁.唯一例外係用戶可以喺佢哋自己嘅用戶頁提出佢哋希望擺出嚟嘅自己嘢,只要佢哋冇冒充人哋,並且受維基百科唔係嘅限制,不過未成年人就唔鼓勵喺佢哋嘅用戶頁上面披露識別個人資料.雖然本政策適用於維基友喺主題空間嘅帖文,不過都有一定餘地畀社群處理行政問題,但如果呢類材料已達到誹謗程度,或者違反唔好人身攻擊政策,管理員都係可以刪除.
用戶名改
具有破壞性同冒犯性嘅用戶名(例如,包含關於在生嘅人嘅有爭議材料嘅名,或明顯辱罵任何種族,宗教或社會團體嘅名)應立即從日誌中屏蔽同壓制.從日誌中刪除攻擊用戶名嘅請求,應報告畀監督團隊進行評估.
圖片改
唔應該斷章取義地使用在生嘅人嘅圖像來以虛假或貶低嘅方式呈現一個人.噉對於警察記錄相片(面部相片)或當事人唔希望被影相嘅情況尤其重要.因為警察記錄相片可能暗示所描繪嘅人被指控或被判犯咗特定罪行,所以必須引用一個,喺事實查核同準確性方面享有廣泛公認聲譽,而又可以將相片同相關嘅特定事件或罪行聯繫起來嘅高質量可靠來源.
由維基友或其他人影嘅在生嘅人嘅圖像,只有喺同Wikipedia:圖像使用政策兼容嘅版權許可下發佈時,至可以用.
分類,一覽同埋導航模改
分類名冇免責聲明或修飾符,因此每個內容分類嘅情況都必須通過文章文本同埋附帶嘅可靠來源核實.除非當事人公開自認有相關信仰(或缺乏宗教信仰)或取向,同埋已發表嘅可靠來源已證明當事人嘅信仰或性取向係同佢公眾生活或知名度相關,否則唔應該用有關宗教信仰(或缺乏宗教信仰)或性取向嘅分類.
對暗示某人聲譽唔好嘅內容分類應謹慎使用.例如Category:罪犯同埋啲子分類別應該淨係針對同當事人知名度相關嘅事件而加;事件係要由可靠嘅第三方來源發布;當事人被定罪;同埋上訴被駁回.唔好將生人傳記以種族主義,性別歧視,極端主義等有爭議話題分類,因為噉會標籤一個人為種族主義者,性別歧視者或極端主義者.(可以睇埋Wikipedia:過度分類#主觀納入標準同埋Wikipedia:過度分類§關於問題或議題嘅意見.)
呢啲原則同樣適用於建基於宗教信仰(或缺乏宗教信仰)或性取向或暗示任何在生嘅人有唔好聲譽嘅一覽,導航模同埋{{Infobox}}字句(指任何維基百科面入面嘅在生嘅人)基於.本政策唔限制對維基專題,文章清理或其他正常編輯活動嘅管理分類嘅使用.
已故嘅人,公司或團體改
最近死或可能死咗改
任何喺近啲115年(1907年10月6號或之後[])出世嘅人都受呢個政策覆蓋,除非有可靠來源確認佢哋已經死咗.一般嚟講,本政策唔適用於有可靠來源確認死亡嘅人士有關嘅材料.唯一例外係最近死嘅人,喺呢種情況下,政策可以根據編輯共識延長至死亡日期之後嘅不確定時期——六個月,一年,兩年.呢類擴展只適用於當事人有爭議或有問題嘅材料而又會對佢哋重在生嘅親戚同朋友有影響嘅情況,例如可能嘅自殺或特別可怕嘅犯罪.即使未確認死亡,就本政策而言,任何出咗世 115 年以上嘅人都被推定為死亡,除非有可靠來源確認佢喺過去兩年內重生存.如果出生日期未知,編輯應使用合理判斷來推斷——從文章中提到嘅事件日期——嗰個人係唔係喺過去 115 年內出世並因此受到本政策保護.
法人同團體改
本政策通常唔適用於有關公司或其他被視為法人嘅實體嘅材料,但任何呢類材料必需根據其他內容政策編寫.生人傳記政策對於編輯團體文章嘅適用程度好複雜,必需根據具體情況進行判斷.關於一個小團體或組織嘅有害陳述,比關於一個更大團體嘅類似陳述更接近一個生人傳記問題;當一個團體係好細,就可能分唔出團體同埋組成團體嘅個人.如有疑問,請確保您用嘅係高質量嘅資源.
生人傳記維修改
維修嘅重要性改
維基百科有過百萬篇關於在生嘅人嘅文章.從法律同埋道德角度睇,必須下定決心由呢啲文章中消除誹謗同埋其他不當材料,但必須平衡呢啲擔憂同埋其他擔憂,例如允許文章顯示有利於主題嘅偏見僅僅因為主題反對而刪除適當嘅材料,或允許保留有關非知名宣傳者嘅文章.當對生人傳記中嘅材料係唔係合適有疑問,應將文章縮減為符合政策嘅版本.有時利用頁面保護同埋刪除等管理工具係執行本政策所需要嘅,喺極端情況下需要維基媒體基金會工作人員採取行動.
模改
{{BLP}}可以加入生人傳記嘅討論頁同埋其他關注在生嘅人嘅文章,提醒讀者注意本政策.{{Blpo}}適用於包含在生嘅人嘅材料嘅故人傳記.
對於文章,{{BLP dispute}}可以喺需要注意嘅生人傳記用;{{BLP sources}}適用於需要更佳來源嘅生人傳記(或者用{{BLP primary sources}});同埋{{BLP unsourced}}適用於冇來源嘅生人傳記.
對於違反本政策嘅編輯,可以加以下嘅模落佢哋嘅討論頁度警告佢哋:
- {{uw-biog1}}
- {{uw-biog2}}
- {{uw-biog3}}
- {{uw-biog4}}
- {{uw-biog4im}}
- 執行咗封鎖嘅話就用{{uw-bioblock}}
{{BLP removal}}模可以喺文章嘅討論頁用,以解釋點解根據呢個政策刪走咗材料,以及喺乜嘢情況下可以替換材料.
當事人,文章同維基百科之間嘅關係改
處理當事人對文章嘅編輯改
當事人有時會直接或通過代表參與編輯關於佢哋自己嘅材料.仲裁委員會已裁定會對生人傳記當事人試圖修正佢哋認為錯誤或唔公平材料嘅行為會寬大處理.當傳記材料嘅當事人嚟到表達關切,編輯者應盡一切努力善待呢啲當事人.
儘管維基百科唔鼓勵人寫關於自己嘅文章,但刪除無來源或來源不良嘅材料就係可以接受.當匿名編輯將生人傳記嘅全部或部分內容清空,有可能係試圖刪除當事人嘅有問題材料.當事人嘅呢類編輯唔應該被視為搞搞震;相反,應該邀請當事人解釋佢哋嘅擔憂.仲裁委員會喺2005年12月確立以下原則:
Wikipedia:咪咬新人政策,建議維基百科用戶考慮一個明顯嘅事實,即係維基百科嘅新用戶不時會做錯.對於嗰啲擁有或可能擁有關於佢哋自己文章嘅人來說,有一種誘惑——尤其係如果呢類文章包含明顯錯誤或強烈負面資訊嗰時——會插手關於佢哋自己文章嘅問題.噉可能會為新用戶打開相當不成熟行為同埋喪失尊嚴嘅大門.強烈批評跌落呢個陷阱嘅用戶,而唔將呢種現象視為新手錯誤,係違反唔咬新手嘅行為.[6]
處理關於你自己嘅文章改
維基百科嘅編輯政策通常會幫您解決擔憂,重有好多願意提供幫助嘅用戶同埋有廣泛嘅遞進流程等更多人知道.非常明顯嘅錯誤可以快速修正,連您都做得到.但除此之外,喺文章討論頁上發佈建議(請睇Help:討論頁),或者擺{{help me}}落您嘅用戶討論頁.您亦可以喺文章討論頁發布解釋您嘅擔憂,並要求未參與嘅編輯者評估文章,以確保其書寫合理且來源正確.
如果您係文章當事人,並且您發現有關您嘅文章包含您嘅個人資料或潛在嘅誹謗性陳述,請聯絡監督團隊,以便佢哋評估問題並可能將佢由頁面歷史記錄中刪除.
請記住,維基百科幾乎完全由志願者營運;唔禮貌嘅行為,即使完全可以理解,通常都唔係幾有效.
法律問題改
對喺維基百科頁(無論係喺生人傳記定係其他地方)發現嘅有關自己嘅材料有法律或其他嚴重問題嘅人士,可以聯絡維基媒體基金會嘅志願者響應團隊(VRT).有關點樣更正錯誤嘅更多信息,請睇呢度.通常最好搵人幫手,而唔係嘗試自己更改材料.
正如前述,強烈唔鼓勵同傳記文章當事人捲入重大法律或其他非維基爭議嘅個人編輯嗰篇文.
點聯絡維基媒體基金會改
如果您對編輯者同管理員對有關生人傳記材料嘅關注嘅回應有不滿,您可以直接聯絡維基媒體基金會.有關詳細信息,請睇聯絡我哋.
維基媒體基金會決議改
2009年4月9號,維基媒體基金會董事會通過咗一項關於維基媒體處理有關在生嘅人材料嘅決議.佢指出,一啲生人傳記存在問題,包括喺語氣上過度宣傳,遭到破壞以及包含錯誤同埋詆毀.基金會敦促特別注意關於在生嘅人嘅中立性同埋可驗證性;考慮到人嘅尊嚴同埋個人私隱,特別係喺短暫或細小利益嘅文章;並且任何對項目網站上嘅描述有投訴嘅人都會將得到帶耐心,善意同尊重嘅看待.
管理員角色改
保護頁面,封鎖改
管理員如果發現懷疑惡意或有偏見嘅編輯,或相信有人可能添加或恢復唔適當材料,可以保護或半保護嗰頁.管理員就算自己有編輯過文章或以其他方式參與過,都可以通過頁面保護或封鎖違規者來阻止明顯嘅生人傳記違規.如果情況唔明顯,佢哋應該去Wikipedia:Administrators Noticeboard/Incidents請求未參與嘅管理員注意.
有關用嚟警告或封鎖生人傳記違規用戶嘅模,請睇#模.
刪除生人傳記改
一概刪除,預防開頁同埋禮貌清空改
唔符合呢項政策嘅生人傳記材料應予以改進同埋糾正;如果冇可能做到,就應該鏟走佢.如果成頁質量好差,主要包含無來源或者來源不良嘅有爭議材料,噉可能有需要先刪除嗰頁,然後再作討論.
頁面刪除通常係最後手段.如果爭議只係圍繞一頁包唔包含某啲內容(例如,因為知名度有疑問或者係當事人要求刪除),噉就要通過刪除討論而唔係一概刪除來處理.當一頁包含冇來源嘅負面材料或者係以唔中立方式編寫,而又唔能夠輕易地重寫或恢復為可接受標準嘅早期版本嘅話,噉一概刪除係適當嘅.刪除管理員應準備好向他人解釋呢項操作,如果材料敏感,就要經電郵解釋.反對刪除嘅人應該記住,執行刪除嘅管理員可能知道其他人未察覺嘅問題.爭議可能會被帶到存廢覆核請求,但對涉及在生嘅人嘅敏感個人材料嘅刪除進行長時間嘅公開討論就應該避免,尤其如果嗰啲嘢係負面嘅.噉嘅辯論結束之後可能會被禮貌清空.刪除後,任何管理員都可以選擇保護佢唔畀佢開.就算篇文冇做開頁保護,都唔應該開返佢,除非係已經有共識支持開返.
刪除相對未知人士嘅生人傳記改
如果傳記文章記述嘅在生嘅人提出刪除文章要求,刪除政策規定:「對於相對唔知名,非公眾人物嘅傳記文章俾當事人提出刪除要求,而最終未能達成大致共識,噉篇文會被刪除.」佢亦規定:「來源差嘅唔知名,非公眾人物嘅傳記文章,如果喺討論中冇編輯反對刪除,佢可能會喺討論完成後刪除.」
恢復刪除咗嘅內容改
為確保有關在生嘅人材料係以高標準同埋中立地編寫,並建基於高質量嘅可靠來源,舉證責任要由希望保留,恢復或取消刪除有爭議材料嘅人承擔.當關於在生嘅人嘅材料因善意嘅生人傳記異議而被刪除,任何希望添加,恢復或取消刪除材料嘅編輯者都必須確保佢符合維基百科嘅內容政策.如果要喺冇重大變化嘅情況下恢復,一定要先取得共識.對經過修改以解決問題嘅材料應根據具體情況進行判斷.
喺管理員刪除咗整篇文章嘅情況下,有可能嘅話,呢類有爭議嘅刪除應首先同刪除文章嘅管理員討論.
睇埋改
基金會政策同決議改
- 維基媒體基金會私隱政策
- 維基媒體基金會對生人傳記嘅決議,喺2013年11月修改過.
政策改
指引改
註改
- ↑ Jimmy Wales. Keynote speech, Wikimania, August 2006.
- ↑ Jimmy Wales. "WikiEN-l Zero information is preferred to misleading or false information", May 16, 2006 and May 19, 2006
- ↑ en:Wikipedia talk:Biographies of living persons/Archive 45#Removal of WP:DOB
- ↑ en:Wikipedia:Village pump (policy)/Archive 165#People's birthdate, conflicting (reliable) sources, and WP:SYNTHESIS
- ↑ June 2021, talk page discussion
- ↑ en:Wikipedia:Requests for arbitration/Rangerdude#Mercy


text:
減肥係女仔嘅終身使命,明明已經唔食唔飲七七四十九日,又不眠不休咁搵減肥攻略,點解睇起嚟仲係肥嘟嘟?
以下有幾個訊號話你知,你唔係肥,而係水腫!
1.你係唔係經常吃啲好重口味或者好咸嘅食物?
2.有無經常著高跟鞋或者緊身褲?
3.係唔係長期坐著或站著?
4.你嘅生活作息正常嗎?係唔係成日都覺得瞓唔夠?
5.你處於生理期嗎?
如果以上五項你中超過兩項,咁恭喜你喇!你好有可能只是水腫而唔係肥!如果想更準確咁測試下自己係唔係水腫嘅話,都可以進行以下嘅快速測試 !
1. 用手指按腳踝內側皮膚
如發現手指離開之後,皮膚無即時回彈,或要等2秒先回彈,咁就可能有水腫.
2. 在每朝起床和睡覺前分別量一下體重
如果一天內你重了1-2公斤,那麼你很有可能唔係肥!因為平常人每日正確飲水量係大約2000-3000ml,當你飲少於哩個量嘅時候,身體就排唔出多餘嘅水份,而有引致水腫嘅可能!
3. 留意起床後喺身上嘅痕跡
早上起床後,枕頭,床單或是褲頭帶喺身上留低嘅痕跡如果係好耐都無消退,咁就是水腫喇!
如果以上測驗都係呈陽性反應的話,咁恭喜你,你嗰啲只是偽脂肪!從現在開始只要遵從下面指示預防水腫就可以啦~
1. 每天喝2000-3000ml水
水腫的其中一個原因係因為身體缺乏水分進行循環喔!
2. 避免吃罐頭食物
醃製食物有好多鹽分,會阻礙咗水分排出體外.
3. 喝薏米水
做法:把一些白薏米放到水裡面煲至溶爛就可以飲了~
薏米是祛濕的,但是都係唔可以喺瞓覺之前飲太多,避免夜尿喔!
試一試以上嘅方法,睇下可唔可以輕輕鬆鬆幫你一天減掉2公斤吧!
資料來源: BEAUTI360


text:
(比堅尼脫毛)Full Bikini脫毛 定Bikini Line 脫毛更好?常見疑難拆解
一到夏天,當然即刻諗起陽光與海灘,好多女仔都會有個煩惱,就係要清理 bikini 毛毛.相信好多女仔都同我一樣,一去沙灘或水上活動之前個日一定忙於清理 bikini 位毛毛,但你知啦,如果喺三角褲位有幾條毛毛露出黎都真係好尷尬!
比堅尼脫毛疑難1:bikini 脫毛療程 vs 剃刀/蜜蠟
每個女仔嘅 bikini 脫毛方法都唔同,有人會出去美容院或者脫毛公司比人處理,亦有人怕尷尬會自己用剃刀處理.不過,用剃刀刺激較大,毛毛生得快,而且私密位自己清理好唔方便,私密位肌膚又比較幼嫩,萬一用剃刀𠝹傷真係不得了!如果工具冇清潔消毒好,仲會有受感染嘅風險!
而用蜜蠟自己做bikini 脫毛難度就更加大,唔單止唔就手,用蜜蠟仲好麻煩,一陣自己處理唔好,流血或者受傷就麻煩.就算係出去美容院做,一方面怕私密部位咁敏感會好痛,另一方面個到皮膚咁薄,成日咁拉扯好易會鬆弛,所以都係放棄左呢個念頭.
私密位置係女仔好需要細心呵護嘅重要部位,真係唔值得貪一時之快,貪平而冒險,所以為安全起見,我最後都係立定主意去做激光bikini 脫毛療程,交俾專業人士幫我處理好過.去激光脫毛中心做療程,除左第一次療程前要自己先將私密部位毛毛修剪一下,都唔會建議你自己清理,佢地嘅專業治療師會每次幫客人清理,人地有豐富經驗,唔會整痛或整傷你,自己都安心得多.
比堅尼脫毛疑難2:bikini 脫毛邊間好?
既然決定左,我好快就問身邊朋友有冇好介紹,佢地原來好多人都有去做bikini脫毛,有人去美容院做蜜蠟脫毛,有人去做激光脫毛,所以佢地就叫我考慮下D記,M記呢兩個大牌子,佢地做完都覺得真係唔錯,但價錢就會有少少貴.
我就膽粗粗上網去M記登記試做激光bikini 脫毛,好快就有回覆,就約左個時間去見美容顧問.美容顧問當日非常細心同有耐性,知道我係第一次做脫毛就解釋我聽好多細節,當然的最有興趣係bikini位,所以佢都有重點講我知比堅尼脫毛嘅好處.
比堅尼脫毛疑難3:比堅尼脫毛好處?
對女仔黎講,最大嘅比堅尼脫毛好處當然就係美觀啦!就算係去到海邊即興想換泳衣落水玩,去船p曬太陽,甚至係情到濃時,都唔洗因為膽心自己唔記得剃毛毛而囉囉攣,可以盡情咁享受當刻!
比堅尼脫毛好處又點止咁,除左美觀之外,其實做bikini脫毛仲有助改善私密部位嘅衛生同健康.好多女仔每個月經期黎嘅時候,都總會有少許異味,因為毛髮嘅緣故,有機會藏污和滋生細菌,繼而產生異味,痕癢不適,如果本身抵抗力差,甚至有機會感染念珠菌等陰部問題.私密部位肌膚本身就比較脆弱,需要好好呵護,做完bikini脫毛之後,私處部位會乾淨好多,每次月經時又唔會咁唔舒服,清爽得多,仲可以減少細菌感染嘅風險,保持私密部位健康.
唔單止啊,安全,長效亦都係其中一個最大嘅比堅尼脫毛好處.就好似上文咁講,去激光脫毛中心做bikini 脫毛,佢地嘅治療師都受過專業訓練,絕對比自己係屋企亂咁剃安全得多!而且激光脫毛可以抑制毛毛生長,做完脫毛療程之後,bikini 位嘅毛毛會愈黎愈幼,愈黎愈少,可以徹底永久咁解決呢個煩惱,從此唔洗再受毛毛困擾~絕對係一個最安全又長效嘅方法!
比堅尼脫毛疑難4:Bikini line 脫毛 vs Full Bikini 脫毛
比堅尼脫毛一般都分「Bikini line 脫毛」同「Full Bikini 脫毛」兩類,係選擇之前,首先要搞清楚自己想做嘅脫毛範圍.「Bikini line 脫毛」只包含三角位,而「Full Bikini 脫毛」就會連同私密位,三角位一次過清理.
所以其實要做邊款真係睇個人需要,有啲人只做Bikini line 脫毛係因為唔想個部位完全冇毛毛,但同時又唔想妨礙到著比堅尼泳衣,所以就會想只清除三角邊邊外圍,一舉兩得.又或者如果怕私密位皮膚太敏感,想先做左三角位試下先,睇下自己承受能力同感覺試下水溫,都可以考慮先做Bikini line 脫毛.
而如果想徹底咁連私密位毛毛都清埋,全面清除部位上的所有毛毛,令私密處係經期時都可以保持清爽,乾乾淨淨,減少細菌感染同異味等問題,咁就可以揀Full Bikini 脫毛.
比堅尼脫毛疑難5:bikini 脫毛痛唔痛?
私密位皮膚幼嫩,所以唔少人都會膽心做激光脫毛比堅尼位時,會唔會好痛.老實講,有做過激光脫毛都會知,脫毛原理係將激光打入皮膚,令毛囊萎縮,抑制毛毛生長.激光打落皮膚點都會有少少刺痛感,加上私密部位皮膚本身就比較幼嫩,所以做激光bikini 脫毛時,多少點都會有啲感覺.小編自問都係怕痛之人,但對我黎講痛感都係可以接受範圍之內,只係吉吉下咁,加上激光脫毛過程好快,就算有少少痛都好快過.
不過每個人對於痛的承受程度都唔同,所以試做嘅其中一個好處,就係可以測試埋皮膚反應同你對痛的忍受程度.而且每次療程後,治療師都會密切跟進客人的皮膚狀況,如果真係覺得太痛,激光強弱係可以調較的,所以都好放心.對於大部分女仔黎講,最緊要係安全同靚,忍少少痛又有咩所謂!
其實我自己先一開始想做比堅尼脫毛其實純粹都係因為貪美觀,但係做完之後發現真係百利而無一害.如果一定要講一個女仔做完比堅尼位脫毛嘅壞處,我諗就係去小便嘅時候,好大機會會出界… 哈哈!不過呢個問題都好容易解決,就係平時唔好忍太耐先至去啦!
上文都有提及到我曾經上網登記去咗M記試做,原本我以為佢既Pro-text係可以試做一整個細部位(例如兩邊腋下)但原來只係用激光係揀選嘅部位試兩吓.呢一點老實講我係有啲失望㗎,始終佢嘅價錢唔平,所以冇得試效果同埋未知之後嘅服務質素係咪會同我第一次上去一樣,呢啲原因都令我有啲保留.
後來我去咗EVRbeauty ,因為見到佢同M記一樣,都係用緊Candela 既Gentlelase PRO 755 ,未做之前個個朋友都話呢部機打bikini效果好理想,而且打激光同時會有冷凍劑一齊噴出黎,冰冰涼涼咁,會冇咁痛.佢哋full bikini 做緊$5980 10次/$6980 永久保養,平過M記好多!最重要係第一次上去可以俾我揀試做比堅尼橫線,因為一開自己都考慮緊脫唔脫晒,所以就諗住試一試個效果先.試做完兩個星期之後打咗光嘅地方啲毛毛開始甩落嚟,慢慢見到生返出嚟嘅毛真係明顯少咗,所以後來我都直接book咗下一次既療程時間上去join package. EVRbeauty 嘅比堅尼療程每6-8個星期做一次就ok,每次大概30分鐘,治療師受過專業既訓練,會根據你嘅皮膚顏色同狀況去幫你用唔同既度數打,絕對可以放心交俾佢哋.療程期間會一直問你有冇不適,而且做完仲會好貼心咁幫你做反保濕先離開.
而且啲staff都好有耐心解答我嘅問題,態度好好,唔會覺得尷尬,岩晒之前未做過既人.
佢哋比堅尼脫毛分別有 I位,O位,V位,比堅尼線,全比堅尼等等位置,方便唔同需要嘅客人選擇.如果考慮緊做比堅尼脫毛嘅你地都可以喺下面網址登記佢哋嘅免費試做,最遲第二日就會有專人聯絡你㗎啦.
EVRbeauty 比堅尼脫毛:
https://www.evrbeauty.com/bikini-%E6%AF%94%E5%A0%85%E5%B0%BC%E8%84%AB%E6%AF%9B
網站資料
EVRbeauty激光脫毛中心: evrbeauty.com
EVRbeauty facebook: facebook.com/evrbeautylaser
dermes 激光脫毛中心 : dermes.com.hk
dermes facebook: facebook.com/dermes.hair.removal.specialist
medilase 激光脫毛中心: medilase.com.hk
medilase facebook: facebook.com/medilaseprou.laserhairremoval
*本站之內容由作者所提供,並不代表本站的立場.因此本站對所有博客的立場,真實性,準確性及完整性不負任何法律責任.


text:
Laurence Ball教授嘅著作《The Fed and Lehman Brothers》,探討金融海嘯時一個重要迷題 – 到底聯儲局係咪真係唔可以拯救雷曼兄弟呢?
Ball教授問呢條問題,因為聯儲局係拒絕援助雷曼之後嘅一日半後,就出手援助AIG;而之後仲借錢俾摩根士丹利同高盛,但就死都唔願意借錢俾雷曼,同埋要雷曼破產.
以Ben Bernanke為首嘅一眾聯儲局官員事後一直強調,唔救雷曼係因為佢已經資不抵債,同埋雷曼無足夠抵押品用黎借錢,所以只有破產一條路.Ball教授認為呢個講法唔可信,因此搜集左大量資料去估算雷曼當時嘅資產負債水平,同埋計下雷曼有幾多可用嘅抵押品,並係兩年前寫成200多頁嘅論文《The Fed and Lehman Brothers》,而呢本書就係俾大眾睇嘅版本.
Ball嘅結論係序言已經寫左出黎,所以我都唔怕講俾大家睇.Ball計完之後,見到雷曼當時好大幾會係資產多過負債,而雷曼亦有足夠嘅抵押品作為借貸之用,就算唔可以扭轉敗局,亦可以給予雷曼足夠時間有序清盤;咁點解當日雷曼要即時破產倒閉?元凶係時任美國財長Henry Paulson⋯⋯
睇呢本書,最重要嘅唔係呢批結論,而係Ball教授嘅推論過程.係Ball教授推算雷曼股本水平,同埋解釋點解雷曼嘅抵押品足夠時,佢實際上係重新講解一次金融海嘯嘅過程;而佢嘅解述焦點,就放係相當重要嘅Repo(回購證券)市場問題之上.到底Repo市場嘅崩潰,點樣令到雷曼陷入困境?同樣重要係聯儲局可以點樣干預repo市場,理論上救得返雷曼?
睇完呢本書你就會對Repo市場及Money Market(貨幣市場)嘅重要性,有更深入嘅了解.


text:
好開心顧客朋友都畀好評,我哋會keep住嘅
哩段時間已嚟我哋診所收到唔少患者朋友嘅感謝同支持,我哋診所都好多謝大家嘅~
之前嚟做杜牙根嘅徐小姐對我哋診所嘅評價:
多謝徐小姐嘅支持同鼓勵嘅,我哋嘅醫護人員會keep住嘅,唔會驕傲嘅,同埋多謝徐小姐嘅推介,之後都有唔少徐小姐嘅朋友嚟咗我哋診所睇牙.
來自香港嘅周太太,嚟咗我哋診所做咗2顆植牙,佢話「其實嚟之前都有少少擔心來,不過諗唔到珠海嘅植牙技術都咁好嘅,種兩隻牙先用咗唔使2個鐘,醫生手勢都唔錯,同埋診所環境,接待各個方面都好好嘅,診室嘅衛生,消毒方面都做得幾好,同香港一樣,重要係價錢冇香港咁貴,服務水平又一樣,性價比高」.
周太太之後都帶咗佢先生過嚟睇牙,周先生睇完牙之後都話「你哋都幾好嘅,俾個good你哋」.
多謝周先生周太太嘅支持同鼓勵嘅,我哋會繼續努力嘅~
仲有之前帶小朋友嚟補牙嘅彭太太話「香港排期好難呀,我個女只牙已經痛咗一個禮拜喇,啱啱好之前有朋友嚟過你哋診所睇牙,評價幾高嘅,咁我哋就過嚟睇下,嚟之前我都驚佢哋亂收費嘅,不過都冇嘅,佢哋都按照價格表嚟收費,價格都係透明公開嘅,醫生技術唔錯,女女而家只牙都唔痛喇,同埋佢哋嘅醫護人員服務態度唔錯嘅.
同埋因為帶住小朋友有少少唔方便,佢哋有專車接送,車程加埋塞車都係10分鐘左右,幾方便嘅」.
多謝曬咁多位朋友嘅鼓勵同支持認可嘅,維港歡樂口腔全體員工會繼續努力嘅~
PS:珠海維港歡樂口腔接診時間:10:00~19:00(節假日照常上班);提前預約,醫院有專車到口岸免費接送.


text:
2014年4月29日星期二
黑芝麻素班戟配藍莓糖漿 Black Sesame Vegan Pancake with Blueberry Syrup
先講句題外話先,回應番之前篇《突如其來的消息》.正話返工前經過「樹記」,真係無做喇,拉哂閘兼掛個牌出嚟寫住「貨品賣清 停止營業」!
好,講番今日嘅嘢喇!因為我一向都唔鍾意食奶類製品,而且我亦有食全素嘅時候,所以我都經常會瀏覽一啲 food substitution 或者 vegan recipe 嘅網頁.最近,我喺 YouTube 度搵到一個日本型仔廚師嘅頻道 Peaceful Cuisine,佢專係教整 vegan food,所謂 vegan food 即係純素食品,唔單只唔用肉類食材,連奶類製品及雞蛋都唔會用,甚至連精製糖,蜂蜜及麩質麵粉都一樣唔會用,因為呢幾樣食材都係唔啱對食物敏感嘅人食,我之前成日提到嘅《不使用砂糖的自然派 sweet 甜點》都係屬於 vegan recipe.
今日係初一,最啱時候去試整吓型仔廚師嘅食譜,我先揀咗個比較易整嘅 vegan pancake,佢原本係用蕎麥粉,我自己就改用低筋粉加全麥粉;再用黑芝麻鈣思寶代替無糖豆漿.跟住再試埋好耐之前睇過 Nigella Lawson 教整嘅 homemade blueberry syrup,呢次就用咗金黃糖漿代替楓糖漿.
突如其來的消息
我呢啲咁晏先瞓醒起身嘅人,平時都無乜可能拎到《頭條日報》,咁啱噚日三,四點鐘去到 Miss 屋企,見到仲有最後一份,拎上手一睇,個頭版就係話「樹記」老闆兩兄弟傾唔掂數,索性將間已有 60 年歷史嘅老舖執咗佢,一拍兩散咁話,最快 5 月 1 號摺埋.反正都已經喺旺角,深水埗區,咁梗係順便走過去入埋貨啦,早幾日先應承咗 Ernest 媽咪話幫佢買嘢!
2014年4月23日星期三
又去「缸瓦佬」入貨
我一個星期只會煮三至四餐飯,每餐份量都係 double 上,一半即食,一半留隔夜,到收工夜返無時間煮飯時都有啖好食嘛.雖然好多人都會覺得食隔夜飯餸無益,但鬼唔知阿媽係女人咩,有邊個唔知新鮮熱辣整好嘅飯餸好食好多喎,夜返都已經夠哂攰兼無時間煮,我總唔信食隔夜飯餸會差得過食罐頭同街外垃圾食物囉!!
要留飯餸,自然會用到好多碗碟同食物盒,有時又要用嚟裝起啲未處理嘅食材,整整吓啲碗碟都唔夠用.早幾日去屋企附近商場間家品店睇過,原來一隻中 size 嘅碟都唔平,閒閒哋都要三,四十蚊隻,而且啲花都唔係咁靚,好鬼死 “娘”!咁啱「AEON」又做會員九折,即刻走去「Living Plaza」度睇,點知原來係無呢個 size 嘅碟賣,真係激鬼死,無平碟買!
咁啱噚日出開旺角,突然醒起 blog 友 Moonmoon 話「缸瓦佬」搬返去旺角,但我又唔記得咗個地址喎,好彩行吓行吓,終於都俾我喺洗衣街搵番佢!
素雞雜菜米紙卷
肉骨茶
2014年4月21日星期一
買到筍嘢
做完阿茂,食過包,飲完咖啡之後,就去咗「AEON」超市入貨,因為紅假呢幾日又做會員九折優惠呀!
次次做會員特價時,最鬼憎就係喺番屯門店買嘢,真係幾乎買乜無乜,好多貨架都係 “吉” 嘅,以為淨係我先至會咁黑仔啦,但其實一路行都不斷聽到其他人話:「唔係嘛,賣到無哂!」喺銅鑼灣店都好少會咁,樣樣想買嘅都買得到.所以其實今晚都唔係有太多收鑊!
老表學整包
2014年4月19日星期六
韓式炸雞伴甜酸辣醬 Yangnyeom Tongdak
雖然《來自星星的你》一早已經播完哂,但係我都係直到近排先有時間開始睇,噚日先啱啱睇完第六集.雖然我只係睇咗 1/3 度,但就發覺套劇情緒起伏好大,初初睇第一集時仲以為呢套係攪笑劇,之後就發覺原來都好多感性位,可能我份人都比較情緒化啩,每次睇嚫個心情都好似坐過山車咁,一陣間笑到拍哂枱,轉過頭又會喊!噚日睇第六集時真係超有感覺,因為朝鮮時代嘅千頌伊做咗我嘅代言人,代我發言!
你話啲韓國人無整容,真係打吓問吓都唔信,同以前啲祖先都完全唔同哂樣,跟日本人一樣,變到眼大鼻高鼻尖瓜子臉,連男仔都係咁,真係靚好多!金秀賢其實都唔算得靚,不過就笑容親切,仲有我最 like 嘅單眼皮.朴海鎮同飾演劉世美個警察阿哥吳尚鎮,個樣就真係靚到完全認唔出係韓國人囉!講開朴海鎮,最近先上 Youtube 睇番上個月尾湖南衛視請朴海鎮做嘉賓嗰集《快樂大本營》,主持人何炅爆料原來輝京一角原本係另一個演員做,朴海鎮係做載經 (節目中都有播佢載經個做形),但因為後來做輝京嗰位演員有事退出劇組,之後就改由朴海鎮做輝京,而載經就由申成祿出演.之前女主持謝娜亦曾經提及過載經一角,但其他人都好似無乜反應,何炅即刻回應話,講載經係無人知,講 "轉戒子" 就係人都知邊個!哈,果然大家即刻有反應!有興趣的話,可以睇番嗰集《快樂大本營》,仲有其他朴海鎮爆料,以及即場整韓式烤肉同考佢演技,朴海鎮超入戲哦!
試做 doughnut
以前未識整麵包嗰陣,去麵包店買麵包時,間中都會買個朱古力 doughnut 食,不過有時會食到好油,嚴重的話重會即係去痾,所以都唔會經常食.
記得好耐之前跟 Louisa 一齊整過一次,非常好食,除咗係因為新鮮即整即食之外,個 texture 都好唔同,而且完全唔會有油膩感覺,比起街賣嗰啲清爽好多,所以我都決定點都要自己試吓整一次!
2014年4月17日星期四
向好方面諗真係有用咩!?
一直以來,呢個世界幾乎都係小數服從多數,一但你係小眾而又唔認同大眾的話,你就係唔啱,你就係有問題,你就係唔正常,你就係反叛!
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
西式味道
每次食西式冷盤,沙律,甚至係三文治,都總會食到一種好特別嘅味道,但又總係講唔出係乜嘢味道,直到早排去 ”隧道” 買三文治食,終於都知道嗰種係咩味道喇!
若果大家有買過佢哋嘅三文治食的話,都會知道自己可以揀好多配料,多到有點煩呢!其中一樣配料就係酸菜,當中醃過嘅洋蔥或乾蔥頭,原來就係我一直想知道嘅味道來源,由於中菜好少會用到生洋蔥,所以我對呢隻味道好陌生!
南瓜番薯綠豆湯水
2014年4月14日星期一
娘惹阿紮 Nyonya Archar
嗱嗱嗱,你哋唔好問我咩係阿紮呀,我唔識馬拉文,我都唔知點解,淨係知道好好食㗎咋!
好耐之前 Ernest 媽咪整過一次俾我食,味道超正,酸酸辣辣好開胃,最啱天熱無乜胃口時食.最近打開本娘惹食譜搵靈感時,原來有呢個阿紮食譜,即刻整!
懶得就懶
自從買咗麵包機之後,真係懶得就懶,反正我對食都唔係太講究,所以少咗整包放入爐焗,預校時間等部機整嚿多士出嚟填飽個肚就算!
睇番隨機附送嘅食譜,原來如果由搓麵糰,發酵到烤焗,全程都用機整的話,最好就係跟足隨機食譜材料份量,否則會有失敗情況出現.最近就跟食譜試整咗個米飯麵包.
2014年4月7日星期一
泡菜薯仔煮鯖魚
呢個韓國菜式又係跟 Maangchi 姨學嘅,原本佢係一個 camping stew,所以用咗罐頭魚柳同汁嚟煮,但係我又唔係去路營,又唔知邊度會有佢講嗰兩款罐頭賣,所以我就用上急凍鯖魚柳加清雞湯嚟煮,仲正呀!
因為係 for camping 嘅關係,所以做法唔會太複雜,原本做法真係好簡單,一鑊熟攪掂,但係自己喺廚房煮的話,可以做好少少,咁多樣材料都用唔同時間去煮熟,煮腍,一鑊熟的話,肯定有啲會煮過龍或煮得太腍,所以我自己就改咗少少做法及處理步驟.
2014年4月2日星期三
焦糖杏仁猶太麵包 Caramel Almond Bagel
早排喺圖畫館一次過借咗幾本食譜,一本係上次嗰本鹹蛋糕食譜啦,一本係麵包機食譜,而另一本就係 bagel 食譜.
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
訂閱: 文章 (Atom)


text:
Regday過後,一眾應屆DSE考生係時候迎嚟新嘅大專生活,而入學首當其衝迎嚟嘅,就係Ocamp.身為毒撚嘅你,當然未必想玩Ocamp,你亦都或者會問,話到明係毒撚,緊係留係屋企打下機,無人個陣就打個丁,玩乜嘢Ocamp啫.
你啱.
不過,每年總有一班毒撚,希望入到大學脫毒,然後識(食)下囡囡,過下荒淫無度嘅大學生活.又或者,有一班毒撚因為抵受唔住靚靚學姐嘅遊說,最後報咗名去玩.姑勿論你係咩原因報咗名去玩Ocamp,身為毒撚嘅你,從來都不擅溝通交際,確實係揀咗樣未必好啱你參加嘅活動.我知,你可能好想脫毒,但因為你仲未脫毒,所以如果你仲係咁樣on99去玩,你唔enjoy之餘,亦都脫唔到毒.筆者身為毒撚,但玩咗4年Ocamp(如假包換嘅毒撚,唔好質疑我),都順利渡過,所以依家就提醒下各位,過一個快樂Ocamp.
首先,玩Ocamp一定要知Ocamp係啲咩.Ocamp中文名即係迎新營,每間大學都有好多唔同Ocamp,例如大O(即係學生搞嘅Ocamp,乜嘢系嘅人都報得),細O(由學院或學系系會搞嘅Ocamp,淨係嗰個學院/學系先玩得),Hall O(Hall搞嘅Ocamp),Soc O(學會搞嘅Ocamp).每個Ocamp都分好多組人一齊玩,一般嚟講,每組除咗組仔女,組爸媽,仲有OC同spy.
組仔女
雖然Ocamp叫迎新營,名義上freshman當然係主角啦,不過一個Camp咁多人,每個人都有唔同目的嘅.對於組仔女嚟講,最基本當然係認識下唔同嘅人,始終出外靠朋友,係大學呢個社會嘅縮影,獨自過4年絕對係痛苦嘅事,如果你同組爸媽熟,仲好可能可以知道更多關於學科上嘅Tips,reg科攻略之類.
不過,亦都唔好淨係巴結組爸媽,盡可能同每個Omate保持良好關係,唔好大細超.
組爸媽
組爸媽就係負責帶組搞氣氛嘅人.任何單身嘅組爸(或者唔係單身嘅都係),好肯定都會發揮男性嘅本能,就係想識(食)女.呢樣好難免,因為男人本身就係咁.不過,唔係個個都係獸父嚟嘅,一個稱職嘅組爸,應該掩藏獸性,照顧每一個組仔女.如果你組爸淨係顧組女,唔理你,咁就係佢仆街,不過記住都係唔好同佢反面,無著數.
至於組媽,感覺上比較少食組仔嘅,因為始終比自己年紀細啲,唔係人人啱.如果同唔到組爸熟,就嘗試同組媽認識下.
OC
OC係Ocamp嘅工作人員,幫手set場set game,亦都會有啲時候帶下組.由於有部分OC係莊員嚟,所以佢地嘅其中一個任務,就係睇下有邊啲人適合上莊.
事實上,Ocamp同上莊就係有莫大關係,因為永遠都要搵新血接莊,所以有意上莊嘅人,係Ocamp就盡量識多啲人,同埋唔好做kam嘢.
Spy
至於Spy呢,其實即係一啲扮組仔女混入組嘅人,實際上佢係師兄姐嚟(有啲大學可能會搵其他院校嘅人嚟做).呢班人簡單嚟講,就係以組仔女身份搞氣氛,令到成個Ocamp更加開心,暢順.有時一組入面啲人太怕醜太摺,就好需要佢地廷身而出,以組仔女身份帶動其他人.所以,就算你好醒咁發現咗佢係spy,但都唔好拆穿佢,因為係唔會獎的,只係搞串個party,淨低嘅日子佢都唔點算.
題外話,因為要扮freshman,難免會講下大話,所以唔好太介意佢呃你.過往有啲人知道自己Ocamp嘅好朋友係spy之後,會即場喊……
首先,毒撚最大問題一定係溝通.溝通一般可以分幾種問題:
第一, 無話題,唔知同人講乜;
第二, 有話題,但話題狹窄,而且好毒,淨係識講ACG;
第三, 因為無自信,講嘢陰聲細氣,口齒不清,1999,而且口神閃縮.
講真,呢個問題要解決絕對唔易,尤其係第三,因為係講緊你一直以嚟嘅生活習慣同性格,唔係一時三刻可以改得晒.不過咁,都唔係無得救,所謂「知恥近乎勇」,你就承認自己就係上述所講嘅毒撚先.
首先記住第一戒,「唔好開口埋口都係講動漫同打機」,「唔好開口埋口都係講動漫同打機」,「唔好開口埋口都係講動漫同打機」.傾偈之所以無話題,因為你嘅生活太單一,太沉悶,除咗ACG,你無留意身邊其他事物.點解盡量唔好成日提呢啲嘢,因為非常殘酷嘅事實係,呢啲嘢係普遍人眼中真係好毒!的確,好多人都會打機同睇動漫,但除非對方都好鍾意,如果唔係真係唔會無啦啦講;而且,一般人除咗呢類話題,仲有好多其他話題可以講.將心比己,如果有個肥婆不斷同你傾韓國男星,講邊套韓劇好睇,你會有咩反應?當你對住其他女仔傾ACG時,其實你同呢個肥婆無異.
「但唔講ACG我無其他話題啦喎……」我知道毒撚有呢個問題,因為身為毒撚嘅我,有時都有相近問題.最簡單嘅,既然大家都係初入學,一開始緊係可以講下學校嘢先,邊方面都得,學術,環境,設施,食物都可以吹下.呢類話題有時未必非常有趣,不過至少一般嚟講容易搭得到嘴先.此外,當然係留意呢排有咩熱話,例如邊套戲好睇,邊度嘅食物好食.同女仔傾食物,十個八個都無錯,不過唔好第一次一見到面就無啦啦問人鍾意食乜,可能試下一齊食飯,或者係超市買零食嘅時候,講下呢類話題.
仲有一樣嘢,如果好唔擅長開話題嘅,咁一班人嘅時候,咪等人開,跟住自己試下加入.不過記住唔好勉強插嘴,唔識又要扮識,講啲九唔搭八嘅嘢,因為好可能成個場被你整到靜咗.
仲有仲有仲有一樣嘢.就係Ocamp你會遇到好多人,盡可能都記得一哋個名同個樣,可能有啲難,不過盡量啦.見到面時,如果人哋認得你,但你唔認得人,都幾kam架.
曾經聽過一件事,有一名毒撚係Ocamp嘅時候,發現自己啲鬚(或者應該叫汗毛),跟住係全部人一齊係房傾計嘅時候,佢係自己個袋拎咗把鉸剪出嚟,然後修剪自己啲鬚……
成件事有幾咁奇怪,我諗唔洗我多講了(如果你覺得好正常,咁就要小心啲了).毒撚對儀容,整潔嘅求其,有時真係幾嚇人.你可能話已經慣咗是是但但,不過要脫毒嘅,就緊係要改變啦,而且一個整潔嘅儀容,亦係對人,對自己嘅一份尊重.
係衣著分面,毒撚真係好容易成為他人笑柄.不過好彩嘅係,Ocamp好多時都係著Camp tee,呢個問題可以縮小.而係需要著便服嘅時候,其實夏天簡簡單單著件fit身嘅淨色tee,加條短褲,著多對波鞋就已經算正常,當然唔好著啲標新立異嘅顏色,例如黃色tee加橙褲,咁就無人幫到你.
另外,由於Ocamp一般時候都係室外活動,所以如果你係大汗,多面油嘅,就準備定啲嘢清潔下.平時帶多包紙巾隨時借畀人,都係個唔錯嘅做法.
玩得Ocamp,就緊係要玩game.你可能會覺得有啲玩戲好無聊on9,呢樣我有時都覺嘅.不過參加得Ocamp,就預咗實有on9 game,如果唔會太意淫,太冒犯你嘅底線嘅,咁咪玩下囉,成班人一齊做啲on9嘢,有時都幾開心.
而且,玩game嘅時候,有時可能一組人分幾輪玩,又或者係要每人擔任唔同角色.呢啲時候,就唔好次次要人三催四請先去玩,有啲嘢你覺得ok嘅,咪自告奮勇去玩,咁樣會容易建立一個較好嘅印象.相反,乜都唔參與,乜都要人「請」先去玩,人哋緊係會覺得你麻撚煩啦,而且自己呢幾日都唔會過得開心.
我知,你飢渴咗好耐,同埋成日聽人講話Ocamp啲女好open,好易食.
可能,有部分女真係想係Ocamp覓食,不過,個對象好肯定唔係你,先唔計有其他MK組仔,仲有組爸們同你爭;就算真係睇中你 (應該都都無可能架啦),啲咁飢渴嘅女仔,你都係食唔住架啦,帶帽就有份.
所以,你都係照下鏡,諗下自己本身性格有幾毒先,唔好FF咁多啦.如果有個女仔你好鍾意嘅,咁咪嘗試認識下,做住朋友再發展先.
(利申:我做埋組爸都係A0咁Grad)
毒撚要好開心咁玩一個Ocamp,未必係一件易事,因為始終係要比較多social,而且係同一班陌生人相處,所以如果可以非常樂於其中嘅話,嗰個應該係偽毒嚟.不過,想正正常常咁過嘅話,其實又唔係真係好難,只要盡儀容談吐正常啲,玩嘅時候放啲,嘗試多啲融入,咁就ok.


text:
作為一個接近00後嘅90後,因為屋企比較窮嘅關係,所以一直覺得讀書出嚟就係為咗搵分好工,但係越係緊張成績,我考得越差,越讀越hea,最後索性半工半讀完成個高中.我嘅dse成績只有3科系3,個時好迷惘,唔知點算個時,去咗台灣.
我個人,真係好討厭香港嘅教育模式,我知道,好多人覺得我係香港,係一個loser,大家都會覺得我係因為唔夠好,唔夠競爭力先會覺得香港嘅教育模式好討厭,我承認我唔夠唔夠競爭力,但係唔代表我係一個loser.
係台灣學習,我係好有壓力,我討厭自己覺得自己好蠢好無用,將無進步嘅事,怪罪於自己唔夠努力,所以我逼自己只要我讀唔晒d嘢,我就唔訓得,我都逼自己放學放假除咗食飯沖涼等等就溫書,但係每次都讀唔晒個時,我就會好憎自己,覺得自己好無用,成日喊,驚阿媽擔心,就自己困係宿舍,好多次都想跳落去,一了百了,我唸一定有人明白,每一次要將好想自殺嘅自己拉返嚟嘅個種痛苦,每次自己冷靜個時,又會為自己可能真係會因為咁去咗而覺得好恐怖.
但係我係台灣重拾對學習嘅興趣,並唔係因為台灣嘅學生比我差,佢地嘅程度同我差唔多,好多仲勁過我,我係班嘅成績,日讀夜讀,好努力咁讀都只係中間,但係係台灣,我開始中意學習.每一次就算我哋做得唔夠好,做得唔夠完美,老師佢地都會睇到我地其他嘅優點,有d老師會覺得我哋努力嘅過程好重要,佢地唔介意結果唔好,有d老師會鼓勵學生再接再厲,有d老師會直接比意見,但係無一個老師會因為學生盡力成績唔好而鬧佢地唔夠努力,佢地會覺得係自己教得唔夠好,每次都改善自己教育方式令到學生更加容易吸收.
我係台灣都學到好多關於待人處事嘅態度,就好似唔好勉強自己去迎合人,就好似面對挑戰都唔好驚等等.
係台灣,學生好包容彼此,就好似我咁,雖然比較靜d,比較少嘢講,亦都好少同佢地出街,但係,佢地依然好包容我,我都係台灣開始做自己,想拒絕時就拒絕,覺得可以時就讚美,佢地會覺得咁樣其實好正常,但係我係個邊,同香港人一齊住我反而比人排擠,我明明無做任何野,我就比人攻擊到連其他人都知道.我係香港亦都因為唔太同人一齊去廁所,一齊放學,一齊等人,一齊去做某某事比人排擠,後來我係台灣學到,就算d人因為咁唔中意你,又如何?佢地對你嚟講一d唔重要,重要嘅就唔會咁講你啦,何必因為咁改變自己呢?後來這句so what ?I don’t care!就經常出現係我心裏面.
我寫呢篇唔係想要造成港台糾紛,希望睇完嘅人唔好刻意挑起紛爭,歡迎大家多多留言.
最後,我依然期待自己可以由一個無用嘅人變成一個自己會中意嘅人.


text:
年輕人該放眼世界
呢段時間真係可謂空中飛人,寫呢篇文的時候,我人其實係晌北京的酒店裡,完成左今日的工作才得閒寫下野. Anyway ,呢幾日有一件事其實係令我有點感覺的.話說琴日上機的時間,有條十八歲左右的大學生坐係我隔黎,佢上機的時候係同兩個疑似同學的人一齊,經過我隔黎就坐入去中間的. 呢個十八歲的小朋友,個子不高,頭髮無咩造型,著衫唔太講究,加上佢同佢果兩個朋友都係同一個 style ,簡單黎講佢應該叫做電車男吧. 坐係我側邊的佢一直都無乜異样,長期都係好專心咁睇緊佢自己的一本簡体字小說.其實佢一直無開口,我都唔知佢會唔會其實係強國學生.不過反正佢係乜,其實對我都無乜關係,所以我都唔係太為意. 對於時下咁富庶,物質要求的香港年青人,出外旅遊坐飛機,應該並非什麼特別事,所以之後簡單一段對話,就讓我感到有點驚訝. 事緣到派餐的時候,空姐到我這一排,一般都會先由最靠窗的果位乘客問先.由於最入面個乘客個样係超級強國,所以空姐就用普通話問: ” 仙生,禾門友炒支旦和支肉 Joe” .入面個強國人就話要支肉 Joe ,跟住個空姐再問: ” 你要什麼型片果支呢? ” 個強國人就答要咖啡. 重點終於到了,我相信個空姐同我都有共同的 expectation ,認為中間個電車男都係香港人同埋出個下阜,所以個空姐好慳時間就用廣東話問: ” 先生你呢 ?” 突如其來的一下令到中間個電車男打左個突,果一下你感覺到佢好懷疑點解個空姐唔用廣東話重覆個選擇一次,而只係問佢要乜.一時轉不過佢的電車男勉強係個口中唧出兩個字 – “ 隨便 ” . ” 隨便 ” 呢兩個字對於我呢個 frequent traveler 一聽就知呢條靚仔咩料子- 應該係飛機處男(除非之前屋企人幫佢叫餐或之前飛機太短無上餐另計) 普通話唔掂(個空姐咪又係香港人廣東話,唔難聽囉) 經驗不足(唔識咪問下人你有咩比我揀囉,隨便即係咩姐?) 可能你會話我以片蓋全,但追開我個 Blog 的人都知我成日都係以片蓋全,所以我唔覺有咩問題.不過,其實個空姐有幫我 double confirm 呢個電車男是否真的如我所想,因為空姐係上完個餐比佢之後問 : “ 你要 d 咩果汁飲品呢 ?” ,根住條靚仔好開心好快咁答佢,可能係因為今次同上次唔同,有得二揀一嘛, Multiple Choice ,是但揀一個實無死,於是佢答


text:
事無大小都故作抑鬱無疑係一個極端;無論發生乜事都濫用正能量,係另一個極端.今日講後者.
唔知由幾時起,有啲人開始推崇「正能量」——每逢運動失敗或者有人出事,一定唔可以怪責,只可以氹.唔好分析邊個要負責任,因為件事發生咗無得返轉頭;唔好話事主自己都有責任,因為無人鍾意被人屌;唔好篤爆事主已經重覆衰過好多次,因為咁做係向弱勢者抽刃.總之要出盡法寶令事主遠離負能量,愈快破涕為笑愈好,最緊要開心.
呢挺所謂正能量,多半都係來自啲熱衷鳩噏嘅正能樣.正能樣最興講三句野:唔緊要,希望在明天,睇開啲——唔好睇少呢三句,佢地隨時可以激到你嘔血.
你考試衰咗?「唔緊要啦~」;你被人炒魷?「希望在明天丫嘛~」;你表白食檸檬?「睇開啲啦~」.689 貪污貪咗五千萬?「唔緊要啦~」;啲樓貴到買唔起公屋又被蝗蟲搶晒?「希望在明天丫嘛~」;暗角七警過咗成年都未被起訴?「睇開啲啦~」.永遠唔會關注件事背後原因係乜,前因後果係點,總之獨孤一味叫人開心啲開心啲開心啲開心啲開心啲,基本上同叫人留響屋企等運到無分別.出力幫人將責任推得一乾二淨,正正就係呢班正能樣有固定 Market 嘅原因.
人做事唔應該咁兒戲.人仆咗街,需要吸收嘅唔係正能量,而係正氣.
正氣會導返你行條正確嘅路.行正路之前,首先要承認以前自己柒碌過 / 做錯過 / 衝洞過,做咗返唔到轉頭嘅事.是其是非其非,被人鬧完自己又喊夠喇,就係時候走返出呢個牛角尖重新上路.過程快慢唔係關鍵,最重要係認清楚點解會衰,以後遇到相似情況就會提高警惕,再衰同一瓣嘅機會就會因而大減.正如有朋友食緊屎,你一係走埋去摑醒佢然後扯佢走,一係苦口婆心勸佢唔好亂咁食野,又或者反正佢唔聽就由得佢食,Let him learn his lessons 再求自救.無論邊一個方法,目標都係解決問題,呢種就叫做正氣,有追開我文嘅朋友應該明白.
相反,正能樣就會走埋去,拍拍膊頭,講「唔緊要呀你鍾意食就食多啲啦,可能食食下會食到粒豆呢」.從來都只追求一刻感覺良好,無間斷進行精神自瀆,為失誤搵藉口而唔係解決方法.不論講果個定係聽果個,其實都係自己呃緊自己.
呢個就係正能樣去到邊忽都咁撚乞鳩人憎嘅原因.


text:
上回講到Home inspector幫我地驗咗屋外,屋頂同埋個車房.雖則都叫做有唔少野要跟,不過都唔算係超大問題;我同老婆依然無減對呢間屋既鐘愛.Home inspector呢個時候同我地返返屋內,落basement睇睇.
之前睇既屋大部分basement都有裝修,好多野都收埋咗所以無乜留意.今次第一次睇一個咁raw既basement,先睇到basement原來有咁多「機關」:
水渠 (sewer)
Inspector先搵到我地條主渠 (main sewer) .佢跟住拎咗一支好長,裝咗鏡頭既野,然後塞入去條渠度睇下有無塞.我唔知點解聯想到照腸鏡,佢一路塞支野,我一路覺得自己條腸跟住唔自在.
呢一個check渠exercise好重要,因為呢度啲屋附近都會有好多樹,有時會有啲樹根生生下會塞住咗條渠:
條渠塞咗咁啲污糟野就有機會倒流返入你basement,你就極之大鑊了.如果喺呢度你發現個位真係俾啲草塞咗,你就真係要搵通渠佬(人,唔係果支通渠野) 黎通通佢.
熱水器 (Hot Water Tank)
睇咗去水,跟住睇下用水.原來呢度啲屋係有成個水缸喺你屋企入面:
Inspector話我地個water tank好舊 – 差唔多用咗三十年.Inspector話一般啲water tank都係用8 – 10年,就算仲安全都應該唔係好efficient,所以都建議我地換喎.
另外,我地個water tank只有40 gallon,inspector 話兩個人就夠用;我地屋企多人啲,買個60 gallon會好啲.
暖氣爐 (Furnace)
喺Calgary冬天無furnance,等於你喺香港夏天無冷氣 – 你話係咪好緊要呢?
呢度講既所謂暖爐唔係好似我地喺香港果啲暖爐或者暖風機,而係一個控制全屋暖氣既system.幾乎每次去睇屋agent都會特別callout 到底間屋個furance新唔新淨.好彩今次inspector話我地個furnance都算新淨,終於有樣野係唔駛換既……
Inspector跟住仲繼續睇咗好多野:睇下個電箱,試下水掣電掣,開下各樣電器,試下煮食爐等等等等,喺度就唔寫唒出黎了.
攪咗幾個鐘,inspector終於睇完;我地過兩日後就收到一份差不多200頁既報告.
同時,Inspector亦將呢份報告所列出既finding全部upload咗上去一個要login既網站,再根據問題既嚴重程度分類,類似must have, good to have之類.我地login呢個網站後可以睇返所有要維修既事項,然後搵人quote下要幾多錢執.
拎住呢份報告,我地個agent會同對家agent討論點拆 – 一係就業主搵人整咗佢,一係就喺個屋價度扣返啲錢俾你去搵人整.
我地太鐘意間屋了……而且又覺得inspector搵到既問題都唔算係大問題,所以我地最後都無乜同業主再還價,諗住雙方各自負責一半既維修費用就算.
臨扑鎚既一刻,我同老婆都仲係有啲猶豫:一來又驚間屋舊可能有野驗屋果陣check唔到,同時又有少少覺得間屋貴,唔值呢個價錢.不過我覺得睇咗成幾十間屋先搵到間覺得啱心水,如果今日give up呢間屋,真係唔知幾時先遇得返.再者,睇咗咁多間屋講真都有啲膩,倒不如爽快了咗件心事.如果永遠都想等到「最好」出現先扑鎚,可能有少少唔太實際 – 因為呢個世界,永遠都總會有「更好」既出現.
抱住呢種又興奮又緊張又患得患失既心情,我地同業主簽咗買賣合約,正式擁有我地喺加拿大既第一間屋,踏進另一個移民既里程碑 – 如果移民喺好似Marvel啲戲咁分階段,我覺得我地宜家大概係去到phase 2吧: phase 1喺「落地」,phase 2喺「安居」.
咁phase 3係乜?我覺得喺開始融入呢度既社會吧.點融入?或者由搵一份工作開始……
(待續 )


text:
漫長既新年假期來了,伴你成長既唔係「時興隆」,而係假期作業.阿囡既假期功課唔算多,但當中有一份令我一睇到就有少少頭痛.
呢份令我頭痛既功課其實係數學科既一張工作紙.之前阿囡係數學堂學左唔同既立體圖形(e.g. 錐體,柱體),今次呢份功課就係要佢地用唔同既立體圖形整架模型車出黎:
一睇就覺得呢份功課好「親子」下 – 尤其是阿囡一向十分不擅長呢啲剪剪貼貼創作系列,今次仲係要整架車.咁即係話一定要家長 – 即係我,陪佢一齊做啦.
我其實都好怕呢類型既親子習作,成日覺得好難拿捏小朋友既參與程度.叫佢自己做對阿囡黎講真係好有難度;但到你出手又覺得其實真係我做多過佢做,認真矛盾.
另外,大部分呢類功課都鼓勵大家用環保物料,但好人好姐無人會儲廿幾個廁紙筒同四十幾支雪條棍係屋企嘛,結果有時要為環保而浪費.所以做左咁多次親子習作,最環保果次就係屋企細果個將家姐以前份功課「循環再用」,成份直接拎黎交功課.
再加上我本身手作能力認真麻麻,次次要我拎啲膠樽呀筷子呀咁去整舊野我都係不得要領.每次幾經辛苦整完開始有少少自信既時候,去到學校見到同學(既家長)果啲作品,就好想搵窿捐.
好,呻完.開工.
睇完工作紙個「brief」,物資部(老婆)好快手已經拎左屋企有既環保物資出黎.我同阿囡睇左陣,心入面大約有個想法,於是就畫左個好草既草圖.工程部(都係老婆)睇完都覺得okay,然後兩三下就七拼八湊砌左個初型出黎了.
一遇到呢類親子習作,我地通常都係將「整靚佢」呢一個重要既任務交俾阿囡.係阿囡好用心準備幫架車扮靚靚既材料既同時,我同老婆已經差唔多將模型車主要既部分準備就緒.最後我地將材料同埋佢既裝飾交俾阿囡好似砌模型咁合埋,模型車就大功告成.
雖則做之前呻左一輪,做完既製成品又同當初心目中所想相去甚遠,但親子習作最正面同最奧妙既地方,在於你同小朋友一齊合作做完之後,成件事好fullfiling.而你亦唔會好似平時一樣係度嫌佢份功課呢樣唔好果樣唔好,因為做得衰…你有份架嘛.
砌完之後未完架,工作紙上面仲有幾條問題俾小朋友思考下.
阿囡睇完呢幾個問題後滿腹疑問,睇黎我都係要出手俾多少少指引佢:
問題1:哪些因素使模型車能被人手推動?
答:幸運及天父的眷顧.
問題2:完成這個活動後,你學會了甚麼?
答:成功靠父幹.
問題3:活動中遇到那些困難或問題?你如何解決?
答:活動中遇到的主要困難是爸爸.我很快便叫了媽媽來,然後便解決了.


text:
卡通
卡通(音譯自英文cartoon)包含咗幾種藝術形式,各種形式間有啲關係,但亦有好大分別.大體上,今日啲人用「卡通」一詞,指嘅可能係諷刺性嘅繪畫,漫畫,或用動畫技術製作嘅電影或電視節目.
歷史上嘅卡通[編輯]
喺歷史上,卡通來自意大利文大張紙(cartone),係指喺紙上繪畫上一比一嘅草圖,以研究進行進一步嘅美術創作,好似油畫或刺繡地毯.卡通應用喺壁畫製作中,亦極為普遍.咁樣可以幫助畫家將圖畫嘅各個部分,準確噉畫喺灰泥度.
印刷媒體上嘅卡通[編輯]
《Cartoon no.1: Substance and Shadow》係由莊李治所繪畫一幅卡通,用嚟諷刺1843年喺新嘅英國國會議事廳入面,為繪畫壁畫作準備而畫嘅卡通草圖.結果,呢幅作品為「卡通」一詞,賦予新嘅意義.
喺現代印刷媒體,卡通係一種通常有幽默色彩或諷刺性嘅繪圖.呢個係喺1843年《笨拙》雜誌(Punch)刊出莊李治等嘅作品後,而獲賦予嘅意義.喺中文度,呢種卡通亦即係漫畫.之後,卡通亦指報章,雜誌上嘅連載四格漫畫.
現代圖畫嘅卡通[編輯]
當卡通漸漸指向漫畫,連載漫畫意義,又因為連載漫畫同早期動畫電影嘅關係,而令「卡通」一詞指向動畫電影,繼而再涵括動畫電視節目.而呢個意義正係今日最常用嘅.呢度嘅「卡通」一詞,喺一般人嘅用法,同「動畫」同義.但準確來細分,卡通多指畫風抽象,故事情節較喜劇嘅動畫,詳細可以睇卡通物理學.呢類動畫較多以手繪嘅平面圖片進行拍攝,通常具有連續或單元劇情,而且大部份係以細路為對象嘅動畫作品.亦有人以製作方式來區分卡通同動畫,卡通專指用手畫平面圖片製作嘅動畫.


text:
識我o既朋友都知,o黎過我屋企o既朋友更加知,其實我係好鍾意睇漫畫o既﹗不嬲漫畫嘛,家姐買乜我咪睇乜o羅,呵呵,所以屋企有大量o既美食漫畫同埋偵探漫畫,當然都有舊陣時媽媽買俾我o地睇o既叮噹,我小學時代喜愛o既美少女戰士,仲有林林總總其他o架啦~
不過其實近年我真係越來越鍾意睇醫生漫畫﹗本行嘛~好有共鳴﹗唔講大家唔知,其實好多醫生漫畫我都覺得佢畫得ok專業o架~D內容都真真地(當然有D係比較誇張啦),以下係一D我睇過o既醫生漫畫﹗
[1] 怪醫秦博士
經典醫生漫畫首屈一指﹗我諗好多人都有接觸過啦,屋企o既所有「怪醫秦博士」都係day借俾我+寄存我家的(其實係我唔還俾佢,哈哈﹗)~手塚治虫自己本身都係一個醫生o黎o架~怪醫秦博士比較神怪,離奇誇張啦,佩佩係由畸胎瘤變出o黎…真係冇可能~呢本好有怪俠精神﹗劫富濟貧﹗
[2] 孤島診療所
「孤島診療所」係我自己發掘出o黎睇o既醫生漫畫,講本身係大學醫院唔如意o既五島健助,去o左孤島(係沖繩o既其中一個小島o黎o架﹗)擔任島上唯一o既醫生,雖然島上資源不足,但佢醫術精湛﹗本身村民對佢好抗拒,但最終都建立深厚,互信o既關係﹗
係日本都有拍成電視劇o架~我o地一家人都有買碟o黎睇﹗
主角Dr.孤島(其實係五島醫生﹗)~劇集入面選角真係同漫畫勁似﹗除o左兩個主角之外…特別係內婆婆同埋和田先生﹗
[3] 天生妙手
「天生妙手」都算係我最愛o既醫生漫畫了﹗真東輝係一個好熱血,好上進o既外科醫生,平時傻乎乎,但對於每一條生命都絕對唔放棄﹗係佢手上o既病人全部都唔會死o架~佢爸爸係天才名醫﹗佢亦向住爸爸o既身影逐步邁進~佢唔係天才o個type,但係好努力好努力o羅~而且同醫院入面每一個人都關係好好~因為佢o既熱情個性嘛~
當然都唔少得同護士綾乃o既愛情故事啦~
[4] Wild Life
呢排先至開始睇o既「wild life」,今次唔係醫人了,鐵生係一個獸醫,原本讀高中時一無事處,但唯獨有絕對音感o既天賦才能,可以唔同聽診器就聽到動物o既呼吸,心跳,從而作出正確o既診斷,雖然熱血,但知識係零,亦因為知識o既貧乏,可以排除舊有觀念,大膽推敲,大膽開創新穎o既治療方法﹗佢亦有感染他人o既力量,令失去熱情o既醫生重拾鬥志﹗
睇到第十一集咋,因為今日借唔到書,所以開始o左睇以下o既兩套漫畫﹗
[5] 最佳命醫
頭先食晚飯前先第一次睇﹗哈,最初係報紙檔見到時,已經同day講,不如我儲呢套咯,佢叫我去漫畫鋪睇過先講,今日終於借o左頭兩期番o黎,good呀﹗
主角西條命又係充滿熱血o既天才外科醫生,致力改變日本o既小兒外科﹗似乎作為漫畫題材o黎講,冇熱血,冇天才都講唔到個故事落去呢~暫時睇落都好好睇﹗不過因為而家仍然出緊,所以冇得睇住lu~要等到頸都長﹗
[6] 無敵怪醫
因為「最上命醫」只有兩期,所以就借多一套了,呢套睇落D公仔似格鬥漫畫,D肌肉男呀,恐怖o既眼神呀咁…day話覺得我應該冇咁鍾意睇喎…唔緊要啦,拭目以待~


text:
「爬行」
每個小朋友都要經過爬行呢個過程,之前我同老婆都怕郭大少佢直接跳過爬行嚟個階段,因為佢一直淨係翻身但係唔爬.佢最鍾意就係企起身,有時仲想學行咁,所以都怕佢係嗰啲未學爬先學行嗰啲小朋友.而前嗰排,老婆帶佢落過幾次屋企樓下個會所,佢淨係望住其他小朋友觀察佢哋,之後冇幾耐返到屋企就開始識爬.依家真係越爬越叻,越爬越快,真係開始看牛牛!
「比賽」
今日同老婆帶郭大少去佢人生第一次嘅爬行比賽!之前見佢係屋企爬得好開心,所以就帶佢去玩下.當然輸贏唔係最重要,因為真係想佢出去玩下.我哋本來都擔心因為外面嘅環境同屋企唔同,拍佢會怯場.點知都未開始佢已經想爬,之後無得爬就開始忟憎.而到咗開始嘅時候,因為周圍好多嘢吸引咗佢,所以起步慢咗,但係都最後竟然爬第二,真係好叻仔.
「參與」
當然去比賽唔係在乎佢贏定輸,只係見佢喺屋企爬得好快.所以見到有機構舉辦爬行比賽就帶佢出去見下啲大場面!就算今日郭大少一步都無爬到都無所謂,因為佢真係超額完成!真係冇諗過佢會一啲都唔驚,仲要無放棄到一直爬到比賽時間完結.之後比佢睇返我拍嗰條片真係度好開心咁笑!時間過得真係快,依家佢真係四圍爬,到咗佢識行識走真係唔知點算.
Also published on Medium.


text:
早前約左朋友去油糖TEA時,見仲有少少時間我就入去街市八卦下,就係咁我又學識煲多款既可以滋潤降火,又增強抵抗力嘅魚腥草竹庶茶.
聽左店主介紹,又好似幾好咁(最重要就係唔難煲),所以就請佢幫我執左一份材料返去煲俾兩位老細飲啦!
今次嘅主角就係魚腥草,其實我之前都只係聽過,但就真係完全冇接觸或者有諗過用嚟煲涼茶.聽店主講原來魚腥草係非常好,可以話係天然第一抗生素,飲左就可以增強免疫力,同時照顧我地嘅呼吸系統,而且亦具有消炎作用,所以對感冒,傷風,咳嗽及喉嚨發炎都好有幫助.
煲嘅同時加埋青橄:對喉嚨有消炎消腫;糖冬瓜:清熱降火,稀釋濃痰易咳出;竹庶:清熱降火,生津止喝,所以煲出嚟就會非常清甜而且仲好有益,大人同小朋友都啱飲呀!
魚腥草約半斤,竹庶一扎,青橄約20粒及糖冬瓜一小包~
依啲就係魚腥草,其實就係魚腥草菜嘅根莖~
由於係根莖關係,所以就要洗得乾淨啲,我就慢慢洗將啲小根都除走,白雪雪感覺好似好啲~
將所有魚腥草洗乾淨~
青欖用刀背略拍扁;竹蔗洗淨破開兩邊~
煲內放約4L水,然後隨水加入所有材料(糖冬瓜除外)~
待滾起後,用大火加蓋煲約30分鐘~
之後加入糖冬瓜~
再轉慢火加蓋煲多1小時30分鐘~
最後再焗15分鐘,隔渣後就可以飲得啦~
其實係煲嘅過程都有丁點擔心,唔知個味會係點?好驚會有一陣腥?不過飲左第一啖就真係完全疑惑全消,因為真係超級清甜,又有好香竹庶味,就連小小豬都不知幾鐘意飲呀~
味道唔錯之餘,飲完喉嚨仲好舒服,我諗好啱新年過後,食完咁多熱氣食物要潤一潤啦!
溫馨提示:雖然各種食材都係好溫純,不過始終個人體質都有所不同,我啱飲時又未必每個人都啱,所以大家記得煲之前了解下自己,或者問下相熟中醫/藥材店職員,呢個湯料啱唔啱自己呀!
更多小小豬的湯水:
作者:小小豬的成長日誌


text:
每個賣場成日為滿額送煩,就算係贈品都要有一定嘅吸引力先可以增加買氣,你知唔知而家滿額送推薦嘅首選係咩?
一到炎炎夏日,人手一杯嘢飲喺台灣周不時都可以見到,而近排訂製環保飲料提袋嘅出現慢慢取代膠袋,可以重複用,方便帶又容易洗,就算唔係成日飲嘅市民都會隨身攜帶以便不時之需.
飲料店嘅加購推銷手法
隨住限塑政策嘅關係,好多飲料店推出買嘢飲加購就可以買飲料提袋方案,呢類型活動受到大家嘅歡迎,除咗可以響應環保,另一方面店家又可以提升自己嘅品牌評價.
好似前扑清心就推出同hello kitty crossover嘅環保飲料提袋合作商品,買任何飲料加90蚊就可以買,借住有名卡通同限量嘅頭銜,限量一萬五千個嘅訂製環保飲料提袋喺短短幾天就搶購一空.咁嘅方式喺不知不覺之中唔單止提高業績,亦令消費者養成自備提袋嘅習慣.
而知名連鎖coffee shop Cama,呢幾日都推出自家品牌嘅訂製環保飲料提袋,主視覺黃色搭配家喻戶曉嘅小白人,唔同一般嘅棉布質料,Cama推出嘅可以折疊成扇形嘅飲料提袋,唔單止外型得意又方便收納.
有咗飲料提袋,就算係買熱咖啡唔用膠袋都可以慳番紙杯套嘅消耗,細細個飲料提袋都可以帶來咁大嘅效益,呢個唔只係飲料店嘅銷售手法,亦都係而家嘅趨勢.
除咗加購嘅應用之地
公司禮物同商家嘅滿額送推薦,隨住呢股環保潮流提高咗飲料提袋嘅地位,只要設計良好周全,有時搭配時下最hit嘅插畫家crossover,就可以令消費者提高消費達到滿額送嘅慾望,同樣喺公司贈品都係咁,因應時事,流行,同禮品商選購禮物時可以觀察時下最流行嘅嘢係咩,呢個會係大家會唔會鍾意嘅關鍵.
睇完呢篇,你係咪了解到飲料提袋嘅重要性,其中嘅無限商機唔能夠忽略,呢度小編呼籲每位讀者:買嘢飲記得自備飲料提袋!


text:
呢一件事,其實自我四月初想做今次30日挑戰開始,我每食一間餐廳都會留意一下佢哋嘅食物,服務質素,有冇邊間我係打從心底想留低啲貼士作為多謝佢哋嘅小小心意,同埋當係對佢哋嘅小小支持同奬勵.
上個禮拜,去到呢間餐廳,由一開始…個侍應已經笑面迎人,好有禮貌咁帶我同朋友到我哋張枱,之後就算我哋有問佢哋借紙借筆,佢地都面帶笑容,唔介意行嚟行去去拎俾我哋.我雖然唔好肯定話佢地熱愛自己份工,但佢地真係用個心對待每一個客人,而呢一點我覺得係香港來講其實係非常難得.
食物來講,亦睇得出廚師好有心機整,好似我哋叫咗一份Caesar Salad ,佢係完整成棵菜排返出嚟,仲好細心咁確保啲沙律醬沾到成棵菜,最後食咗幾樣野2 個人埋單都係五六百.
呢間餐廳無論係環境,服務,食物質素我都覺得真係唔錯,所以去到最後就寫咗一張Notes 連埋$1000紙幣俾咗佢哋,希望啲侍應睇到,會令佢哋嗰日更開心,最重要係令佢地知道食客會真係欣賞佢哋嘅服務同食物,令佢哋繼續維持呢個良好嘅服務態度.
好多時候,話唔定我地做嘅一啲小事,已經會令到其他人開心.學識欣賞,適時表達自己的謝意,除左係對他人嘅一個肯定,我地一個小小嘅行為仲會鼓舞到別人,咁又何樂而不為呢?
如果想知道餐廳資料的話,可以留言或PM我.


text:
呢排係咁睇動畫同書溫習日文,認認真真一字一句咁睇咁聽.睇茶道歷史嘅時候睇到一段好深刻,佢係咁樣寫的:
「利休流嘅茶道,係依家日本茶道嘅主流.利休流嘅茶道由佢嘅子孫三千家傳承.誠如大家所知,三千家就係表,裏,官休庵.但係呢,呢個主流大概係喺明治之後先至確立的.喺明治年代之前嘅江戶時代,茶道嘅主流係利休弟子所創立嘅遠州流,石州流.遠州流,石州流係將軍,大名嘅茶道,因而廣泛流傳.隨住明治維新,武士,大名,將軍嘅沒落,變成咗四民平等嘅社會.所以,本來係庶民茶道嘅三千家就咁成為咗主流.」
比起三千家茶道嘅儉樸,簡約,石州流,遠州流,甚至其他武家茶道,比如織部流,作法道具都比較華麗,茶室比較寬闊.喺一個革新嘅年代,好多舊有嘅事物不論好壞都會漸漸咁樣被淘汰.又好似早日睇《昭和元祿落語心中》咁樣,第二代助六覺得當時嘅落語離地,喺一個瞬息萬變嘅年代,再無江戶風情嘅年代,如果仲講舊故事觀眾唔會有共鳴,落語就會沒落.呢個革新嘅諗法當然受到好多人反對,質疑「如果唔再講嗰啲故事,仲係唔係落語」.
世界變,變成咗一個平民嘅世界.世界需要嘅嘢唔再一樣,人嘅前途選擇亦都多咗好多好多.舊日嘅世界可以子承父業,可以拜師學藝,一早揀定一條路,喺嗰條路上面努力,學習嗰條路需要嘅「知識」.例如你係一個貴族,你就會學識到貴族嘅責任,義務,平日需要注意嘅儀態.喺你身邊嘅人基本上都係會令你行得上嗰條路的.繼續貴族嘅例如啦,你會知道點樣用一個僕人,知道有好多嘢唔使自己做.成個長大嘅環境都係為咗你可以成為一個貴族而設計的.就算係返學都好,多數嘅同學都有類似,或至少咁上下嘅出身.由生至死都只需要活喺自己嘅世界入面,同自己嘅階級生活.
而今時今日,我會話係一個庶民嘅世界,喺同一個課室入面,咩出身咩背景嘅人都有,階級嘅差異幾近磨滅,無論你屋企幾貧寒幾有錢,多數人都係跟住同一個課程去讀,學好多相類似嘅嘢,有睇落去公平而且多好多嘅選擇揀未來嘅前路.咁樣做唔係無代價,代價係好多人要到若干年歲先中途出家揀定未來係點,比起舊日可能五歲開始已經睇住爸爸鬥木,打鐵,或者十二三歲就跟師父學煮飯,磨刀,技藝嘅基本功必然會無咁好.
喺庶民嘅年代,階級嘅分野變得唔係咁明顯.我唔知邊個係因,邊個係果,但見到嘅係從眾從俗,好多比較華奢嘅流儀或者事情呀傳統呀自然會遭到捨棄.有啲嘢係錢買唔到的,例如Class同Manner.呢啲錢買唔到嘅嘢好多時候都係出自階級,包括成長環境嘅熏陶.呢個年代好似每一個人都有上流嘅機會;但唔係每一個人都有成為上流嘅準備.本身屬於底層或中層嘅人憑藉發奮,努力同埋天賦成為咗上層,但有啲上層嘅嘢始終唔屬於佢哋,佢哋喺成長嘅時候並無機會耳濡目染.不過唔打緊,可以由量變到質變,摒棄好多舊日屬於上層嘅「習慣」(Convention)或者義務.
庶民嘅年代好唔好,我唔知道.但無論好唔好,都要生活喺呢個年代:就算想要改變,都無得唔生活喺呢個年代.


text:
老豆早前拎咗幾個南瓜返嚟,有大有細,而最大果個就已經開始爛,唔食唔得喇!咁大個南瓜要一次過食哂,都有少少難度,突然間俾我諗到整南瓜露,咁就多多都銷得到啦!所以噚晚就整咗呢個南瓜露喇!
材料:
南瓜
鮮百合
椰醬
冰糖
- 百合先切去啡色部份,之後拆開洗乾淨,備用.
- 南瓜去皮,去瓤,切細件後放入煲內,加小量水煲滾.
- 當大部份南瓜都煲腍後,就加入冰糖,之後熄火,將南瓜全部焗腍.
- 南瓜肉連水放入攪拌機內,加入鮮百合一齊攪成南瓜蓉.
- 將南瓜蓉倒入煲內,加入椰醬拌勻,再次煲番滾即可熄火.
又香,又甜,又滑嘅南瓜露,真係魅力沒法擋,
食完一碗又一碗,停唔到口呢!
呢個南瓜露係媽咪教我整嘅,食過一次之後就即刻對佢著迷,因為真係好好食,又香,又濃,又滑,加上我係一個南瓜精,咁就自然對佢 "不能自拔" 啦!記得當年新屋入伙時,叫班 friend 一齊上嚟玩,媽咪都叫我整呢個南瓜露招呼佢哋,佢哋食過之後都讚好食,連 Winnie 都問我點整,佢話都想試吓整俾屋企人食,但唔知佢最後有冇整呢?
媽咪話俾我聽,整呢個南瓜露最重要反而係鮮百合,因為加咗鮮百合可以令到個南瓜露既清新又清甜,冰糖都可以落少啲.
Notes:
- 煲南瓜時,盡量用少量水去煲,因為南瓜煲熟之後就會出水,即使煲完之後可能
會好稠身,到時可以酌量加水或椰醬煮開至適合濃度.
- 煲南瓜嘅水量毋須冚過南瓜面,因為南瓜係非常易煲腍,即使無水浸到嘅南瓜都
可以俾水蒸氣蒸熟至腍,又或者可以喺煲嘅中途用匙羹將南瓜肉翻一翻.
- 若果真係煮得太稀的話,可以用馬蹄粉埋芡,甚至用粟粉都可以.
- 可預留少少鮮百合到最後煲滾時先落,咁就可以食到鮮百合嘅爽甜,多一種口感
層次.
- 加入椰醬後記得唔好煲太耐,因為煲得太耐的話,椰醬會煲出油.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
商業及管理的CEF課程
入口唔溶靠物流
熱辣辣食啖入口即溶嘅雪糕梗係爽,但呢個世界竟然有人出盡力令到雪糕入口唔好溶? 就係需要處理容易變壞或高風險食物嘅物流業啦!除咗雪糕,唔少容易腐爛嘅產品,例如農產品,攝影膠捲同藥物等,喺出入口嘅運送過程中都會受到冷鏈物流嘅特別處理.所謂嘅冷鏈物流,即係確保產品嘅溫度由原材料供應去到販賣銷售,都係維持於指定嘅低溫範圍內,以確保產品嘅保存期限唔會因為運輸過程而有所縮減. 而冷鏈嘅概念,其實早喺1938年左右,經冷藏大王Frederick McKinley Jones發明裝有便攜式冷卻裝置嘅運輸車而面世,呢個概念更加喺二戰時候喺儲存血液,藥物同食品方面大派用場! 物流業係香港四大主要行業之一,當中嘅營運又點止運送咁簡單!投身物流業之前,不妨好好善用「持續進修基金」嘅$20,000資助,報讀我哋同香港托運人理事會合作提供嘅「航運及物流證書」課程,更全面了解行情同物流知識喇!HKU SPACE 62年嚟一直為大家提供各式各樣嘅優質課程,我哋更加係全港擁有最多「CEF課程」嘅學院!
雪糕哲學
俾你創業,你會冬天定夏天賣雪糕?呢條問題,正常人都一定會揀夏天啦,不過台塑集團創辦人,被譽為台灣「經營之神」嘅王永慶先生就話你知,冬天先係正確答案! 講緊嘅,係佢提出嘅「冰淇淋哲學」,意思係指冬天賣雪糕,因為少客人,所以要更加用心經營,甚至降低成本吸引客人.如果企業喺咁艱難嘅環境都捱得過,就算到夏天亦唔怕同行競爭!換言之,企業要好好把握經濟不景氣嗰陣探索機會,走出低潮之後就有更大嘅發跡機會. 王先生嘅理論發人深省,亦好值得一眾有志創業嘅朋友學習.如果你都想知多啲創業嘅知識,不妨善用「持續進修基金」嘅$20,000資助,報讀我哋嘅「創業與創新管理深造文憑」!HKU SPACE 62年嚟一直為大家提供各式各樣嘅優質課程,更係全港最多「CEF課程」嘅專上院校!
暗中作好事
有外國大型商場刻意調暗場内燈光,讓自閉症兒童可以自在購物.心地好,自然口碑好.善用持續進修基金,報讀「企業社會責任」等「商業及管理」課程.HKU SPACE · 全港最多CEF 課程嘅專上院校.


text:
綠色有好多唔同嘅漸變色,喺色相,濃度同光度有唔同嘅顏色變化.
喺自然界嘅綠色[編輯]
綠色喺自然界入面,尤其响植物入面係經常見到嘅.由於好多嘅植物入面本身有葉綠素嘅光合作用關係,所以咪就係綠色囉[1].而好多嘅綠色漸變都係同樖植物名或差唔多嘅名嚟改個顏色名嘅.由於每樖植物嘅葉綠素都有唔同,所以喺植物王國入面,咪整咗一挓唔同光度同色相嘅綠色漸變出嚟.而每樖植物嘅葉綠色都係唔同嘅,所以每個綠色之間嘅顏色都分開咗邊啲品種嘅綠色.喺一部分乾咗或烤過嘅部分植物品種,根據佢嘅葉綠素嘅分子冇咗鎂離子嘅含量,所以咪就有唔同嘅綠色顏色類出嚟囉.
北韓薊綠[編輯]
北韓薊綠係一種未加工過嘅北韓薊植物嘅顏色.
蘆薈綠[編輯]
蘆薈綠係一種由蘆薈呢樖植物搞出嚟嘅顏色.
暗黃綠[編輯]
暗黃綠,又可以嗌牛油果色, 佢係由牛油果呢樖嘢搞出嚟嘅顏色.
深綠,係一種深嘅綠色,喺漢字裡面係指蒼色,《說文解字》就話:「蒼,草色也,從草,倉聲」.
蕨綠係一種由蕨類植物搞出嚟嘅顏色.
草綠係用咗喺森林度,樹或其他植物入面同綠色差唔多嘅顏色[2].
漁船綠[編輯]
漁船綠係一種攞深綠色同洋靛,藤黃呢三隻色溝埋一齊嘅顏色.
波場綠[編輯]
波場綠係一種喺奧利安嘅波場張相入面攞出嚟嘅顏色.
春天綠[編輯]
春天綠係喺1990嗰陣,由基奧拿查過佢嘅色調特殊性先至改出嚟嘅名.
月桂綠[編輯]
月桂綠係一種中等嘅灰綠色色調嘅顏色.雖然話佢同蘆薈綠嘅顏色差唔多,但呢隻色比蘆薈綠重光啲嘅.
淺綠係一種淺嘅綠色.
蚱蜢綠[編輯]
蚱蜢綠係一種由蚱蜢搞出嚟嘅顏色.
沼澤綠[編輯]
沼澤綠係一種由沼澤搞出嚟嘅顏色.
暗沼澤綠[編輯]
桃金綠[編輯]
桃金綠係一種由桃金娘科植物搞出嚟嘅顏色.
松樹綠[編輯]
松樹綠係一種由松樹呢樖常青植物入面搞出嚟嘅顏色.
祖母綠(呂宋綠)[編輯]
祖母綠,又叫呂宋綠,係一種識得發光,好似翡翠嗰種光澤噉嘅綠色石頭.個名出喺祖母綠.
伊朗綠(酢漿草綠)[編輯]
伊朗綠,重可以嗌酢漿草綠,佢係一種由酢漿草呢樖嘢搞出嚟嘅顏色.
鴨綠係一種由暗嘅青色再溝埋啲綠翼鴨頸嘅顏色搞出嚟嘅色.
橄欖綠[編輯]
橄欖綠係一種喺橄欖樹度搵到嘅暗黃綠色版本嘅顏色.
蘋果綠[編輯]
蘋果綠係一種啱出果無耐嘅蘋果啲色.
鈷綠係一種喺金屬鈷被氧化之後出現嘅色.
孔雀綠[編輯]
孔雀綠係一種喺孔雀石綠嚟嘅色.
葉綠係一種喺樹葉嚟嘅色,大多數嘅樹葉都係呢種色.
薄荷綠[編輯]
薄荷綠係一種喺薄荷葉出嘅綠色品種,1950年代最㷫嘅一種綠色.
銅綠係一種生咗鏽嘅銅出嘅綠色品種,主要成份出自Cu2(OH)2CO3.
春藤綠[編輯]
春藤綠係一種似常春藤嘅綠色品種.
翠綠係一種喺森林成日見到嘅綠色品種.
網頁嘅綠色[編輯]
紅綠藍三色光源,呢個係顯示器入面最基礎嘅三色光源.
純綠係RGB顏色入面最基礎嘅綠色.
墨綠係HTML顏色入面嘅其中一個標準嘅綠色,有好多支持RGB嘅8位顏色顯卡入面,都支持呢種顏色嘅.
暗綠係HTML顏色入面,另一隻標準嘅綠色.
第啲綠色嘅定義[編輯]
綠色(顏料)[編輯]
顏料入面用到嘅綠色係成日用喺油畫度嘅.
綠色(精神基礎)[編輯]
精神基礎入面嘅綠色係sRGB顏色嘅範圍入面,最接近基礎嘅顏色.
綠色(文些路)[編輯]
文些路版嘅綠色係屬於文些路顏色系統入面嘅其中一隻色.
綠色(彩通)[編輯]
彩通版嘅綠色係一種由美國嘅彩通公司搞出嚟嘅綠色顏色.
綠色(千色樂)[編輯]
千色樂版嘅綠色係一種由美國嘅千色樂嘅油畫公司搞出嚟嘅綠色顏色.
其它比較明顯嘅綠色[編輯]
熒光綠[編輯]
熒光綠係一種由千色樂公司喺1949年諗出嘅一隻色.
孟加拉綠[編輯]
孟加拉綠係一種同松樹綠差唔多,但色彩好暗嘅色.
西班牙綠[編輯]
西班牙綠係一種由環·卡路士·山斯(Juan Carlos Sanz)同羅莎·加莉高(Rosa Gallego)一齊自創嘅色,喺2005年發佈嘅西班牙文辭典入面出現.
海綠係一種好似海洋表面啲水嘅綠色.
沙俄綠[編輯]
沙俄綠係一種喺1830年代嘅沙俄政府搞嘅一種色[3].
巴黎綠[編輯]
巴黎綠係一種喺無機化合物——巴黎綠出嘅一種色.
氖綠係一種好光嘅綠色,大多數喺時尚或幻覺藝術用.
光綠係一種好光嘅綠色,大多數喺濃綠色嘅設計染料[4]或光綠色環保設計嗰邊用.


text:
由於坐廁每日會接觸各種排洩物,所以陶瓷表面會加層釉,令到表面防水防污.揀一個好嘅坐廁,除咗外觀靚,沖力夠呢D重點之外,表面既塗層物料亦都相當重要架!
現時市面上嘅坐廁,由款式到價錢上都好多選擇,林林總總真係好難揀.如果唔識揀嘅話,你會發現你用緊嘅坐廁除咗沖得唔夠乾淨,仲好易痴住污漬係表面,用多一排仲好快有啡啡黃黃既水垢,浪費水之餘又會積聚細菌,日常打理都好花時間.
今次裝修佬會同大家解釋下市面上新式既防污同抗菌塗層.
首先,點解座廁兜會啡啡黃黃既?
香港沖廁水大多為海水,水中會有沙石,鐵鏽等雜質,沖水時會磨損陶瓷表面,久而久之水垢丫~便便漬丫都會卡係裂縫到,難以清潔.好多研究都證明左化學清潔劑嘅成份會剌激皮膚,眼睛,呼吸道,損害屋企人健康之餘仲會污染環境.
防污陶瓷
坐廁污糟有四大原因,分別係磨損及刮傷,排洩物痕跡,長時間暴露於硬水而造成嘅水垢,以及細菌積聚.日本人最著重乾淨,所以日本品牌INAX研發左最新既防污陶瓷層 AQUA CERAMIC去解決呢四大問題,仲得到Good Design Award 金獎.
AQUA CERAMIC既超親水性能,令水流過陶瓷時,攝入陶瓷同污積之間,直接將污積托起然後沖走,用少少水就可沖走污漬.而陶層表面光滑抗刮,防止鐵鏽同其他雜質刮花,避免水垢同細菌積聚.平時簡單沖洗,唔使用到腐蝕性清潔劑,都可以令坐廁用耐左都仲咁新淨.
抗菌塗層
依家好多大牌子既坐廁都會噴埋抗菌塗層,唔同牌子都有自己既技術,但係咪真係有用呢? 我地自己睇唔到.而American Standard 既 Comfort Clean抗菌塗層,因為係直接燒製固定係坐廁內壁,唔會因為沖多兩次水而洗走晒之餘,仲係市面上少有通過英國IMSL檢測,證明可以抑制大腸桿菌同金黃葡萄球菌滋生,用落安心好多. 坐廁成家人日日用,仲會用好多年,除左上一篇講既沖水技術,大家買坐廁時都可以考慮唔同既易潔抗菌塗層技.
無論係INAX 得獎既AQUA CERAMIC,American Standard 得到英國檢測認證既抗菌Comfort Clean,定係其他塗層都好,要識得揀,先會買得岩. 近兩篇講左好多坐廁內涵,但人總係會睇表面既,下次會同大家傾下分體式坐廁及一體式坐廁嘅設分別,敬請留意啦!
其他常見問題
問 : 有水箱坐廁好定無水箱坐廁好?
答 : 無水箱坐廁因為隱藏左水箱係牆身上,佔用空間少同靚好多,有機會我地詳細討論.
問 :如何選購一個坐耐少少都唔會腳麻既坐廁?
答 :腳痺係因為坐得耐會而壓迫到神經同血管,影響血液循環.所以唔建議大家坐太耐,10分鐘以內最好.有些坐廁會根據人體工學設計高度,坐落會較為舒適.
問 : 上水慢可以點搞?
答 : 首先上水同大廈本身水壓同流量有關係,如果唔係大廈供水問題就要睇睇坐廁上水件.因為香港來水較多雜質,長時間使用可能會令上水管,入水閥(波曲),或者濾網積蓄污垢瘀塞,令上水變慢.
原文連結


text:
我一開始已經預咗頭兩三個禮拜禮拜六日都要開工,所以今朝禮拜六全公司除咗我只得裝修師傅蒲頭,我都冇乜所謂,反正次次假期開工都會厚顏無恥地claim OT,同嚟咗幾日我都仲未睇過地圖揾地方去連搭車去明洞以外都未試過,今日我都只打算收工之後由公司開始螺旋式用腳兜成個明洞,夠時間咪過埋東大門,反正好似明洞隔籬嗟,即使我對東大門的認識只有韓燒.禮拜六返工係姿悠啲,但我已經十點半出門口喇喎,估唔到麥記已經冇晒早餐賣,唯有過隔籬間巴黎乜乜乜執麵包,好好食而且足餡食到好飽,但係噉樣三件已經要6000圜,好在上面公司仲有罐400圜咖啡,令我有啲想當brunch食慳返餐.
叫得brunch梗係坐低慢慢嘆啦,我都唔鬼急因為今日個場見冇人裝修得更恆,上去食的話唔使幾個字啲麵包會變晒做灰色,留喺下面電梯大堂慢慢嘆,嘆到十二點班師傅放飯先上去都未遲,呢個時間又可以開始睇吓呢頭有乜玩了,除咗下個星期六日兩晚都有metal fest之外,我仲未搵到首爾邊度有livehouse同metal碟舖,見聽日禮拜日有機會唔使做放足全日假,係時候計劃吓喇.
去到外國無論天氣幾凍,由10度去到-10度,我都只同香港一樣求祈著套衫加件羽絨就算底都唔鬼打頂晒籠加多件冷衫,亦從來唔會特登開暖氣之類.不過今日一個人返office加班,裝修公司班人見我一個坐喺度咁可憐,就抬咗部熱風扇放正我張凳側邊吹住,幾乎貼住我個人咁近.其實我慣咗凍冇乜特別需要,但見佢誠意拳拳好啦就由佢裝俾我用啦(其實係我唔識韓文佢唔識英文,我猛話唔使佢仲以為我好開心多謝佢添),暖係好暖的但其實好肴底,因為唔知啲熱風扇係咪Made in China開住有陣燒焦味,而場入面大裝修緊除咗燒焦味就係天拿水味,好驚喎大佬,就算中國的唔會爆炸,一唔覺意彈粒火花出嚟點著咗間房入面啲天拿水我咪大鑊?唔怪得班裝修佬一開完部熱風機立即閃出去唔再入嚟office啦,原來唔係益我而係陰鳩我.
朝早無驚無險,又成日因為要就班裝修師傅做嘢搞到我自己做做吓嘢要停一停迴避,晏晝場我決定唔坐office到收到call時先上返去起土壇作法.因為隨時on call唔會走到好遠,不過呢頭都唔憂消磨唔到時間,馬路一邊係市中心多舖多商場,另一邊上山有座毒撚塔,我公司同酒店係山腳位即係調轉頭一直剷上去就係.第一日見到已經想試上去觀個光好耐,係衰在冇落雪,天文台明明日日都話會落雪,但永遠第二朝就話
「唔好意思今日都係未落住最多落吓雨,或者間唔中會有一兩粒嘅,等吓啦你.」
上山一探毒撚塔,可以選擇用8500圜買張雙程纜車飛,又或者徒步行上去.作為一條窮撚加毒撚,會點選擇,唔使講到咁白啦.
上山遇到,原來呢度有間拜諸葛亮嘅臥龍廟.可惜修耷緊冇得參觀.
上咗山行咗差唔多成個鐘,發現條路一直只會圍住山腰位打橫行,都行唔到上山頂座毒撚塔,老細又有call,就落山算鬼數,雖然落去時我已經唔知自己行咗去邊.去到有個深山位好似去咗世外桃源,入面見開啲嘢出面市集都未見過,有部蜆麵機幾鬼過癮喎,如果真係1500圜俾一碗熱嘅湯麵都幾抵玩喎,不過我份人成日中伏所以唔敢試,同俾我揾到路落到山返到酒店先啦,越睇越唔對路,都唔知係咪行咗去另一座城?
亂咁行的好處就係成日去到唔知咩地方發現新嘢.走走吓走咗去明洞近邊,呢邊好鬼歐洲,一間大教堂附近再少高樓大廈,而以闊街矮樓細舖做主,根本就係歐陸式規劃,同呢首爾都幾多教堂.
是日毒撚下午茶,其實從未食過,不過見一串旋風薯2000圜,以份量計算好平㗎喇,立即整返串先,食完明白點解喺香港咁耐都未食過,真係冇乜特別.
食完就麻煩了.去過旅行都知,外國街頭係幾乎唔放垃圾桶,可能行足幾條街都冇地方掟,最後要入便利店借啲倚.所以垃圾桶仲多過七十一的香港其實非常方便甚至性命尤關地重要,尤其是而家.點解?我唔直接答你,我用例子答你:
你喺好景買完四仔,落樓下掃街買咗串薯仔,食完但揾唔到垃圾桶唯有拎住枝成尺長竹籤繼續行,唔覺意去到彌敦道口,隻腳一踏入彌敦道立即成班反黑組衝埋嚟推你落地,打柒你幾鑊之後再用「管有工具作非法用途」,「非法藏械」,「涉嫌襲警」同「不誠實使用木材」罪名拉鳩你.
雖然地下商店街主要係做二手黑膠,但估唔到CD部都有驚喜喎.
如果話明洞係首爾嘅旺尖銅,東大門就一定係首爾嘅深圳,雖然明洞已經好深圳feel,但東大門環境,衛生,氣氛,感覺,根本同身處深圳俾到你嘅一模一樣,一落地鐵車站入面已經係大量女人嘢雜嘜貨散貨場,上到地面一樣再加大量俗氣商場同一座街頭霸到去街尾羅湖商業城咁大嘅批發outlet,內街除咗更多雜嘜衫褲鞋舖仲有大量韓式打冷酒家,唔係本身應該係簡體字嘅地方變晒韓文字,同東大門中間多咗座舊城門興仁之門,會以為自己記錯唔係搭完飛機而係坐完火車過咗關,灰在我嚟興仁之門先圍晒板冇得睇,連東大門唯一特色都冇埋.
見一場嚟到,算啦坐低食返餐先走啦,起碼呢度就算細舖都好多有中文甚至中英menu,值得安慰呢度菜單之外中文唔多見,而且多數用繁體字.香港食韓式芝士辣麵食得多,一場嚟到主場試一試地道版啦,雖然都係用辛辣麵整但湯底會加其他配料,比香港食開辣少少,全餐4000圜食個麵加3000圜一碟餃子,價錢唔貴過香港好多,勉勉強強叫OK一餐啦,起碼夠飽唔使返明洞時又掃掃夜市先.
東大門終於都叫有樣嘢我會滿意,但都係鍾意香港個東大門多啲,起碼上去食韓燒開心過而家行成晚都唔知行咗乜春先.
去咗東大門無無謂謂地兜咗個圈,令我渡過/浪費了在韓國的第一個禮拜六.其實今晚有show睇,仲要係囡囡band添,只不過喺釜山開搞到冇得睇.我都超想睇Bebop呀,問題係唔係好似我屋企九龍城過斧山道半個鐘搞掂嗰隻咁簡單,我酒店過釜山要過隔籬個城去已經要半日路程,仲未計睇完返過嚟明洞,今日朝早又要返工,所以今次留韓國段時間好少演唱會睇都只有放棄,太頻撲冇計.
雖然真係超想睇,上Youtube search Bebop條鼓妹啲片就會明,實在是睇到你口桀口桀口桀.我對K-Pop印象一直只係一班純情大波妹做埋晒啲好淫賤嘅嘢,所以I like,AOA有首歌扮貓,班女著到SM噉款出嚟扭屎忽,真係睇到嗚呀叔叔不行了.
韓妹band其實性質相近,不過少了點淫賤而多返點實質音樂,睇得一樣咁開心但一切立即當堂合情合理晒,好似韓妹跳舞跳到彈吓彈吓你會話「挑咁撚姣」,但韓妹打鼓打到彈吓彈吓你會話「正常吖打鼓係噉架嘛」,從而可以喺大庭廣眾面前光明正大地睇,然後一句「你睇佢哋真係夾band架我聽歌嘅嗟」帶過,唔怕俾人話你係厹.


text:
Linux發行版
Linux發行版(Linux distribution)指嘅就係啲人通常講嘅「Linux操作系統」,係由一啲組織,公司或者個人發行嘅Linux作業系統,等用家一裝好就用得. 通常Linux發行版有齊Linux內核,一套安裝工具(package manager),各種GNU架撐,其他嘅一啲自由軟件,喺一啲特定嘅Linux發行版亦有一啲專有軟件.
主流嘅Linux發行版改
中國大陸嘅Linux發行版改
- 紅旗Linux(Redflag Linux)
- 衝浪Linux(Xteam Linux)
- 藍點Linux
- Hiweed Debian GNU/Linux
- Magic Linux
- Engineering Computing GNU/Linux
- Open Desktop
- 新華Linux
- 共創Linux
- 百資Linux
- 中標普華Linux
- 中軟Linux
- 新華華鐳Linux(RaysLX)
- CD Linux
- MC Linux
- 即時Linux(Thizlinux)
- b2d linux
- IBOX
- MCLOS
- FANX


text:
港女喺唔使返工嘅日子,最鍾意就係遠離市區,走入深山避世.上星期,港女有個咖啡師朋友 J 帶隊去行山,我梗係二話不說舉手,一齊去呼吸下新鮮空氣啦!我地當日嘅目的地係馬鞍山昂平,對於港女呢啲咁虧嘅人嚟講,都唔算好難行,起碼唔會行到索晒氣
,講嘢嗰陣變咗逗號鄺.
朋友 J 當日就勁喇,揹住一個載住好多「裝備」嘅大背囊,好似話有成 20+kg,重量就有如去完一趟日本返嚟嘅行李篋,好誇張.但係佢腳步仍然十分輕鬆,行得勁快,仲可以帶頭,港女真係要檢討下自己啲體能.
行到中途,大家喺溪邊休息,有一啲朋友就洗洗手洗洗臉,消下暑.而朋友 J 就去搵個位裝水,話一陣有用.即係佢揹住個 20+kg 嘅背囊,仲要攞多幾 L 水呀!對唔住,港女幫唔到手(掩面).
幾經辛苦,終於行到上目的地--昂平,大家就坐喺度休息一下,食少少嘢,影下相打下卡,畀牛牛s 嚇下,同埋欣賞西貢的風景.呢個時候,朋友 J 就喺背囊度攞咗成副「架生」出嚟,有爐,杯,咖啡粉,咖啡壓濾壺等等,同埋一個測試水硬度的儀器出嚟.
朋友 J 將個水硬度測試器放入去頭先喺溪邊裝嘅水入面量度下,佢大叫一聲:「噢!山水嘅硬度得 19 咁少!」佢話,平時用嚟沖咖啡啲水都有 50 幾度,估唔到上到嚟攞到嘅水礦物含量竟然仲少.唔同嘅水硬度沖出嚟嘅咖啡都有可能唔同,所以佢沖咖啡之前會測試下,睇下用唔同硬度的水沖咖啡會有咩效果.
港女其實本身唔飲得咖啡,但係見到朋友 J 咁犀利,沖完啲咖啡又咁香,就忍唔住試咗少少.喺山上嘆山水咖啡咁 chill 咁高級嘅活動港女都係第一次參與其中,突然有一種享受人生嘅感覺.對於朋友 J 沖咖啡的手勢,港女係無容置疑的,因為佢真係好認真.煲水,浸咖啡粉,壓濾咖啡等等,全部都要計時進行,港女坐喺隔離見證成個過程,不禁心入面感嘆一聲,「係藝術家嘅堅持呀!」
呢次行山嘆咖啡體驗對港女嚟講係一個衝擊,因為擴闊咗我對行山的想像.以往港女只會好辛苦咁攻頂,上到去休息下,食件三文治就落山.今次竟然上到去仲可以咁他調咁沖咖啡嘆咖啡,直接增加港女對操 fit 體能嘅慾望.不過大家記住,去行山自己垃圾要自己帶走,要保持郊野環境清潔呀!


text:
「投資」
香港做數據分析真係無得做?好多人都話香港嘅市場太細,當然嚟個係一個事實,但係細唔代表無得做.七年前選擇咗去開拓嚟條路,七年後條路依然咁難行,但係仲有無得行?我覺得係仲有得行,只不過係點行.數據係一個長線投資,回報期係比較耐,所以好多公司選擇解決眼前問題.當然市場環境係好重要,因為環境因素,數據分析始終比起其他地方發展得慢.
「難行」
路係人行出嚟,幾難行嘅路依然係路,好多時好多嘢唔係話無得做,而係睇下點樣先至有得做.就算同一樣嘅產品喺唔同地方都要有唔同嘅策略,好難只係用同一個策略去行就得.當然有時真係好睇個大環境,但係每個行業都會經歷興衰,如果都從來未興起過又點會衰落呢?有時條路行咗咁耐,就算係難行都應該要堅持落去,因為真係唔知前面會有啲乜嘢等緊你!
「心態」
好多嘢係香港唔係無得做,只係香港表面好似行得好前,但係其實好多人都係抱住,少做少錯,唔做唔錯嘅態度去工作.所以好多公司雖然知道要轉型,但係好多人都仍然希望要穩打穩紮,以不變勝萬變嘅態度,點知到最後就變成一無所有.而另一邊廂有好多人都會混水摸魚,用一啲嘩眾取寵嘅方法去吸納客戶,點知到最後與現實不符,搞到好多公司再唔敢投資!最終搞到雙輸嘅局面!
Also published on Medium.


text:
腦囟
腦囟 [1],係響啱啱出世嘅孲𤘅子嘅頭骨嗰道嘅兩個軟軟哋嘅地方,有十字形,大嘅前腦囟,響頭嘅前頂方,細三角形嘅後腦囟,響頭嘅後面.仲有多兩個腦囟響側邊:mastoid 腦囟同埋 sphenoidal 腦囟.
啱啱出世嘅孲𤘅嘅頭骨:兩塊額骨(frontal bone),兩塊頂骨(parietal bone),一塊枕骨 (occipital bone).纖維狀嘅縫(sutures)將呢幾塊骨黐埋,畀個腦發育,畀 BB 出世時通過陰道.
啱啱出世嗰陣,頭骨有個細嘅後腦囟.呢個地方有塊好韌膜芒著,呢個位係兩塊頂骨同枕骨嘅交接點,亦即係大人嘅人字縫嗰個位.出世之後幾個月內呢個腦囟會生返埋.
前腦囟係最大嘅腦囟,形狀係鑽石或者十字形,係兩塊額骨同埋兩塊頂骨嘅交接點,呢個腦囟會喺 BB 兩歲左右生埋.如果,呢個腦囟位遲遲或永遠都唔生埋,有機會由顱骨鎖骨發育不良症(Cleidocranial dysostosis)引致.
前腦囟喺 BB 嘅診症有用,少少凹嘅前腦囟表示個 B 缺水(dehydration),腫嘅表示腦內壓(intracranial pressure)高.
如果腦囟遲遲都未生埋,變大,甚至一世都生唔埋,比較常見嘅成因係:
有啲父母會擔心 BB 個腦囟容易整親,其實,腦囟有塊好韌,好難𧰵[2]穿嘅膜.
話人「腦囟都未生埋」意思係指佢「幼稚」.


text:
肌肉訓練之安排
我地成日都話做gym時要由大肌肉開始做起,究竟由大肌肉做起對我地做gym時嘅表現有咩好處呢?
係忙碌嘅生活中,每次大家可能只係抽到1-2個鐘去做gym,加上工作,訓練到(未到)後半段就已經好累.係我地發力嘅時候,力量由我地嘅人體核心開始到肢體嘅末端,而有好多大肌肉嘅exercise裡面都會有到小肌肉參與,所以點計都係襯住起初仲有氣有力時做大肌肉訓練嘅回報率較佳.
而假設大家係初頭先練小肌肉又會點呢?
以平板卧推(bench chest press)為例,呢個exercise會有胸大肌同三頭肌參與到,如果我地先做三頭肌嘅鍛煉後先做卧推的話,咁係卧推個過程中,胸肌可能仲好有氣力而三頭肌就已經好累,咁就對胸肌嘅訓練有一定嘅影響喇.
另外上面又講到,我地發力時力量會由我地嘅人體核心到肢體末端,所以要做大肌肉先,咁又係咪由腹肌做起好啲呢?
咁又唔係喎,腹部係我地嘅力量起點,人體嘅engine,如果一開始就先練腹部的話反而會令我地腹部先疲累,影響力量同運動表現架,所以腹部鍛煉我會suggest係尾段先做好啲.
**想知更多體適能資訊可到我的Facebook Page “高級私人教練 Jerry Liu“,多謝支持!!


text:
我地參加完賞鯨團之後就去Galle喇,依一日係司機同我地既最後一日(雖然佢唔太想我地咁快完結左佢既服務,但係Galle真係唔再需要用到佢喇,我地更加喜歡自己行去睇景點,自己explore下,唔洗成日好似比佢賣豬仔咁).Galle分左城外同城內,城內既住宿就比較貴,而且感覺好西式,相反城外就混亂一啲但都可以搵到幾好既住宿,我地總共留兩晚,兩晚都係附近走走,休息下.黎到斯里蘭卡既時候就覺得依度keep住好多英國留下黎既野,Galle Fort更加係,基乎好多野都係英式,特別多西餐廳,真係好舒服既地方...
我地到埗之後就行左入城喇,諗住周圍睇下,由住個度行入去就大約15分鐘,依邊天氣好舒服,有太陽但又唔熱,一路都有風.城入面唔算好大,有好多好西式又裝修得好靚既餐廳同店,可以逛到一個下午.第一晚我地就係咁二行下,上左城牆望望,第二日先認真地行啲店.
經過Cricket場入左城之後就會見到好多樓梯都可以上城牆,好多遊客同細路係上面玩,行遠少少就會見到個海,到處都係歷史
行到最遠就可以睇到一望無際既海,然後有好多人係度等日落,又有人係度擺賣,唔算多人所以好舒服,
Galle Fort Clock Tower – 由海邊行返轉頭就係鐘樓,鐘樓附近都係泥地草地,有好多細路係度踢波,跑黎跑去咁,佢地好似好簡單,踢下波就好開心,又會歡迎你R波踢.
Airbnb租到的Home Living Unit有兩間房for我地,一棟有三層然後我地間房係二樓同三樓,個host好好人,睇得出佢都係有錢人家,家裡有傭人負責執屋煮早餐等等.


text:
做完杜牙根嘅牙齒要小心呵護嘅,雖然佢已經經過治療祛除咗病變嘅組織,同時佢都係變得更加脆弱嘅,咁我哋應該點樣呵護杜完牙根嘅牙齒咧?深圳專業牙醫為大家講解一下嘅!
1,啱啱杜完牙根嘅牙齒,因為失活劑嘅刺激,咁牙齒都係會有唔舒服嘅感覺嘅,一般係2-3日就可以緩解嘅,假如持續好耐時間都有唔舒服嘅話,就要儘快到醫院復診嘅.
2,雖然牙齒做完杜牙根之後咀嚼功能係基本恢復嘅,但係杜牙根就意味著抽走咗牙神經,所以雖然牙齒仲係可以咬嘢嘅,但係都要注意唔好用哩只牙咬硬嘢嘅,避免牙裂.
3,經過杜牙根嘅牙齒就已經恢復健康嘅,不過假如冇好好維護口腔健康嘅話,都係有可能會再次出現蛀牙嘅情況.所以,即使係杜完牙根,戴上瓷牙套保護之後,都係要注意口腔衛生狀況,做到早晚刷牙,飯後漱口,定期到醫院洗牙檢查牙齒,養成良好嘅衛生習慣嘅.
雖然杜完牙根嘅牙齒冇之前咁堅強,但係佢始終都係我哋本身真實嘅牙齒,有啲患者會覺得杜牙根又貴又麻煩,就要醫生幫佢剝牙嘅,咁其實哩種做法係唔可取唔推薦嘅,因為就算剝咗個只痛嘅患牙,雖然而家唔痛喇,但係隨之而來嘅就係缺牙,缺牙亦有缺牙唔好嘅地方,所以可以保留自己嘅真牙嘅話,都係保住自己嘅牙齒最好嘅!
深圳專業牙科溫馨提示:平時日常生活中要注意保持口腔衛生,養成良好嘅牙齒清潔習慣,定期到牙科洗牙同埋進行口腔檢查嘅!


text:
Yorumlarınızı yorumlama biçimini 'Anonim' seçerek isim, mail, adresi vb. yazmak ile uğraşmadan kolayca yayınlayabilirsiniz. Küçük bir teşekkürün bile bizim için çok önemli ve değerli olduğunu unutmayın.
çok güzel emeğinize sağlık
XZsFSDFSFFSFSFSFSFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFYanıtlaSil
Çok güzel ellerinize sağlık
Çok güzel ellerini sağlık 🖤YanıtlaSil


text:
IELTS分享 | 同DSE English英文有咩分別?應該點準備?
臨近暑假,無論你諗好定未諗好去外國讀書,都可以考定IELTS以備不時之需.所以今次就分享番相關嘅資訊畀大家啦! 首先,IELTS係有分好多種😂因為我係為咗去英國讀大學而考IELTS,所以我揀果隻就係IELTS for UKVI (Academic) (ps 可以拎咗大學嘅offer之後先考,但因為我當時驚s6會好忙,所以s5升s6個暑假就去咗考啦) 我諗比較多人想知嘅係IELTS同DSE英文嘅分別喺邊🤔老實講分別都算幾大😂畀我嘅感覺係IELTS冇DSE咁睇重d答題技巧咁~但有一共通點係reading定listening都可以靠操去拎靚grade😉網上其實有好多資源,大家不妨自己發掘吓然後操吓卷先再去考,話曬考一次都成2200蚊🧐 至於writing,我覺得係IELTS之中最難嘅.難係難在時間比較緊迫.當你又要時間睇清楚條題目/d數據,又要時間思考/draft就變咗幾急吓.呢part我覺得大家可以花多d時間鑽研一下.如果自己搞唔掂,可以上youtube/google搵吓相關嘅tips/教學片段呀! 最後黎到speaking啦~你會同一個native english speaker對話😂d topics都幾多變化,古靈精怪🤔我就冇咩點prep到💩我覺得只要你講d野合理,講野流暢而又冇咩grammatical mistakes,又會vary吓自己嘅用字,個分都唔會太差. 咁考完之後呢就大概13日之後會知道成績,係上番個指定網站到check der~ 另外,想補充番嘅係而家IELTS有電腦模式嘅考試,但就係經IDP報名 (非廣告lol) ~佢好就好在好快可以知道自己個成績咁.大家有興趣可以自己去睇吓呢!


text:
#寫出你遊歷 #hutchgo資助旅費1000蚊
呢次嘅首爾自由行係家庭遊,只有集中喺市內嘅遊覽,所以行程都覺輕鬆.懇請豬我係靠食嘢為主,同埋買手信咁啦,加少少嘅傳統文化作為點綴.以下就係首爾五日四夜嘅自由行配搭,上述行程非常適合第一次去首爾嘅朋友,裏面仲有好多小貼士!歡迎收睇!
第一日
飛機準時喺下晝3:45到達仁川機場,係去到機場快線買4000won嘅交通卡,可以全國使用,後來先知道兩張券喺現場買都會平啲,所以我哋去程得特別坐直達列車.
43分鐘之後就到達首爾站,依家係下晝五點半,我哋即刻去樂天市場行吓先!
今次嘅酒店訂咗喺誠信女子大學入口站東大門嘅酒店,佢勝在CP值超高,間房又大又有按摩浴室,近地鐵站之餘又唔使轉線就可以到東大門同埋明洞
酒店轉過彎就有間元組生菜包肉,唔使特登去到東大門都有得食,真係超級方便.由於今日食咗好多嘢啦,所以我哋都叫咗個個人套餐,五花肉片真係超級好食,充滿肉香之餘又唔會有豬臭味,肥瘦分明,爽得來肉質又夠滑,份量有10分充足,即係黎首爾必食嘅餐廳之一! !
第二日
南大門市場,係今日要第一個去嘅地方,肚仔都要留D空位食更加多嘅美食!市場最出名嘅就係「占順兒高粱糖餅」和「韓順子奶奶手工刀削麵」,亦都有好好食嘅包可以買來食,記得要食手工刀削麵㗎 !
快到中午嘅時間呢我哋就嚟到明洞,行左10分鐘左右啦.想買嘅嘢唔多,因為酒店隔離都好多護膚品店,唔想買完之後就要攞返去酒店.所以就慢慢行到去市中心嘅米之蓮餐廳,滿足五香醬豬蹄
果然係米之蓮餐廳!如果我就會嚟多一次首爾,我一定會嚟食呢個豬腳.因為真係超級好食!豬肉炆得好透徹,肉質鬆軟,而且豬皮食得非常有骨膠質,完全唔會覺得肥膩嘅感覺
休息左一陣之後呢我哋就嚟到梨花女子大學,由於市聽站隔離有啲塞車,所以我哋我等左好耐.梨花校園10分有特色,兩邊嘅花園路都非常優美,花草樹木都有被悉心打理個喎,黎梨花女子大學嘅話一定要行下啦!
離開咗黎打之後可以行吓出邊嘅大學街,再行多兩步到新村步行街,一次滿足購物同埋飲食兩個願望!我哋行到有啲攰啦,就隨便入咗一間咖啡店,食個下午茶休息一陣
由於夜晚都諗住嚟東大門食一隻雞,所以就索性而家嚟到東大門行吓先,先shopping再食夜晚餐飯.東大門主要有分零售同埋批發兩個地方,我哋主要行咗一陣零售嘅地方,成功收穫左幾件衫㗎 !
行多一陣就到清溪川,入咗樓梯行下,結果發現大家中午食嘅豬都係到而家都未好好消化,都係遲啲先嚟食啦!
最尾覺得好攰啦,坐的士返酒店,返到酒店之後我哋浸左一陣按摩浴池,太舒服啦!由於夜晚都仲未覺得肚餓,所以食咗少少水果就算啦,我哋聽日再食個大餐啦!
第三日
朝早我哋去咗京東市場,呢度無論係10課定係功課都好平,我哋見到啲魚仔乾同埋大蝦乾,如果識煮飯嘅朋友就一定會好鍾意啦!另外呢度啲紫菜同埋魷魚乾都好平,適合送俾年青人同埋小朋友
手信就買好咗啦,所以我哋都嚟到試吓之前想食嘅一隻雞.東大門嘅陳玉華一隻雞好出名,所以為咗有個舒服嘅用餐環境,我哋小人啲嘅時候先來食
呢度一共有半隻雞多一隻,結果是小年糕同埋薯仔,再叫咗啲啤酒.雞都幾滑幾多,雞湯好好飲!而且老闆好親切,好幫我地手.但係老實講,有啲失望,唔係真係話太特別!
食完一隻雞之後就去到忠武路站嘅南山谷韓屋村.呢日啱啱遇着星期六有大型活動,亦都好多小食同埋手工藝嘅攤位!
跟住嚟到食薯仔排骨湯,你間太早薯仔排骨湯有兩間分店,我哋去咗總店食,環境地道但係成日都客滿,好彩我哋嗰陣有位.我哋嗌左兩人份嘅薯仔排骨湯,加埋啲韓國燒酒.排骨其實就係豬骨,兩個人就帶佢有六夠,肉味唔重但係肉質好林,應該係報咗好長嘅時間先做到呢個效果!湯頭濃郁,所以我哋都好輕易把成煲飲晒!
第四日
行程去到尾聲啦,當然要去下景福宮睇吓啲韓國傳統文化啦.景福宮係朝鮮王朝嘅第一個宮殿,亦都係首爾現存最宏偉嘅觀點,但係比起紫禁城,呢度都係幾樸實嘅.影吓相其實都係幾靚㗎 !
我哋又過嚟食雞啦!呢個人蔘雞湯裏面有糯米,驚食唔晒,所以就叫咗兩個細嘅.雞湯好濃郁,但係人蔘味唔重.人蔘呢就係雞裏面嘅,食起嚟又苦又甜.
我哋食完之後想去睇嘩原來有咁多人排緊隊㗎,真係好彩早左啲過嚟食!
食完飯之後,我哋嚟到樂天世界塔睇景同埋購物.呢度就高123層,有付費嘅展望枱同埋水族館,亦都有百貨公司!我哋把握最後嘅機會睇風景同埋購物,所以都好快嚟到呢度.
喺酒店擺低咗我哋啱啱買嘅嘢之後,就嚟到新村食堂食燒肉!我哋帶咗五花肉同埋啤酒,侍應都會送上泡菜同埋海帶湯.五花肉肥瘦分布均勻,有適當嘅厚度,急着菜嚟食真係好好食架!食材之間好答,真係韓國嘅特產啊!
第五日
我哋坐嘅係中午機,所以食個早餐就退房喇,出發去機場.得閒嘅就去行下免稅店,所以我哋都快啲坐地鐵去到首爾站,再轉機場快線去到仁川機場!安檢同埋過關都好順利,不過仁川機場有啲大,大家都預留多啲時間去到閘口.真係一個非常滿足嘅首爾之旅!


text:
大家有無試過一早起身"瞓極都唔精神" 同 "周身骨痛"??
好大原因就係床褥同睡眠質數唔好影響 !!
其實床褥既好壞,對我地既睡眠質素影響好大架!!
人生起碼有一半時間同睡眠有關
如果床褥揀得唔好除左搞到頸緊膊痛之外,仲會影響日常生活!
而EMMAS床褥除咗主打彈簧床褥,仲有防敏認證,究竟EMMAS床褥好唔好?有咩評價?
國皇之家用左澳洲品牌既 澳美斯EMMAS床褥超過1個月,依家睡眠質素真係有改善👍.
第一個感覺及好處唔會太軟亦唔會太硬身,
而且EMMAS 床褥價位及軟硬度有好多選擇,有唔同款式嘅床褥有護脊認證同防敏認證
特別一提EMMAS全部都係彈簧床褥,而我哋今次用咗嘅係Woolloomooloo 床褥
身為家長既我地,因為年齡已經唔係細,專登揀左適中偏硬少少嘅床褥
(人大左,訓慣左偏硬嘅就訓唔到偏軟身嘅床褥了)
塵蟎同霉菌都係常見引起鼻敏感,哮喘同皮膚問題嘅常見致敏源嚟!
日日瞓覺同床褥貼咁近,有防敏認證安心好多!
第二個想分享既係,細佬細個已經有氣管問題
而係香港大部份人都有鼻敏感,哮喘或者皮膚過敏嘅健康問題😔,
因為澳美斯床褥有NACA澳洲防敏認證,
,所選用嘅海綿及布料均經過Ultrashield抗菌防蟎技術處理,
係香港嘅潮濕嘅天氣/環境,長遠減低霉菌塵蟎等滋生
就算係哮喘或過敏嘅小朋友或者家人都能夠睡得安心,
有助紓緩皮膚及氣管敏感等問題,
EMMAS
Woolloomooloo床褥性價比好高💓 !!!
全香港有超過20間EMMAS 專門店遍佈港九新界大型購物中心,
💥依家全線澳洲防敏床褥除左有5折優惠外,仲送埋枕頭,防水保護套及絲棉被💥


text:
好多已婚女人成日話奶奶對自己唔好,又話奶奶諸多挑剔,擺奶奶款同睇自己唔順眼,個老公又唔肯幫口話奶奶,搞到自己單打獨鬥.好老實,作為一個孝子兼男人,聽得多真係會對呢啲女人反感,口沒遮攔說三道四講是講非,更加令男人覺得感到厭惡.
心裡面想同老婆講:「吊!你嘈撚夠未呀!嗰個我阿媽黎架!你老母咁難頂我都未出聲啦!」
現實只能夠同老婆講:「寶貝!大家互相遷就下啦,話晒都係一家人,唔好嬲,我而家同你去shopping!」
悲劇!
公司女同事阿儀返工又向我地投訴佢奶奶,又話奶奶污糟核突,冇家教攪到自己老公都鬼死咁污糟,其他女同事聽到好似上晒身咁,個個唔做野圍圈數臭自己既奶奶.
「唔係呀!我奶奶真係污糟核突到你唔信!你諗下如果你件長袖衫袖唔小心掂到啲湯濕晒,咁你會點做?」
「唔駛問,緊係用紙巾或者毛巾抹乾佢啦!」
「錯!我奶奶用手扭個衫袖,扭返啲湯落個碗度再飲返佢,扭唔晒就再用口啜乾件衫!我問你死未!」
其他同事聽到呢度已經個個笑到碌地,其實我都好想笑,不過響唔想衰俾佢睇既情況下我話:「大驚少怪!你奶奶咁做都係慳儉啫,有咩錯?」
其實聽完阿儀奶奶啜湯之後,我已經知道佢奶奶並唔係池中物,如果我用常理去推斷個清潔方法既話就一定會捉蟲,咁我就唔可以挫倒阿儀既銳氣.
我本來想諗一個跳脫啲既答案,但清潔地下來來去去都係嗰幾種方法,我諗左一陣就話:「我會用報紙抹!方便快捷!」
「又錯!我奶奶會吐一篤口水落撻地度,再用佢自己既衫袖抹乾淨佢!哈哈哈哈!我睇你點同我奶奶鬥!」
阿儀極度興奮咁響到大笑,而其他人亦都已經笑到標晒眼水.
事情發展到呢一步,我除左好黯然咁同阿儀講聲「恭喜」之外,已經唔知講咩好.


text:
政壇:泛民倒米 募捐變趕客
正所謂「三軍未動,糧草先行」,打仗真係冇錢不行.仲有唔夠兩年,又嚟到新一屆嘅區議會選舉,之後又有立法會選舉,所以近呢幾年,政黨為求籌得多啲款項應付選舉,都各出奇招,好似建仔嘅領導層喺佢哋嘅籌款晚宴賣完字畫又賣藝,最後籌得天價七千萬元,都咪話唔誇張.之不過,籌款好講噱頭同技巧,手腕差嘅話,募捐變趕客,咁就倒米喇!
設計圖片及對白
講緊嘅喺公文袋,據聞佢哋嘅立法會議員「阿毛」毛孟靜前年做籌款晚會嘅司儀,就得罪咗好多人,所以唔少人舊年聞及公文袋籌款晚會,都有避之則吉嘅諗法.
有知情人士話,阿毛自前年做過公文袋籌款晚會司儀後,就被公文袋雪藏,皆因佢好唔識做,唔單止事前冇通知啲嘉賓要上台捐錢,叫咗啲嘉賓上台,就話人哋捐咗幾多,叫嗰位嘉賓最少都要捐幾多喎,所以咪令啲嘉賓覺得公文袋同搶錢冇分別囉.其中盛智文前年被屈後,舊年就索性唔出現嘞.呢啲咪叫做趕客囉!
白鴿黨無懼醜聞繼續賣畫
另一泛民政黨白鴿黨舊年嘅籌款晚宴爆出賣假畫醜聞,事後「AV仁」何俊仁要公開向投得假畫嘅前高官「肥亨」馬時亨道歉,而吞咗落肚嘅善款都要嘔番出嚟,即刻退款畀肥亨,搞出個大頭佛出嚟,AV仁真係難辭其咎.咁白鴿黨即將舉行嘅籌款晚宴,佢哋又搞啲乜嘢花樣出嚟呢?
據聞,白鴿黨至今仍然覺得賣假畫係奇案一宗,但佢哋今年依然會有賣畫環節,但佢哋就非常謹慎,做足安全措施,其中一項措施就係邀請埋嗰幅畫嘅畫家到場監督拍賣過程喎!梗係啦,前車可鑑,見過鬼仲唔怕黑咩!


text: 我係嚟到英國先開始搵屋,基本上隔離十日期間就不斷上網睇租盤,一睇到啱心水嘅就打電話俾經紀,約時間睇樓,順便講埋自己打算搵咩樓盤,睇吓有冇一啲未放上網嘅盤可以預早去睇樓. 第一日出去睇樓,原本約咗兩間,點知出門口嘅時候第一間個經紀就打俾我話嗰間屋今日有人落咗deposits, 所以唔能夠去睇. 第二間屋係喺openrent 找的.直接同個業主deal. 睇完間屋,各方面都唔錯,咁我哋就同個業主傾下一步應該點,點知業主話呢幾日一共有差唔多20人睇咗間屋而嚟緊三四日都繼續有人嚟睇,weekend 佢就會決定租比邊一個.業主又講20人當中已經有6 個話interested, 當中有兩個係香港家庭. 第二日約左睇五間,有車就會方便一啲.其中一間,佢係包傢俬的,個業主都好Nice,佢話月尾會搬走,不過會攞走主人房張床,佢會買嗰張新嘅俾我.不過呢間亦都有好多人睇,更加有一個現在做緊ref. Check.. 有啲agent 係要求有6個月uk bank statements. 有啲agent 係要求有工作證明先至安排你去睇樓.ref. Check 有機會問你過往六年你嘅居住證明. 呢度較為多用post code ,例如話俾agent 知想搵屋在RG12,RG5, RG6 .我一共俾咗六個post code agent 找. 有小朋友嘅家庭就記得問吓Council 你小朋友嘅年紀邊啲學校有位.方便搵屋嘅時候搵返學校附近. 我哋喺隔離嗰10日就直接咁樣上網站搵屋.因為已經喺英國,又有英國電話,啲agent都樂意打返電話俾我.亦試過video live 睇屋.亦試過有一間Agent 公司拒絕,因為冇英國嘅工作證明. 最好有車啦,咁就方便啲.... 我試過... 一日睇左5間..... 每次睇... 大慨10-15分鐘,之後就會揸住架車,兜下周圍.... 試過有一個業主,我睇完之後我表達有意思租,佢就話要等多幾日,因為之前已經約咗一啲人黎睇樓,希望收集晒所有有興趣嘅人,最後一次過揀邊一個可以租佢間屋. 有人話每日check 下right move 有冇咩新盤,我覺得呢個係一個方法,不過如果再想快啲不妨聯絡當地經紀,因為有啲盤未上rightmove, 佢哋都已經可以睇到間屋.有啲地方競爭激烈,我之前睇過一間屋原來已經有六七個人有興趣.所以如果你係第一或者第二個人睇間屋,又盡快決定,咁你可以


text:
「TVB小花」葉蒨文喺《愛回家之開心速遞》中飾演島大女神Candy,造型百變扮乜似乜,佢更憑借呢個角色成功入屋,更被網民熱捧,讚佢有潛質成為新一代花旦.
葉蒨文趁住夏天嚟到,佢已經急不及待大曬逼爆好身材,留言話:「呢個夏天第一游!」佢仲大晒索爆水着派福利,雖然冇晒事業線,但網民紛紛留言激讚靚女之餘,仲話好想同佢一齊游水添!
讲到葉蒨文,其实佢除咗有甜美外貌,更加係英國名校畢業生,獲封為美女學霸.
名校出身嘅葉蒨文喺中五畢業之後,佢去英國京安士頓大學修讀服裝設計,佢喺升中嗰陣曾經考獲咗北京舞學院中國舞12級.
2006年嗰陣葉蒨文參加香港小姐競選,選美結束之後佢修讀TVB藝員進修班,之後開始其拍劇生涯.
葉蒨文認為自己算係比較好彩:入行嗰年正值TVB用人之際,好多劇集都有份參演,演完呢套嘅路人甲之後就演嗰套嘅路人乙,曾經試過劇接劇拍攝,連續32個鐘都冇訓教,真係好有滿足感.
出身喺單親家庭嘅葉蒨文,佢中有一個家姐同一個阿哥,屋企人曾經唔支持佢入行,因為收入唔穩定而且工作辛苦.
不過,入行三年之後嘅葉蒨文獲得《愛回家之開心速遞》嘅Candy角色,據悉一開始呢個角色并冇名,最初呢角色叫同學甲,直到後期先寫成係Candy,慢慢成為一個連戲角色.
作為公眾人物,藝人嘅私生活都備受關注,葉蒨文對于感情事不嬲大方,一早已經公開自己有圈外男朋友,佢男友從事藝術行業,也鼓勵佢繼續留喺TVB發展.
唔理點樣,都係希望葉蒨文喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
用錯漱口水可能會令口腔問題加劇. 我哋為大家準備以下呢篇漱口水天書, 包括買漱口水嘅教學,購買tips同一定要注意嘅地方, 希望可以幫到各位揀啱漱口水, 徹底解決口腔問題嘅困擾.
漱口水購買Tips: 漱口水要按實際需要揀
揀漱口水嗰陣除左要買有ADA認證同避免買有酒精成份嘅漱口水(依兩點會喺下面詳細解釋)之外, 瞭解自己需要啲咩都好重要, 最緊要對症下藥先可以有效解決到口腔問題. 所以我哋準備左一系列FAQ, 希望可以幫到各位揀到最適合自己嘅漱口水啦.
1. 我有牙齒敏感問題, 應該揀咩類型嘅漱口水?
如果你有敏感牙齒問題, 或者成日生痱滋嘅朋友, 我哋建議你買標榜配方比較溫和嘅漱口水去避免進一步刺激已經受損嘅牙齒或者牙齦. 而經常受痱滋困擾嘅朋友可以嘗試下含有蘆薈同洋甘菊呢類具有舒緩作用嘅天然植物嘅漱口水, 可以暫時減低口腔內傷口帶嚟嘅痛楚.
2. 我好容易蛀牙或者好怕蛀牙, 應該揀咩類型嘅漱口水?
如果你嘅目標係預防蛀牙嘅話, 含氟嘅漱口水最適合你. 因為氟化身係一種天然礦物質, 呢類型嘅漱口水會係你嘅牙齒上面凝成一層保護膜以增強牙齒嘅琺瑯質, 加強牙齒對酸性同埋細菌的保護能力從而大大減低蛀牙嘅機會. 使用呢類漱口水之後記得確保避免飲食半個鐘頭, 唔係嘅話氟化物可能未停留足夠時間令到效果下降.
3. 我有口氣,牙齦發炎同牙菌膜積聚呢類問題, 應該揀咩類型嘅漱口水?
以上幾個口腔問題其實都同口腔內嘅細菌有好密切嘅關係, 一款標榜抗菌能力強嘅漱口水可以改善以上問題. 抗菌力強嘅漱口水唔單止可以改善口氣問題, 亦都可以幫助預防牙菌膜喺牙齦上面積聚導致發炎, 腫痛甚至出血. 買呢類漱口水嗰陣記得留意成份有無氯己定(Chlorhexidine), 如果長期使用嘅話有機會造成牙齒變色同埋影響味覺,所以最好喺醫生處方底下先至使用.
4. 如果我希望美白牙齒嘅話, 應該揀咩類型嘅漱口水?
首先, 以我地所知嘅資料, 暫時未有一款標榜美白牙齒嘅漱口水產品可以通過到美國牙醫學會(ADA)嘅功效同安全性認證, 所以呢類產品嘅實際功效存疑.
第二點, 呢類產品通常含有過氧化氫或者過氧化氫, 即俗稱嘅雙氧水. 呢類型嘅漱口水會引起牙齦和牙齒刺激, 令到口腔內組織受損最後導致口氣或者牙齦炎呢類問題惡化. 除非係處方漱口水, 所以我哋建議大家儘量避免市面上聲稱有美白功效嘅漱口水.
漱口水購買Tips: 點解一定要揀有 ADA認證嘅漱口水?
揀漱口水嗰陣記得留意樽身有冇寫住 “ADA Accepted” 嘅標籤 , 如果有嘅話即係代表呢支漱口水通過左美國牙醫學會嘅有效性測試. 亦即係證明左嗰支漱口水聲稱嘅功效係真實嘅, 可以放心購買.
市面上尤其係香港有ADA認證嘅漱口水真係好罕見, 原因係, 要攞到呢個印章嘅門檻非常高. 廠商需要提供一系列嘅科學證明或者臨床研究數據去支持嗰件產品所聲稱嘅功效係真有其事嘅. 例如你枝漱口水聲稱可以24個鐘內抑制口腔異味嘅話, 廠商就需要提供臨床數據去證明, 然後再由美國牙醫學會(ADA)獨立嘅科學專家機構會對產品嘅安全性同埋有效性進行詳細同客觀嘅評估.
即使係最普通嘅漱口水都好, 製造商都必須證明嗰件產品係安全嘅, 唔會損壞口腔組織或引起任何口腔問題先會攞到ADA認證印章. 所以唔難理解, 好多大牌子都寧願駛錢去落廣告或者研發更多有噱頭嘅產品. 但站係我哋消費者嘅立場嚟講, ADA認證係一個最強而有力嘅保障. 就算個廣告講到件產品幾萬能都好, 都唔及一個有認受性嘅權威組織嘅認證.
漱口水購買Tips: 點解要避免有酒精成份嘅漱口水?
市面上其實好多好多漱口水為左令到產品功效更加顯著, 都含加入酒精成份去增強殺菌力. 除非係專業牙醫處方嘅藥用漱口水之外, 我哋唔推薦大家購買含有酒精成份嘅漱口水.
好諷刺嘅係: 喺漱口水加入酒精成份嘅原意係想殺死引致口臭嘅細菌同埋抑制佢地喺口腔入面嘅繁殖. 但呢類產品往往會降低口腔內嘅唾液分泌量, 而唾液中嘅氧氣正正係有抑制細菌嘅自然功效, 所以當口腔內嘅唾液水平下降嗰陣就會形成一個有利細菌生長同繁殖嘅環境, 最終反而導致口臭問題加劇.
再者, 漱口水入面嘅酒精會刺激口腔內嘅傷口,引起灼熱感,口乾嘅感覺同埋有機會令到牙齒根部變得脆弱, 增加牙齒敏感風險. 所以建議大家儘可能避含酒精成份嘅漱口水.
漱口水教學: 我無口腔問題困擾, 有無需要用漱口水呢?
漱口水可以稱為日常口腔護理步驟入面關鍵嘅一環, 因為漱口水可以覆蓋口腔內牙刷同牙線好難觸及嘅位置. 好多研究都證實咗每日使用漱口水可以有效治療口腔潰瘍,牙齦腫脹或口臭等口腔問題,有啲含氟化物嘅漱口水甚至可以做到增強牙齒琺瑯質, 預防蛀牙添.
無論你有無口臭,牙齦發炎或者牙肉腫痛呢類口腔問題困擾都好, 我哋都建議你每日利用漱口水配合刷牙同埋牙線去預防蛀牙同埋保持口腔清潔, 因為擁有一副整齊乾淨嘅牙齒同清新嘅口氣絕對可以令人對你留低一個良好印象.
漱口水教學: 小朋友可唔可以用漱口水?
根據美國牙醫學會指出, 除非有專業牙科專家嘅指導之下, 否則唔建議6歲以下嘅小朋友使用漱口水. 因為喺呢個年齡嘅小朋友嘅食道肌肉同埋吞嚥反射未必已經發展成熟, 好可能會喺漱口嘅過程中無意吞嚥左大量漱口水. 有一啲漱口水為左加強殺菌功效, 會喺配方到加入酒精成份. 如果小朋友吞入呢類漱口水就有機會引發噁心, 嘔吐甚至中毒徵狀.
漱口水教學: 使用漱口水嘅正確程序?
每支漱口水樽身上面都有使用方法, 但都係萬變不離其宗, 不外乎都係倒出建議嘅份跟住漱漱漱漱漱30秒左右然後吐翻出嚟, 相信大家都好熟悉㗎喇, 所以我哋喺下文會講多小小補充資訊俾各位參考.
正常嚟講, 漱口之後唔需要用清水再漱一次嘅, 尤其係含氟化物嘅漱口水需要喺口腔內組織上面停留超過30分鐘先可以發揮到最大嘅功效. 用完漱口水之後最需要吐出多餘嘅漱口水就可以喇. 食物同埋飲品都係同一道理, 所以漱完口之後30分鐘內最好都避免進食.
漱口之前應該刷左牙先, 其實一個完整嘅口腔護理程序應該係先刷牙, 再用牙線或者牙縫刷之後先至同漱口水. 為左達到最理想嘅效果, 我哋建議係使用漱口水之前應該先用牙刷同牙線清潔好牙齒入面嘅食物殘渣.
漱口水教學: 漱口水可唔可以代替刷牙?
漱口水係一種補充品, 佢同刷牙同牙線有相輔相成嘅關係. 漱口水可以覆蓋到牙刷清潔唔到嘅口腔區域, 而且可以根據唔同嘅需要去揀唔同類型嘅漱口水, 防蛀牙,抗口氣,抗菌,改善牙齦發炎諸如此類. 最緊要嘅係, 日常刷牙只可以清潔到口腔總面積嘅25%左右, 所以話漱口水佔口腔衛生好重要嘅一環.
漱口水都有佢自己嘅限制, 就係清潔唔到口入面嘅食物殘渣同比較大粒嘅牙垢. 所以刷牙,牙線同漱口水各自有各自嘅功效,好難只用其中一種代替其他.


text:
OASIS INLASE:蘋果肌下垂救星!!!!
最近喺雜誌見到OASIS容祖兒個廣告,賣緊提升蘋果肌,話說中學買嘅第一隻碟就係容祖兒全身暑假嗰隻~咁多年唔算係容祖兒粉,但都幾鐘意佢啲歌,其實以前好少見OASIS呢間公司,唔知幾時開始就搵咗Joey做代言人~講返正題先,上個weekend真係走咗去試OASIS INLASE呢個TREATMENT,唔係因為容祖兒,而係因為本人蘋果肌真係「不復當年勇」,開始出現面部下垂嘅問題,早就想搞搞佢,見OASIS做緊PROMOTION,免費體驗蘋果肌提升,就上去試試囉,點知真係GOOD GOOD!!!!
我的蘋果肌下垂救星!!!!
INLASE真係拯救咗我個DUP DUP蘋果肌,教我脫苦海,以前一路好PROUD OF自己個蘋果肌飽滿得黎,塊面有少少BABY FAT,成日都俾人話細個,但出咗黎做野之後,骨膠原真係買少見少,忙到好少返屋企食飯,湯水少咗,骨膠原就再一個DOUBLE咁流失~~嗚~~~~
但唔緊要!!終於俾我搵到救星,做完OASIS INLASE之後,嗰下照鏡已經一野就睇到蘋果肌UP UP!!!仲要覺得塊面緊緻咗,白咗光澤咗,本身有少少斑啲位,啲斑好似又淡咗啲咁~BUT ANYWAY ~都係最LIKE 個蘋果肌提升效果,成塊面V曬!!!點解咁覺呢~係因為我做完INLASE第二日返工化妝嗰陣,搽胭脂好覺,平時要E起曬先搵到DUP DUP蘋果肌,有少少要靠胭脂化返個蘋果肌出黎,但就係做完INLASE之後,見到黎飽滿蘋果肌……實在太令人滾動啦啦!!!!!
OASIS INLASE做到瘦面架!
唔做過INLASE都唔知原來除咗BOTOX可以瘦面之外,OASIS呢個INLASE TREATMENT都做到瘦面架,不過聽治療師講,INLASE主要係做緊緻提升,BOOST返你自己骨膠原自生,咁自然會提升到蘋果肌啦,仲有其他附帶功能,好似美白,改善皮膚鬆弛,嫩膚,收毛孔之類~至於瘦面呢個功效,係因為做INLASE嗰陣,打通咗淋巴,淋巴一通,就無水腫架啦嘛~
真係唔錯~好想長期做呢個INLASE TREATMENT,今次係首次體驗價好抵就試咗,你地有興趣可以試下:


text:
4 月時終於安裝咗寬頻,雖然 ISP 公司有提供 WiFi Router,但係始終都想用返自己個 Router,上篇有講過點樣將隻 Router 轉做 Modem,然後就可以用返自己隻 Router.大家唔記得可以睇返之前篇文.
如果大家熟悉電腦,大家多數都會揀 Asus,Linksys,D-Link,NetGear 呢啲大牌子.我本身用開 Asus,之後就換咗 Synology RT2600AC,由 2017年用到而家,差唔多五年,都到咗退役年齡. 加埋老婆經常話接收唔到 WiFi (其實我又無發生過呢個情況),咁啱見到 UniFi 嘅 Dream Router 有貨,即刻就落單買咗返嚟.大家可能唔太識呢個牌子,其實呢個牌子喺台灣,歐美都好出名.台灣 Group 仲經常話如果你買咗一款 Unifi 嘅產品返嚟之後,佢會自動 “增生”.乜嘢意思? 意思就係你會不自覺一直去買 UniFi 嘅產品,一隻變兩隻,兩隻變四隻,好誇張.當然會出現呢個情況,完全係因為用過之後你會深深愛上佢嘅強大功能,靚靚界面等等……
今次由購買到收貨都只係用咗大約一星期,都算快.個 Packing 都好簡單,一部主機,一條電源線,說明書.主機係隱藏式天線款,中間有個 LCD 螢幕仔顯示速度 (好鬼靚),成部機一體化 (好鬼正).欣賞完即刻開機做設定,開頭唔知係咪自己設定得有問題,初初用落發覺成日斷線,速度好慢.無理由呢隻牌子畀人讚到上天花板,但係自己用落又咁差,一定有問題.通常經常斷線係由於 WiFi Channel 撞咗,但係呢度啲屋唔似香港咁密集,無理由會同隔離屋撞 Channel.不斷嘗試改 Setting,又試埋換 Network Cable,又停埋個 Threat Protection,情況都係咁上下,無乜改善.嬲嬲哋 Factory Reset 成隻嘢,上網睇下啲教學,終於叫做搞掂咗,速度快,穩定. 不過始終係隱藏式天線,接收範圍顯然無 Synology 咁大.之前 Synology 我換咗 4 條 12dBi 天線,唔知係咪咁關係,所以連洗手間都接收得好好, 而家就比較差.
UniFi Dream Router 可以透過 Webpage 或者 App 去做 Control,而且個界面仲好靚.佢最正嘅地方喺一個界面已經控制晒所有設備,你唔需要去各自設備 IP 嘅界面做設定,一個 UniFi Console 界面就搞掂.由於一個咁好用,咁正嘅 Conosle 出現,你就會不自覺咁去買埋其他 UniFi 產品. 而且呢個 Console 功能好強大,你喺 Dashboard 可以見到連線咗嘅 Device,佢哋連咗 2.4GHz 定係 5GHz,仲可以睇到 WiFi 訊號強弱.當然佢仲有其他功能,例如 Threat Protection,Traffic Management,VPN…… 另一樣 UniFi 做得好嘅地方就係 Mesh WiFi 部分,只要透過一鍵接管 (Adpot) 就可以將 Access Point 接入現有環境配置,簡單容易.講多樣功能,我之前喺啲企業級產品先見到有,但係 UniFi 呢個入門版居然都有,就係你可以上傳屋企 Floor Plan,然後 Set 返張圖個比例,UniFi 就可以計算返你部機 WiFi 大約接收範圍有幾多,咁就唔駛自己估估下.
講返洗手間同睡房角落接收問題,收得唔好點算? 租屋比較麻煩,自己唔可以預早每間房都留一個 Network 位,而家睡房角落同埋洗手間接收差,又唔可以拉線.其實自己都有隻 UniFi Access Point WiFi6 Pro (之前香港買落),可以用嚟做 Access Point.但係唔知點解連接咗之後,所有經呢隻 Access Point 上網嘅 Devices 又變得好唔穩定.可能係 Access Point 同 Router 之間嘅無線連接唔太好.自己經驗 Access Point 最好駁線接入 Router,唔好用無線方式連接 Router.如果咁樣嘅話,我有乜方法可以令到睡房角落同洗手間都接收好好呢?
方式有兩個:
1. 用 WiFi Extender 嚟將 WiFi Signal 擴大接收範圍.不過我唔多 Recommend 呢個方法,始終都係用無線方式連接你部 router.
2. 用 Powerline 產品,透過屋企電力插頭做傳輸媒介,咁就可以好似用咗 Network Cable 咁連接 Access Point 到 router.
我應該都會去 Amazon 度買對 Tenda Powerline 返嚟試下,試完再話畀大家知個結果.
Dream Router: https://store.ui.com/collections/unifi-network-unifi-os-consoles/products/dream-router
12-July-2022 Amazon Prime Day. 終於等到呢日,原來都係無特價,唯有死死地氣去買返嚟. 而家真係好方便,基本上一插即用,乜都唔駛 set,自已配對好晒. 測試過洗手間位置都收到訊號,速度都有成 6X – 7X Mbps,速度都好好,好滿意
封面圖片取材自 9to5toys.com


text:
有好多原因可以解釋到點解你需要揾到啲替代嘅性玩具,潤滑劑或者相關物品. 你可能無法輕易咁獲得呢啲嘢,你可能同屋企人住,又或者喺某個地方,擁有某啲性玩具可能會將你「趕出去」,又或者你喺跨性別者,你無法穩到目前適合你身體既嘢.
無論系邊一種情況,最好嘅方法就系使用物品達到預期嘅目的. 最好嘅陰莖環就系專門做成陰莖環嘅種類,最有效嘅屏障系真正嘅避孕套同口腔保護. 亦即系話,如果使用得啱,仲有一啲替代方案喺安全嘅.
性玩具嘅代替品
喺屋企揾到性玩具嘅可能性好大. 無論你系喺度揾假陽具,陰莖環定系用於會造成碰撞,衝擊嘅玩具,重要嘅系,當你使用嘅物品超出咗佢預期用途嘅時候,要注意方法嚟到減少傷害.
如果你使用家用物品嚟作為假陽具,確保要用避孕套覆蓋住呢啲物品,以防感染. 梳柄同蔬菜喺最多會用到亦都系可用嘅. 但系蔬菜冇光滑嘅表面,所以佢哋可能會喺避孕套裡面產生微細嘅裂口,從而導致細菌感染. 任何插入肛門嘅假陽具都應該有喇叭型嘅底座,用嚟防止佢卡喺你體內.
對於你可能會用嚟作為震動器嘅物品,例如電動牙刷柄或者手機,重要嘅系你要知道呢啲物品系咪防水,使用呢啲設備嘅時候一定要是要避孕套,兼且只系喺刺激身體以外嘅部位時先使用.
陰莖環都可以用你所擁有嘅嘢嚟製作,你可以從避孕套中取出塑膠環嚟作為陰莖環,陰莖環只可以戴好短時間,而且應該喺用一種柔軟嘅材料製成嘅,就算你勃起咗,都可以輕易取落. 如果你開始感受到不適或者發現有淤傷,就要即刻除底陰莖環. 如果你移除唔到,請即刻就醫.
枕頭同襪子等無皮都可以用嚟作為手淫既包裹物,衫夾可以用來作為乳頭夾,腰帶,抹刀或者木羮可以用嚟捆綁同打擊遊戲. 同其他所有嘅呢啲代替性玩具一樣,要意思到任何可能嘅風險,並採取所有預防措施嚟減少風險.
對於性玩具嘅代替品嚟講,最大嘅建議系:唔好將任何尖銳性或者電動嘅嘢插入你嘅身體;用避孕套覆蓋所有物品;唔好用啲好容易從你身體脫落嘅物品.
潤滑油嘅選擇
潤滑劑系性行為嘅重要組成部分,佢可以增加舒適性,降低性傳染病嘅風險,如果你無法使用潤滑油,仲有好多選擇. 唾液以及唔同嘅日常用品可以用嚟代替潤滑油. Refinery29呢度有個很好嘅潤滑油代替品清單.
如果你使用避孕套嚟防止性傳染病或者避孕,你使用嘅潤滑劑代替品唔應該含有任何油脂,因為油脂會破壞避孕套,會令到避孕套失效.
更多關於潤滑油和潤滑油替代品嘅資訊,請查看Center for Sexual Pleasure & Health’s Guide to Lube 呢度.
保護措施代替
要揾到避孕套或者口腔保護嘅代替品系好難嘅. 當你冇避孕套或者口腔保護罩嘅時候,你應該嘗試用一啲方法嚟到保護自己.
好似塑膠袋同塑膠膜之類嘅嘢唔應該拿嚟作為任何插入性行為嘅避孕套. 避孕套嘅作業系保持體內嘅性液體. 試圖喺呢啲物品中製造避孕套並唔系預防性病或者避免懷孕嘅有效選擇.
但系你可以用乳膠/無乳膠手套,或者非微波塑膠包裝嚟製作用於口交時候覆蓋肛門或者陰道嘅口腔保護. 請注意,使用保鮮膜可能會導致窒息.
同我哋所有嘅代替品一樣,呢啲產品本來系冇避孕功效嘅,唔應該依賴佢哋嚟防止懷孕以及性傳播疾病.
如果你又關於性玩具,潤滑劑或者保護措施嘅代替方法問題,你都可以喺呢度同Planned Parenthood健康教育工作者交流.


text:
發表的文章 (15)
一個插頭 滿足各種日常需求!
0 回應 發表於 2022-09-23 18:22
作為都市人,身邊總有幾個唔同既數碼產品!好似我咁,身邊已經有電話,電腦,平板電腦等等等.平時已經好煩惱點樣先可以叉好電,但係打機用新mon又要用多一個hub,跟住電腦又唔夠儲存空間😥 搞到成張枱一係就係線,一係就係鬼咁大個hub或者勁大插頭.明明張枱超級大,但係啲線同插頭已經用咗我一半既位啦 不過!今次俾我搵到Cyberize One 三合一充電插頭!呢個可以話係全世界第一款最啱現代人...
[心得] 隨心打印 打你所想 HPRT 便攜打印機
0 回應 發表於 2022-09-16 17:39
依家好多人興用便攜打印機,初初我都覺得好似冇咩必要咁!但係慢慢讀書或者做Parttime就會發覺其實好多野都好想印出嚟,尤其係啲唔太重要但又想攞起手睇,好似我考試嗰陣時既notes!所以開始慢慢搵下有咩邊隻打印機好用,好耐之後終於比我搵到HPRT MT810! 佢係一隻唔需要用墨水既便攜打印機,用既紙係我地平時收據既熱敏紙!但係佢地既熱敏紙有經過特別設計,唔會咁易刮花而且唔會好似平時收...
[心得] 懶人冷萃咖啡神器 輕輕鬆鬆就可以飲到杯靚咖啡
0 回應 發表於 2022-09-09 10:40
唔知大家有冇試過冰萃咖啡,我自己就好鍾意飲!佢有別於一般嘅濃縮或者加咗奶既咖啡,冰萃咖啡有種清新同好refreshing既感覺!所以如果唔鍾意普通濃縮咖啡杯既苦味,我係十分推介你試冷萃咖啡! 但係傳統嘅做法,通常網上面就會教你將咖啡豆磨成粉,放喺濾袋然後放喺水雪過夜.但係咁樣嘅方法對我來講真係太麻煩!所以一直搵緊有啲咩可以幫我喺短時間內做到呢種效果!今次終於比我搵到AONCIA 高速提取冷...
[心得] 飲酒神器!終於唔洗一次過飲曬成枝酒
0 回應 發表於 2022-08-31 14:28
唔知大家有冇試過,買咗枝紅/白酒.但自己一個成日飲唔晒,就算搵到酒塞隔咗幾日再飲,成枝酒都氧化咗,變曬味.終於!俾我搵到NaGaMo 智慧型取酒器! NaGaMo 採用左黑色型格設計,簡約耐看而且只係一個酒杯左右既大小!隨機附送左三個酒塞同埋一個替換用針頭.之後同大家分享下點解我會咁鐘意呢個倒酒器~ 首先,佢基本上同酒杯既大細一樣,我自己實測過紅酒,白酒都okay!! 夾好之後,直接推佢...
[心得] 耳仔細嘅人有福了! KaiboFlex 全能骨傳導耳機
0 回應 發表於 2022-08-29 18:11
唔知大家有冇經驗,好似我自己咁耳仔細,普通一耳機又覺得好大,入下耳式帶得耐又做覺得好痛.所以一直一都一想小搵一啲骨傳導耳機用,如果大家唔知咩係骨傳導,簡單啲就係你唔洗戴住個耳機就可以聽到歌仔.俾大家睇吓官方圖自己想像下 自己買咗之後用咗一個月,分享下俾大家聽我既感受.首先講下個聽感,雖然我係木耳但都share下比大家,聽落去個低音好實,唔算重低音但我覺得啱啱好.至於中高音,我就覺得大致平均...
[分享] 風力超勁兼殺菌去甲醛嘅風扇!► Epeios 二合一空氣淨化循環風扇
0 回應 發表於 2022-08-16 12:41
而家夏天喺屋企開冷氣硬係覺得有啲地方好似冇冷氣到咁,好鬼熱,有時多啲親戚朋友上嚟嘅話就仲熱而屋企嘅風扇都係固定咗喺幅牆度,對於打散啲冷氣都冇乜幫助咁🏻♀所以就想上網揾啲細細部唔阻埞嘅座地風扇,咁啱俾我揾到Epeios 二合一空氣淨化循環風扇,佢夠晒細部,但我真係估佢唔到可以咁大風! 佢話風力距離可以去到32米,但我屋企冇咁大可以試到佢呢個功能,但係由屋企嘅一個盡頭去到另一個盡頭都真係f...
[分享] 有5種唔同變化嘅杯!► SWANZ MORPH 芯動摩行杯
0 回應 發表於 2022-08-12 14:25
翻office嘅我平時都好鍾意lunchtime落樓下買杯廢水飲下嘅,但係日日咁飲一個星期就要掉5個膠杯同5枝飲管,覺得自己真係好唔環保.但因為我真係好懶,唔想特登帶多個杯翻去裝啲廢水,我想揾一啲係一個杯變到兩個杯出嚟嘅杯.而我一直都好鍾意SWANZ呢個牌子,所以都好留意佢啲新 products.咁啱見到佢近排出咗個 一個變出唔種用途嘅杯,咁就決定買嚟試用! 首先佢係一隻不銹剛杯入面再有一...
[分享] Cold Brew愛好者必買!► Epeios Cold Brew Maker 真空快速便攜冷萃咖啡機
0 回應 發表於 2022-08-05 10:53
我本身其實係好唔鍾意苦味嘅人,但同時間又好鍾意咖啡味,我都知我係幾矛盾,所以去親coffee shop都會買cold brew,但長久落嚟每日一杯其實都幾貴😟為咗節省成本,我曾經試過喺屋企自己整,但太麻煩同埋要太耐時間到最後都放棄咗.我近排就咁啱購入咗一個聲稱 10分鐘就整到 cold brew嘅 Epeios Cold Brew Maker 真空快速便攜冷萃咖啡機. 買咗翻嚟一個月,我每...
簡單易用打印機!► KOKONI AI建模3D打印機
0 回應 發表於 2022-07-27 18:40
自從上次買完Goofoo Cube 輕巧入門級3D打印機 之後就對3D打印機好有興趣,想試下唔同牌子整出嚟嘅效果,因為有時想整啲小禮物俾朋友做生日禮物,有心思啲,所以見到啲細細部嘅3D打印機都好想入手!近排上網見到呢部又細部又平平地嘅3D打印機就決定入手啦!😆 首先收到佢嘅時候真係覺得啱晒我,因為我係最怕嗰啲好多零件要自己砌嘅電器,而呢部KOKONI AI建模3D打印機係唔需要組裝又或者好...
瘦面神器!► 美國 Fat Freezer Face 家用冷凍溶脂機
0 回應 發表於 2022-07-19 18:36
由細到大個身都唔係肥,但塊面就永遠都好似麵包超人咁,無論我點減都減唔走個包包面,真係好煩!想去做下瘦面療程但又覺得太貴.所以我就想試下呢個 Fat Freezer Face 家用冷凍溶脂機,因為佢係家用嘅瘦面機,所以價格都好相宜,啱晒我呢啲小資女但又貪靚嘅女仔!同埋我唔知係咪成日dup低頭玩電話,所以個雙下巴成日都走出嚟,影相嗰陣就更加嚴重,塊面包再加埋個雙下巴,啲人一定會以我係個大肥婆,好...


text:
今日係最後一篇文章,咁啱個市又轉跌,係時候要同大家重温我認為投資最重要嘅一點,就係順勢而行.
過去大半年,基本上我哋揸住嘅股票以及ETF,特別係後者,一直都喺度穩步上升.揸住佢哋,根本我哋乜嘢都唔使做,就已經可以賺到相當唔錯嘅回報.
或者咁講,喺呢啲上升嘅市況當中,我哋喺買入股票之後,其實最後就係乜都唔做,咁賺嘅錢反而仲比出出入入更好.呢個,就係升市嘅順勢而行.
至於另一邊嘅順勢而行,就係話當我哋感覺到個市有危險嘅時候,係要走貨,而唔係買貨.雖然最近有好多朋友都話,幾日之間輸咗兩個月以來累積嘅回報,走貨嘅時候有啲唔開心.但換轉如果喺跌市入面大家唔係走貨,仲係繼續撈底,可能大家要損失嘅就唔係之前賺到嘅利潤嘅一部份,而係要輸入肉,輸到本都無.
又向好嘅方面諗,假如大家真係走完貨,然後個市真係步入股災,只要大家繼續遵守住順勢而行嘅法則,咁之後嘅危險,我哋基本上就已經避開咗.
坦白講,我暫時都唔敢肯定今次美股係咪從此就步入股災.如果係嘅話,未來9個月,大家就要忍一忍手,唔好咁輕易入市買貨.然後,只要我哋避得免頭9個月嘅跌市,去到熊市嘅第三期,市場上就會有大把優質嘅股票,以好平嘅價錢畀我哋任揀任買,呢個會係一個好大嘅賺錢機會.
到時,最難嘅唔係揀股票,而係你要有錢去買貨.只要你有錢,賺錢就唔係難事.
所以,大前提係大家喺熊市嘅初期唔好輸大錢.假如你輸咗錢,去到熊三,有幾多好嘅投資機會都唔會關你事.記住,呢一刻,保住盈利同本金比任何嘢都重要.
最後,我諗大家都睇到,市場上嘅危機根本都已經浮哂面.淨係咁多大企業都沾手於Bitcoin,一旦Bitcoin 出事,會連累股市大跌都唔出奇.又或者,大家睇返啲美國最大型企業,過去半年都已經無升,加上好多創新股都去到幾百倍P/E以上.當個市有升勢,估值貴呢樣嘢,唔會係問題.但一到個勢轉差,所有呢啲因素嘅負面影響,就會浮現.
往後嘅升跌,我無水晶球,預測唔到.不過,有啲嘢唔使水晶球,就係市場嘅投資風險已經大增,大家一定要小心.最後,祝各今年可以萬事順利,然後危過就有機,希望我哋全部都可以賺到理想嘅回報.共勉之.